മഴയുടെ ശക്തി കുറഞ്ഞു ; വരുംദിവസങ്ങളില് ശക്തമായ മഴയ്ക്ക് സാധ്യത | Kerala | Deshabhimani | Tuesday May 17, 2022\nകുട്ടനാട്ടിൽ വ്യാപക കൃഷിനാശം\nസംസ്ഥാനത്ത് മഴയുടെ ശക്തി കുറഞ്ഞതോടെ തിങ്കളാഴ്ച അഞ്ച് ജില്ലകളിലെ റെ‍ഡ് അലെര്‍ട് (അതിത്രീവ മഴ) പിന്‍വലിച്ചു. എറണാകുളം, ഇടുക്കി, തൃശൂര്, കോഴിക്കോട്, കണ്ണൂര് ജില്ലകളിലാണ് അതിത്രീവ മഴ മുന്നറിയിപ്പ് നല്‍കിയിരുന്നത്.\nതിരുവനന്തപുരം അഞ്ചുതെങ്ങില് മീൻപിടിത്തത്തിനിടെ ഒരാൾ മരിച്ചു. പുത്തൻമണ്ണ് ലക്ഷം വീട് കോളനിയിൽ എ ബാബു(54)വാണ് മീൻപിടിത്തത്തിനിടെ വള്ളംമറിഞ്ഞ് കടലിൽ മുങ്ങിമരിച്ചത്. ആമയിഴഞ്ചാൻതോട്ടിൽ, ചുമട്ടുതൊഴിലാളിയായ ഈറോഡ് കളത്തിൽവീട്ടിൽ സുരേഷിനെ(ഡോളി, -48) കാണാതായി.\nആലപ്പുഴയിൽ ഹരിപ്പാട്, പത്തിയൂർ, ചെറുതന, കുട്ടംപേരൂർ എന്നിവിടങ്ങളില് മട വീണ് നെൽകൃഷി വ്യാപകമായി നശിച്ചു.  കൊയ്യാറായ നെൽച്ചെടികൾ പൂർണമായും വെള്ളത്തിലായി. മടവീഴ്ചയിലും മഴയിലും  9.95 കോടിയുടെ കൃഷി നശിച്ചു.\nമലപ്പുറം, കോഴിക്കോട്, കണ്ണൂർ, കാസർകോട് ജില്ലകളിൽ ചൊവ്വാഴ്‌ച അതിശക്തമായ മഴയുണ്ടാകുമെന്ന് കേന്ദ്രകാലാവസ്ഥാ വകുപ്പ് അറിയിച്ചു. കേരള തീരത്തുനിന്നും മീൻപിടിത്തത്തിന് പോകരുത്. ലക്ഷദ്വീപിന് മുകളിലും തമിഴ്‌നാട് തീരത്തിന് സമീപവുമുള്ള ചക്രവാത ചുഴികളുടെ സ്വാധീനത്തിൽ അറബിക്കടലിൽ പടിഞ്ഞാറൻ കാറ്റ് ശക്തമാകാൻ സാധ്യത. ഇതിനാല് വരും ദിവസങ്ങളിലും മഴ ശക്തമായി തുടരും.\nആൻഡമാനിൽ കാലവർഷം ആരംഭിച്ചു. മെയ് പത്ത് മുതൽ 16 വരെ സംസ്ഥാനത്ത് 107 മില്ലിമീറ്റർ അധിക മഴ ലഭിച്ചു. 42.6 മില്ലിമീറ്റർ ലഭിക്കേണ്ടിടത്ത് 149.9 മില്ലിമീറ്റർ മഴ പെയ്‌തു.


എന്നെ എല്ലാവരും കൂടി ദിലീപ് കേസിലെ മാഡമാക്കി, അതിനു പിന്നില് ചില മാധ്യമങ്ങള്, നമിത തുറന്നുപറയുന്നു - Rashtradeepika : Rashtradeepika\nഎന്നെ എല്ലാവരും കൂടി ദിലീപ് കേസിലെ മാഡമാക്കി, അതിനു പിന്നില് ചില മാധ്യമങ്ങള്, നമിത തുറന്നുപറയുന്നു\nകൊച്ചിയില് നടി ആക്രമിക്കപ്പെട്ട കേസില് മറ്റൊരു നടിയായ മാഡത്തിന് പങ്കുണ്ടെന്ന് വലിയതോതില് വാര്‍ത്ത പ്രചരിച്ചിരുന്നു. ദിലീപിനൊപ്പം അഭിനയിച്ച ഒരു നടിയാണ് ഈ മാഡമെന്ന് വന്നതോടെ പലരും നമിതയെ മാഡമാക്കി. കേസില് തന്നെ എല്ലാവരും ചേര്‍ന്ന് മാഡം ആക്കിയതാണെന്നും അപ്പോള് താന് പ്രിയന് സാറിന്റെ തമിഴ് സിനിമയില് അഭിനയിക്കുകയായിരുന്നുവെന്നും നടി വ്യക്തമാക്കുന്നു. എന്നെ അത് മാനസികമായി ബാധിച്ചില്ല, പക്ഷേ കുടുംബത്തിന് അങ്ങനെ അല്ലായിരുന്നു.’നമിത വ്യക്തമാക്കി.\nമലയാളത്തിലെ യുവനടിയുടെ അക്കൗണ്ടിലേക്ക് കോടികള് എത്തിയെന്നും ദിലീപ് നല്‍കിയ പ്രതിഫലമാണെന്നുമുള്ള രീതിയിലായിരുന്നു വാര്‍ത്ത. എന്നാല്, അത് നമിതയാണെന്ന കാര്യത്തില് സ്ഥിരീകരണമുണ്ടായിരുന്നില്ല. എന്നിട്ടും മാധ്യമങ്ങള് തന്റെ പേരു ചേര്‍ത്ത് വാര്‍ത്തകള് നല്‍കിയെന്ന് നമിത ആരോപിക്കുന്നു.


Prithviraj, Mamta in Fazil film ഫാസില് ചിത്രത്തില് പൃഥ്വി-മംമ്ത - Malayalam Filmibeat\nഫാസില് ചിത്രത്തില് പൃഥ്വി-മംമ്ത\n| Published: Thursday, March 27, 2008, 19:58 [IST]\nതുടര്‍ച്ചയായ പരാജയങ്ങള്‍ക്കു ശേഷം ഏറെ ശ്രദ്ധാപൂര്‍വമാണ് ഫാസില് തന്റെ അടുത്ത ചുവട് വയ്ക്കുന്നത്. ഒടുവില് ചെയ്ത മൂന്ന് സിനിമകളും പരാജയപ്പെട്ടത് മലയാളത്തില് പുതിയൊരു ചിത്രം ചെയ്യാന് ഫാസിലിന് ധൈര്യം നല്‍കുന്നുമില്ല. അതുകൊണ്ട് തമിഴില് ഒരു ചിത്രം ചെയ്യാനാണ് ഫാസിലിന്റെ പുതിയ പദ്ധതി.\nഫാസിലിന്റെ ഈ ചിത്രം നിര്‍മിക്കുന്നത് പ്രിയദര്‍ശനാണ്. നായകനാവുന്നത് പൃഥ്വിരാജാണ്. ഫാസില്-പ്രിയന്-പൃഥ്വി ടീം തമിഴില് ഒന്നിക്കുമ്പോള് പ്രേക്ഷകര് പലതും പ്രതീക്ഷിക്കും. നായികയും മലയാളത്തില് നിന്നു തന്നെ. മംമ്താ മോഹന്‍ദാസാണ് ചിത്രത്തില് പൃഥ്വിരാജിന്റെ നായികയാവുന്നത്.\nഒരു കള്ളനായാണ് പൃഥ്വിരാജ് ഈ ചിത്രത്തില് അഭിനയിക്കുന്നത്. മോസ് കള്ളത്തരങ്ങള് ചെയ്യുന്നത് അന്നന്നത്തെ ജീവിതം മുന്നോട്ടുകൊണ്ടുപോവാനാണ്. മോസിനൊപ്പം അവന്റെ എല്ലാ കള്ളത്തരങ്ങള്‍ക്കും ഏഴ് വയസുകാരിയായ ടെസ്സിയുമുണ്ട്. മോസും ടെസ്സിയും തമ്മിലുളള ബന്ധമെന്തെന്ന് ആര്‍ക്കുമറിയില്ല. അങ്ങനെയൊരു ചോദ്യം ആരെങ്കിലും ചോദിച്ചാല് അവരില് നിന്നും ഇരുവരും ഒഴിഞ്ഞുമാറും.\nഇവരുടെ ജീവിതത്തിലേക്ക് നന്ദന കടന്നുവരുന്നത് യാദൃശ്ചികമായാണ്. സമ്പന്നതയിലും ജീവിതസമൃദ്ധിയിലും വളര്‍ന്ന അവളെ അമ്മയുടെ മരണം വല്ലാതെയുലച്ചു. സഹോദരന് സുമേഷ് വാസുദേവന്റെ ജീവിതം തന്നെ അമ്മയുടെ മരണത്തോടെ മാറിമറിഞ്ഞു. മോസിനെ കണ്ടുമുട്ടുന്ന നന്ദന സുമേഷിനെ ജീവിതത്തിലേക്ക് തിരിച്ചുകൊണ്ടുവരാന് മോസിനെ ഒരു പിടിവള്ളിയാക്കുന്നു.\nനന്ദനയായി വേഷമിടുന്നത് മംമ്തയാണ്. ടെസ്സിയായി നിവേദിതയും സുമേഷായി വിനീതും അഭിനയിക്കുന്നു. പൃഥ്വിരാജും മംമ്തയും ആദ്യമായാണ് നായികാനായകന്‍മാരായി വേഷമിടുന്നത്.\nStory first published: Thursday, March 27, 2008, 19:58 [IST]


(Lock Down Relaxation In Green Orange Zones): ബിവറേജ് തുറക്കും, ടാക്‌സികള് ഓടും; ഓറഞ്ച്, ഗ്രീന് സോണില് ബാറുകളില് പാഴ്‌സലും ആലോചനയില് | Lock Down Relaxation In Orange Green Zones Government Allows Beverages Shops Open and Taxi service\nBy വെബ് ഡെസ്ക് • 02/05/2020 at 7:57AM\nരാജ്യത്ത് ലോക്ക് ഡൗണ് നീട്ടിയെങ്കിലും ആദ്യ ഘട്ടങ്ങളെ അപേക്ഷിച്ച് ഇത്തവണ കൂടുതല് ഇളവുകളാണ് പ്രഖ്യാപിച്ചിരിക്കുന്നത്. ഗ്രീന്, ഓറഞ്ച് സോണുകളായി തിരിച്ചിട്ടുളള ജില്ലകളില് നിയന്ത്രണങ്ങളോടെ മദ്യശാലകള് തുറക്കാന് അനുമതി നല്‍കിയിട്ടുണ്ട്. അതേസമയം ബാറുകള് തുറക്കാന് അനുമതിയില്ല. മദ്യത്തില് നിന്നുളള നികുതിയാണ് സംസ്ഥാനങ്ങളുടെ പ്രധാന വരുമാന മാര്‍ഗം. അതുകൊണ്ട് തന്നെ മദ്യശാലകള് തുറക്കാന് അനുവദിക്കണമെന്ന് പഞ്ചാബും കേരളവും അടക്കം പല സംസ്ഥാനങ്ങളും ആവശ്യപ്പെട്ടിരുന്നു.\nബാറുകളില് ഇരുന്നുളള മദ്യപാനം അനുവദിക്കാത്ത സാഹചര്യത്തില് പാഴ്‌സല് മദ്യവില്‍പ്പനയ്ക്ക് ബാറുകള്‍ക്ക് അനുമതി നല്‍കുന്ന കാര്യം സംസ്ഥാന സര്‍ക്കാര് ആലോചിക്കുകയാണ്. ഇതിനായി അബ്കാരി ചട്ടം ഭേദഗതി ചെയ്യേണ്ടതുണ്ട്. മുഖ്യമന്ത്രിയുടെ നേതൃത്വത്തില് ഇന്ന് ചേരുന്ന ഉന്നതതല യോഗത്തില് എന്ന് മുതല് മദ്യശാലകള് തുറക്കണമെന്ന കാര്യത്തില് തീരുമാനമുണ്ടാകും. രണ്ടാം ലോക്ക് ഡൗൺ പൂർത്തിയായ ശേഷം മേയ് നാല് മുതലാണ് ഇളവുകൾ പ്രാബല്യത്തിൽ വരിക എന്നാണ് കേന്ദ്രം അറിയിച്ചത്.\nകേന്ദ്ര ആഭ്യന്തര മന്ത്രാലയം ഇന്നലെ പുറത്തിറക്കിയ മാര്‍ഗരേഖ പ്രകാരം ഗ്രീന്, ഓറഞ്ച് സോണുകളില് മദ്യശാലകള്‍ക്കൊപ്പം പാന്, ഗുഡ്ക, പുകയില എന്നി ഉത്പന്നങ്ങള് വില്‍ക്കുന്ന കടകള്‍ക്ക് തുറന്ന് പ്രവര്‍ത്തിക്കാം.\nകേന്ദ്ര ആഭ്യന്തര മന്ത്രാലയം ഇന്നലെ പുറത്തിറക്കിയ മാര്‍ഗരേഖ പ്രകാരം ഗ്രീന്, ഓറഞ്ച് സോണുകളില് മദ്യശാലകള്‍ക്കൊപ്പം പാന്, ഗുഡ്ക, പുകയില എന്നി ഉത്പന്നങ്ങള് വില്‍ക്കുന്ന കടകള്‍ക്ക് തുറന്ന് പ്രവര്‍ത്തിക്കാം. കടയില് സാധനങ്ങള് വാങ്ങാന് എത്തുന്ന ആളുകള് തമ്മില് സാമൂഹിക അകലം വേണം, ഒരുസമയത്ത് അഞ്ചുപേരില് കൂടുതല് ആളുകള് പാടില്ല, മാസ്‌കുകള് നിര്‍ബന്ധമായും ധരിച്ചിരിക്കണം എന്നിങ്ങനെയാണ് നിബന്ധനകള്. അതേസമയം പൊതുസ്ഥലങ്ങളില് മദ്യം, പുകയില, പാന്‍മസാല എന്നിവ ഉപയോഗിക്കുന്നതിനുളള നിരോധനം തുടരും.\nഗ്രീൻ, ഓറഞ്ച് സോണുകളിൽ ടാക്സി സർവീസുകൾ നടത്താനുളള അനുമതിയും ഇന്നലെ നൽകിയിട്ടുണ്ട്. എന്നാൽ ഡ്രൈവറെക്കൂടാതെ രണ്ട് പേർക്ക് മാത്രമേ ടാക്സി കാറിൽ യാത്ര ചെയ്യാൻ അനുമതി ഉള്ളൂ. ഇതോടെ ഓൺലൈൻ ടാക്സികൾ അടക്കം നിരത്തിലിറങ്ങിയേക്കും. സ്വകാര്യ വാഹനങ്ങൾക്കും അനുമതി നൽകിയിട്ടുണ്ട്. നാലുചക്ര വാഹനത്തിൽ ഡ്രൈവറെ കൂടാതെ രണ്ട് പേർ, ബൈക്കിൽ രണ്ട് പേർ എന്നിവർക്കാണ് യാത്രാനുമതി. അതേസമയം റെഡ് സോണുകളിൽഅനുവാദമില്ലാതെ വാഹനങ്ങൾ പുറത്തിറക്കാൻ കഴിയില്ല. റെഡ് സോണിൽ നേരത്തെയുണ്ടായിരുന്ന നിരോധനം തുടരും.\nകണ്ണൂരില് കടകള് തുറക്കാവുന്നത് ഒന്നിടവിട്ട ദിവസങ്ങളില്, മേയ് മൂന്ന് വരെ ഒരു ഇളവുകളുമില്ല; ട്രിപ്പിള് ലോക്കുമായി പൊലീസ്\n130 ജില്ലകള് റെഡ് സോണില്, കേരളത്തിലെ രണ്ട് ജില്ലകളും; ഗ്രീന്‍സോണില് 319 ജില്ലകള്, കേന്ദ്രപട്ടിക വന്നു


പോലീസിനെ കുറ്റം പറയുന്നവർ അറിയൂ ഇവിടെയുണ്ട് റിയല്’ആക്ഷന് ഹീറോ’ബിജു കൊടിമരങ്ങള് വിളക്കുമരമാക്കി, നിയമം ലംഘിക്കുന്നവരെകൊണ്ട് കൃഷിയിറക്കി;ചക്കരക്കല് എസ്‌ഐയ്ക്ക് നിറഞ്ഞ കൈയ്യടി..!! – Intensive Promoter\nHome / Lifestyle / പോലീസിനെ കുറ്റം പറയുന്നവർ അറിയൂ ഇവിടെയുണ്ട് റിയല്’ആക്ഷന് ഹീറോ’ബിജു കൊടിമരങ്ങള് വിളക്കുമരമാക്കി, നിയമം ലംഘിക്കുന്നവരെകൊണ്ട് കൃഷിയിറക്കി;ചക്കരക്കല് എസ്‌ഐയ്ക്ക് നിറഞ്ഞ കൈയ്യടി..!!\nപോലീസിനെ കുറ്റം പറയുന്നവർ അറിയൂ ഇവിടെയുണ്ട് റിയല്’ആക്ഷന് ഹീറോ’ബിജു കൊടിമരങ്ങള് വിളക്കുമരമാക്കി, നിയമം ലംഘിക്കുന്നവരെകൊണ്ട് കൃഷിയിറക്കി;ചക്കരക്കല് എസ്‌ഐയ്ക്ക് നിറഞ്ഞ കൈയ്യടി..!!\nIntensive Promo May 7, 2018\tLifestyle Leaveacomment 574 Views\nകേരള സർക്കാരിനെതിരെ ഏറ്റവുവുമധികം വിമർശനം പോലീസിന്റെ കെടുകാര്യസ്ഥതയും പോലീസ് ഭീകരതയും ആണ് .മുഖ്യമന്ത്രി പിണറായി വിജയന് എതിരെ ഉയരുന്ന ഏറ്റവും അധികം ആരോപണവും പോലീസ് ഭരണം ശരിയല്ല എന്നാണ് .എന്നാൽ പോലീസിനെയും പോലീസ് സ്റ്റേഷനെയും നാട്ടുകാർ വീടുപോലെ കരുതുന്ന ഒരിടം ഉണ്ട് .ഇവിടെ നിയമം ലംഘിച്ചാൽ കൃഷി, കഞ്ചാവടിച്ചാൽ പുസ്തക വായന,\nനിയമവിരുദ്ധമായി സ്ഥാപിച്ച കൊടിമരങ്ങൾ വിളക്കുമരമാക്കി. ചക്കരക്കല്ല് പോലീസ് സ്റ്റേഷനിൽ ; നടപ്പാക്കുന്ന ‘ശിക്ഷാവിധി’കൾ ഇങ്ങനെയാണ്. ചക്കരക്കൽ പോലീസ് സ്റ്റേഷനിലേക്ക് ആദ്യമായി കയറിച്ചെല്ലുന്ന ആരും ഒന്നമ്പരക്കും. നാട്ടിലെ ഒരു വായനശാലയിലേക്കോ മറ്റോ കയറിച്ചെല്ലുന്ന അനുഭവം. അത്രമേൽ ഹൃദ്യമാണ് ഇവിടുത്തെ അന്തരീക്ഷം. അതു തന്നെയാണ് തങ്ങൾ ലക്ഷ്യമിട്ടതെന്ന് എസ് ഐ പി ബിജു പറയുന്നു.\nസാധാരണക്കാരന് ആരുടെയും സഹായമില്ലാതെ, ഭയമില്ലാതെ കയറി വന്ന് പ്രശ്നങ്ങള് പറയാനുള്ള ഇടമാക്കി പോലീസ് സ്റ്റേഷനെ മാറ്റുക, അതാണ് ലക്ഷ്യമെന്ന് എസ്ഐ പി ബിജു പറയുന്നു. ഇടനിലക്കാരില്ലാതെ ഒരു സുഹൃത്തിനോടെന്ന പോലെ കാര്യങ്ങൾ പറയാൻ ഒരിടമായി സ്റ്റേഷനെ മാറ്റിയെടുത്തു. ആദ്യം ചെയ്തത് ഒരു മ്യൂസിക് സിസ്റ്റം സ്ഥാപിക്കുകയാണ്. വൃത്തിയുള്ള ചുറ്റുപാടും ചെടികളും പൂക്കളും കിളികളുമൊക്കെയാണ് സ്റ്റേഷന്റെ മുഖച്ഛായ മാറ്റിയത്. സന്ദർശകര്ക്കായി പ്രത്യേകം ഇരിപ്പിടമൊരുക്കി. ബോധവത്കരണ പ്രവര്ത്തനങ്ങളുടെ വീഡിയോകള് പ്രദര്ശിപ്പിക്കുന്നു. സ്റ്റേഷനകത്തും മനോഹരമായ പെയിന്റിങ്ങുകള്\nകച്ചേരിപ്പറമ്പിലെ ഒരു ക്ലബ്ബില് രാത്രിയില് മദ്യപിച്ചുകൊണ്ടിരുന്ന ചിലരെ പോലീസ് അപ്പോള്ത്തന്നെ പൊക്കി സ്റ്റേഷനിലെത്തിച്ചു. ക്ലബ് പൂട്ടി. ക്ലബ് തുറക്കാന് ഒരു വ്യവസ്ഥ വച്ചു: തൊട്ടടുത്തുള്ള ഒഴിഞ്ഞ സ്ഥലത്ത് ഒരാഴ്ചകൊണ്ടു വോളിബോള് കോര്ട്ടുണ്ടാക്കണം. മൂന്നു ദിവസത്തിനകം കോര്ട്ട് തയാർ . ക്ലബ് വീ ണ്ടും തുറന്നു. വോളിബോൾ കോർട്ടും സജീവമായി. ഇതൊരു തുടക്കമായി.കഞ്ചാവ് കടത്ത്,\nമദ്യപിച്ചു വാഹനമോടിക്കല് ട്രാഫിക് നിയമം ലംഘിക്കല് തുടങ്ങിയ കേസുകളില് പിടിക്കപ്പെടുന്നവരുടെ സഹായത്തോടെ നാട്ടുമ്പുറങ്ങളിൽ വോളിബോള് ഷട്ടില് കോര്ട്ട് നിര്മാണം തുടങ്ങി. പഴയ കോര്ട്ടുകള്; നന്നാക്കാനും പുതിയവ നിര്മിക്കാനും നാട്ടുകാർ ക്കൊപ്പം ഇത്തരം കേസുകളിലെ പ്രതികളുമുണ്ടായിരുന്നു.\nരാഷ്ട്രീയപാർ ട്ടികൾ അനധികൃതമായി സ്ഥാപിച്ച ഇരുന്നൂറോളം കൊടിമരങ്ങൾ പിഴുതെടുത്ത്, ഈ കോര്ട്ടുകള്ക്കു നല്കി. അവ പോസ്റ്റുകളായും ഫ്ലഡ്ലിറ്റ് ടവറുകളായും തലയുയർ ത്തിയും വെളിച്ചം വിതറിയും നില്ക്കുന്നു. സ്റ്റേഷൻ പരിധിയിൽ വരുന്ന അഞ്ചു പഞ്ചായത്തുകളിൽ സജീവമായ അറുപതിലധികം വോളിബോൽ ഷട്ടിൽ കോര്ട്ടുകള് ഇങ്ങനെ നിർ മിക്കപ്പെട്ടവയാണ്.\nചില സ്ഥലങ്ങളില്; ടൂര്ണമെന്റ് നടത്താൻ പോലീസ് തന്നെ മുന്കൈയെടുത്തു. ഇടയ്ക്കു ചില പ്രതികള്ക്കു കിട്ടിയ ‘ശിക്ഷ’, പോലീസ് സ്റ്റേഷനോടു ചേര്ന്നുള്ള കോര്ട്ടില് ഷട്ടില് കളിക്കണമെന്നതായിരുന്നു. ഇതിനൊന്നും സമ്മതിക്കാത്തവര്ക്കും പൊലീസ് ‘പണി’ കൊടുത്തു.\nകളിയോടു താല്പര്യമില്ലാത്തവര്ക്കു പച്ചക്കറി വിത്തുകള് നല്കിയാണു വീട്ടിലേക്കു വിട്ടത്. വിത്തും വാങ്ങി പോയാല് പോരാ. ചെടിയുടെ വളര്ച്ച ഓരോഘട്ടത്തിലും ഫോട്ടോയെടുത്തു വാട്സാപ്പില് പോലീസിനു നല്കണം. മറ്റു ചിലര്ക്ക്, പുസ്തകം വായിക്കാന് നല്കി. പോലീസുകാര് പിരിവെടുത്തു വാങ്ങിയ പുസ്തകങ്ങളായിരുന്നു തുടക്കത്തില് ഇതു കേട്ടറിഞ്ഞു ചില എഴുത്തുകാരും വ്യക്തികളും പുസ്തകങ്ങള് നല്കി.\nഎസ്ഐയുടെ മുറിയില്; ഒരു വായനാ മൂല ഒരുക്കിയിട്ടുണ്ട്. ആയിരത്തോളം പുസ്തകങ്ങൾ ഇവിടുണ്ട്. ആനുകാലിക പ്രസിദ്ധീകരണങ്ങളും. ആര്ക്കും എപ്പോള് വേണമെങ്കിലും വന്ന് വായിക്കാം. കൂടാതെ ചെറിയ കേസുകളിൽ പെട്ട് എത്തുന്നവർ ക്ക് ശിക്ഷക്ക് പകരം പുസ്തകങ്ങള് വായിക്കാന് നല്കുന്നു. വായനയേക്കാൾ നല്ല മരുന്നില്ലല്ലോ.\nകേസിൽ പെട്ടവരല്ലെങ്കിലും മക്കളെ നേർവഴിക്കാക്കണമെന്ന അഭ്യർഥനയുമായി രക്ഷാകർത്താക്കൾ സ്റ്റേഷനിൽ എത്തിത്തുടങ്ങി. ബിടെക്കുകാരനായ മകന് തന്നെയും ഭാര്യയെയും മര്ദ്ദിക്കുന്നുവെന്നും അവനെ നേർവഴിക്കണമെന്നും പറഞ്ഞു സ്റ്റേഷനിലെത്തിയതു വിരമിച്ച സ്കൂള് ഹെഡ്മാസ്റ്ററാണ്. മകനെ പേടിച്ചു പാലക്കാട്ടാണു താമസമെന്നും അയാൾ എസ്ഐയോടു പറഞ്ഞു.\nഅമിത മൊബൈല് ഉപയോഗവും ബൈക്കിലുള്ള കറക്കവുമൊക്കെയാണു യുവാവിനെ വഴിതെറ്റിച്ചതെന്നു മനസ്സിലാക്കിയ പോലീസ്, അവനു നല്കിയതു പുസ്തകങ്ങളായിരുന്നു കഷ്ടപ്പാടുകളിൽ നിന്നു വിജയം നേടിയവരുടെ ജീവിതകഥകൾ ഇന്ന് യുവാവ് മാതാപിതാക്കള്ക്കൊപ്പം സ്നേഹത്തോടെ കഴിയുന്നുവെന്നു പോലീസ് പറഞ്ഞു. ഇതിനിടെ, ഒരു പുസ്തകപ്രകാശന ചടങ്ങിനും സ്റ്റേഷന് വേദിയായി\nക്രിമിനല് കേസുകളില് ഉള്പ്പെട്ടവരെ ഒറ്റപ്പെടുത്തുന്നതിനു പകരം ചേര്ത്തു നിര്ത്തുന്നതിനായി ചക്കരക്കല്ലില്; കഴിഞ്ഞവര്ഷം ജൂലൈ രണ്ടിനു നടത്തിയ പരിപാടിക്കെത്തിയത് ഇരുന്നൂറോളം പേര് പോലീസ് സ്റ്റേഷനിലേക്കു ബോംബെറിഞ്ഞവര്ഷം വരെ ഇതിലുണ്ടായിരുന്നു. കല്പറ്റ നാരായണനടക്കമുള്ളവര്ഷം ക്ലാസെടുത്തു. കേസില്പെട്ടവരും ജീവിതാനുഭവങ്ങള് പങ്കുവച്ചു. ഒരു പകല് മുഴുവൻ നീണ്ട പരിപാടിയിൻ പങ്കെടുത്തവർ പിന്നീട് ഇതുവരെ ഒറ്റ കുറ്റകൃത്യത്തിൽ പോലും ഏര്പ്പെട്ടിട്ടില്ലെന്നും അവര്ക്കെതിരെ പരാതി ഉയര്ന്നിട്ടില്ലെന്നും എസ്ഐ പറഞ്ഞു. ഇതില്; ചിലരൊക്കെ, പോലീസിന്റെ ഇന്ഫോമര്മാരാവുകയും ചെയ്തു.\nചില സ്ഥലങ്ങളില് വര്ഗീയ ചേരിതിരിവുണ്ടാകുന്നുവെന്ന സംശയങ്ങളുണ്ടായപ്പോള്, മുണ്ടേരി ഗവ. എച്ച്എസ്എസില് അഞ്ചുദിവസത്തെ നാടകോത്സവവും ഗാനമേളയും ചിത്രപ്രദര്ശനവുമൊക്കെ ഉള്പ്പെടുത്തി സാംസ്കാരികോത്സവം നടത്തുകയാണു പോലീസ് ചെയ്തത്. വമ്പിച്ച ജനക്കൂട്ടമാണു സാംസ്കാരികോത്സവത്തിനെത്തിയത്. വര്ഗീയ ചേരിതിരിവിന് ഇതോടെ മാറ്റം വന്നു. രാഷ്ട്രീയകക്ഷി നേതാക്കളുടെയും സാമൂഹികസംഘടന,\nക്ലബ് ഭാരവാഹികളുടെയും കൂട്ടായ്മ രൂപപ്പെടുത്തുകയും ചെയ്തു.നൈറ്റ് പട്രോളിങ്ങില് പിടിക്കപ്പെടുന്നവരധികവും കൗമാരക്കാരായതോടെ, നേര്വഴി കാണിക്കാൻ അവരുടെ പുതുവത്സരാഘോഷം സ്റ്റേഷനില് വച്ചാക്കി. പലരും രാത്രിയിൽ വീടുകളിൽ നിന്നു മുങ്ങി, ഫാസ്റ്റ്ഫുഡ് കടകളിലേക്കായിരുന്നു സഞ്ചാരം. ജില്ലാ പൊലീസ് മേധാവി ജി ശിവവിക്രമിനൊപ്പം കേക്ക് മുറിച്ചും ഉച്ചയ്ക്കു കഞ്ഞി കുടിച്ചും കഥ പറഞ്ഞും അവര് വീടുകളിലേക്കു മടങ്ങി. ഇരുപത്തിയഞ്ചോളം കുട്ടികളാണു പരിപാടിക്കെത്തിയത്.\nമുണ്ടേരി പഞ്ചായത്തിലെ ഒരു പ്രദേശം മദ്യപാനികളുടെ പിടിയിലായിരുന്നു. രാത്രിയില് സ്ഥിരമായി മര്ദിക്കുന്നതായി ഭാര്യമാരുടെ പരാതി. ഇതിനെതിരെ പ്രവര്ത്തിച്ച ഒരുമ എന്ന കൂട്ടായ്മയിലെ ഒരാളുടെ ബൈക്ക് മദ്യപാനികള് കത്തിച്ചു. പോലീസ് അന്നുതന്നെ മദ്യപന്മാര്ക്കെതിരെ കര്ശനമായ നടപടികള് തുടങ്ങി.പഞ്ചായത്തില് തരിശിട്ടിരുന്ന 77 ഏക്കര് വയലില് നെല്കൃഷി ചെയ്യാനുള്ള പദ്ധതിയില്സഹകരിക്കാനും പോലീസ് തീരുമാനിച്ചു.\nമൂന്ന് ഏക്കറില് ചക്കരക്കല്ല് പൊലീസ് തന്നെ നേരിട്ടു കൃഷിയിറക്കി. മദ്യപര്ക്കുള്ള അധികശിക്ഷയെന്നനിലയില് വിളവിറക്കുന്നതു മുതലുള്ള പണികള് അവരെക്കൊണ്ടു ചെയ്യിച്ചു. മൂന്നു ടണ് നെല്ല് കിട്ടിയെന്ന് എസ്ഐ ബിജു. നെല്ല്, ‘തൊഴിലാളികള്ക്കു തന്നെ നല്കി. നെല്ലു വിളഞ്ഞതോടെ, മദ്യപരുടെ വിളയാട്ടമില്ലാതായി.\nകുട്ടികള്ക്കും മുതിര്ന്നവര്ക്കും ബോധവത്കരണ ഷോര്ട് ഫിലിം, സിനിമാ പ്രദര്ശനത്തിനായി സ്റ്റേഷൻ മുറ്റത്തു മിനി തിയറ്റൻ ദിനപത്രങ്ങളും ഇംഗ്ലിഷ്, ഹിന്ദി ഭാഷകളിലേതടക്കം നാല്പതോളം ആനുകാലികങ്ങളും ലഭിക്കുന്ന വായനശാല. കൂട്ടി ചിലയ്ക്കുന്ന വര്ണക്കിളികള്. ചുവരുകളില് മിഴിവുറ്റ ചിത്രങ്ങള്. മതിലില് പെയിന്റിങ്. നിരാലംബര്ക്കു വീടു വച്ചു കൊടുക്കുന്നതിനും അനാഥരെ ശുശ്രൂഷിക്കുന്നതിനും മുന്കൈയെടുക്കുന്ന അഡീഷനല് എസ്ഐ പികെ കനകരാജും 45 പോലീസുകാരും എസ്ഐ പി ബിജുവിനൊപ്പം ഈ പ്രവര്ത്തനങ്ങളിലുണ്ട്.\nസാമൂഹികപ്രവര്ത്തനങ്ങള്ക്കു ഡിജിപിയുടെ പ്രശംസ രണ്ടുതവണ ലഭിച്ചു. മറ്റു സ്റ്റേഷനുകളിലും ഇത്തരം പ്രവര്ത്തനങ്ങള് നടത്തണമെന്നു ഡിജിപി നിര്ദേശിക്കുകയും ചെയ്തു. സാമൂഹിക പ്രവര്ത്തനങ്ങള്ക്കിടയിലും ക്രമസമാധാന പാലനത്തിലും കേസ് അന്വേഷണത്തിലും വീഴ്ചവരുത്തിയിട്ടില്ലെന്നു ബിജു പറയുന്നു. കഴിഞ്ഞവര്ഷമുണ്ടായ ക്രിമിനല് കേസുകളിലെ മുഴുവന് പ്രതികളെയും പിടികൂടി.ഭാവി തലമുറയെ കുറ്റകൃത്യങ്ങളിൽ പെടാതെ കാത്തുവെക്കുമെന്ന് ഉറച്ച സ്വരത്തിൽ പറയുന്നു ചക്കരക്കൽ പോലീസ്. ഇതൊന്നും സിനിമാക്കഥയല്ല. പക്ഷേ ഇതാവണമെടാ പോലീസ്\nPrevious സൗദിയില് ക്രിസ്ത്യന് ദേവാലയം പണിയാം!.. വത്തിക്കാനുമായി സൗദി സര്‍ക്കാര് ധാരണയിലെത്തി.അടിമുടി മാറ്റത്തിലൂടെയാണ് സൗദി അറേബ്യ..!!\nNext ആ ദുരന്തം ആവര്‍ത്തിക്കരുതേ; കണ്ടില്ലെന്ന് നടിക്കല്ലേ; ജസ്നയ്ക്കായി കരളുരുകി !!


ന്യൂഡൽഹി: കടബാധ്യതകളെത്തുടർന്നു രാജ്യം വിട്ട വ്യവസായി വിജയ് മല്യയെ ഇന്ത്യയ്ക്കു കൈമാറാൻ തയാറെന്ന് ബ്രിട്ടൻ. ഇതിനായി മല്യയെ സംബന്ധിച്ച രേഖകൾ കൈമാറാൻ ബ്രിട്ടൻ ആവശ്യപ്പെട്ടു. 9000 കോടി രൂപയുടെ കട ബാധ്യതയെത്തുടർന്നാണു മല്യ രാജ്യം വിട്ടത്. വായ്പ തിരിച്ചുപിടിക്കാൻ നിയമനടപടികൾ ആരംഭിച്ചപ്പോൾ 2016 മാർച്ച് രണ്ടിനാണ് രാജ്യസഭാ എംപി കൂടിയായിരുന്ന മല്യ ബ്രിട്ടനിലേക്കു മുങ്ങിയത്. തുടർന്ന് മല്യയെ മടക്കിക്കൊണ്ടുവരാനുള്ള കോടതി ഉത്തരവ് ആഭ്യന്തര മന്ത്രാലയം വിദേശകാര്യ മന്ത്രാലയത്തിനു കൈമാറിയിരുന്നു.\nഇന്ത്യ – യുകെ മ്യുച്വൽ ലീഗൽ അസിസ്റ്റൻസ് ട്രീറ്റിയുടെ (ങഘഅഠ) ഭാഗമായി മല്യയെ ഇന്ത്യയിലെത്തിക്കണമെന്ന് ആവശ്യപ്പെട്ട് എൻഫോഴ്സ്മെന്‍റ് ഡയറക്ടറേറ്റ് (ഇഡി) മുംബൈ പ്രത്യേക കോടതിയിൽ അപേക്ഷ സമർപ്പിച്ചിരുന്നു.\nകോടതി ഇത് അംഗീകരിച്ചതിന്‍റെ രേഖയാണ് ആഭ്യന്തര മന്ത്രാലയം വിദേശകാര്യ മന്ത്രാലയത്തിനു സമർപ്പിച്ചത്.


Wed Dec 01 2021 21:24:56 GMT+0530 (India Standard Time)\nNAKN1 March 2021 9:29 AM GMT\nആഗ്ര: കടംവാങ്ങിയ 50 രൂപ തിരികെ നല്‍കാതിരുന്ന സുഹൃത്തിനെ യുവാവ് കഴുത്തുഞെരിച്ച് കൊന്നു. ഫിറോസാബാദിലെ ബരോലി സ്വദേശിയായ വിജയ്പാലിനെ(30) ആണ് സുഹൃത്തായ ബ്രഹ്മാനന്ദ്(40) കൊലപ്പെടുത്തിയത്. ഫെബ്രുവരി 22നായിരുന്നു സംഭവം. കൃത്യം നടത്തിയ ശേഷം ഒളിവില്‍പോയ ബ്രഹ്മാനന്ദിനെ കഴിഞ്ഞദിവസം പോലീസ് പിടികൂടി.\nനിര്‍മാണ തൊഴിലാളികളായ വിജയ്പാലും ബ്രഹ്മാനന്ദും അയല്‍ക്കാരും സുഹൃത്തുക്കളുമായിരുന്നുവെന്ന് പോലീസ് പറഞ്ഞു. ഫെബ്രുവരി 22ന് വൈകിട്ട് ഇരുവരും ഒരുമിച്ചിരുന്ന് മദ്യപിച്ചു. ഇതിനിടെയാണ് നേരത്തെ കടം വാങ്ങിയ 50 രൂപ വിജയ്പാല് തിരികെ നല്‍കാത്തതിനെച്ചൊല്ലി ഇരുവരും തമ്മില് വഴക്കുണ്ടായത്. തര്‍ക്കത്തിനൊടുവില് ബ്രഹ്മാനന്ദ് സുഹൃത്തിനെ കഴുത്തുഞെരിച്ച് കൊലപ്പെടുത്തുകയായിരുന്നു.


ചാറ്റ്ഫീല്‍ഡ് ക്രിക്കറ്റില് നിന്നും വിരമിച്ചു, 68ാം വയസ്സില് !\nചാറ്റ്ഫീൽഡ് പക്ഷേ തന്റെ അവസാന മത്സരത്തിലെ ആദ്യ പന്തിൽ തന്നെ പുറത്താവുകയായിരുന്നു\n28 Jan, 2019 at 05:46 AM\nഒടുവിൽ ന്യൂസിലാൻഡിന്റ് ക്രിക്കറ്റ് താരം എവെൻ ചാറ്റ്ഫിൽഡ് കളി മതിയാക്കാൻ തീരുമാനിച്ചു. പക്ഷേ അത് തന്റെ 68ാം വയസ്സിലാണെന്ന് മാത്രം. 1975ൽ ഇംഗ്ലണ്ടിനെതിരെ കളിച്ച് അന്താരാഷ്ട്ര ക്രിക്കറ്റിൽ അരങ്ങേറിയ ചാറ്റ്ഫീൽഡ്, ന്യൂസിലാൻഡ് ദേശീയ ടീമിനായി 43 ടെസ്റ്റുകളും, 114 ഏകദിനങ്ങളിലും കളിച്ച ശേഷമാണ് പാഡഴിച്ചത്.\nമത്സരം മതിയാക്കാനുള്ള സമയമായെന്ന് തനിക്ക് ബോധ്യട്ടതായി ഇതുമായി ബന്ധപ്പെട്ട ഒരഭിമുഖത്തിൽ ഈ വലം കയ്യൻ മീഡിയം പേസർ പറഞ്ഞത്. ന്യൂസിലാൻഡിലെ ആഭ്യന്തര ക്രിക്കറ്റിൽ സജീവമായിരുന്ന ചാറ്റ്ഫീൽഡ് പക്ഷേ, തന്റെ അവസാന മത്സരത്തിലെ ആദ്യ പന്തിൽ തന്നെ ഔട്ടാവുകയായിരുന്നു. 43 ടെസ്റ്റുകളിൽ നിന്നും 32.2 ശരാശരിയിൽ 3958 റൺസെടുത്ത ചാറ്റ്ഫീൽഡ് 123 വിക്കറ്റുകളും നേടിയിട്ടുണ്ട്.\n114 ഏകദിനങ്ങളിൽ നിന്നായി 140 വിക്കറ്റുകളും 3618 റൺസും അദ്ദേഹത്തിന്റെ സമ്പാദ്യമായുണ്ട്. ഫസ്റ്റ് ക്ലാസ് ക്രിക്കറ്റിൽ 24 റൺസ് വഴങ്ങി 8 വക്കറ്റെടുത്തതാണ് എവെൻ ചാറ്റ്ഫീൽഡിന്റെ മികച്ച പ്രകടനം. 1989ൽ പാകിസ്ഥാനെതിരെയായിരുന്നു ചാറ്റഫീൽഡിന്റെ അവസാന അന്താരാഷ്ട്ര മത്സരം.\nretirednew zelandEwen Chatfield


news | ആൺസിംഹം കെളവനായാൽ പെൺസിംഹങ്ങൾ ചേർന്ന് കൊന്നുകളയുമെന്നറിയാമോ? ഒമ്പത് പെൺസിംഹങ്ങൾ ചേർന്ന് പല്ലുകുത്തിയിറക്കി നടത്തിയ കൊലപാതകശ്രമത്തിൽനിന്നും ഒരു ആൺസിംഹം രക്ഷപ്പെട്ട വീഡിയോ കാണാം - MarunadanMalayali.com\nSeptember 07, 2018 | 08:10 AM IST | Permalink\nസംഘത്തലവനായ ആൺസിംഹത്തിന് പല്ലുകൊഴിഞ്ഞപ്പോൾ അതിനെ കൊല്ലാൻ പെൺസിംഹങ്ങളൊക്കെച്ചേർന്ന് തീരുമാനിച്ചു. ഒമ്പത് സിംഹികൾ സംഘം ചേർന്ന് കടിച്ചുകീറി കൊല്ലാനുള്ള ശ്രമത്തിൽനിന്ന് ആൺസിംഹത്തെ രക്ഷിച്ചത് വന്യജീവി കേന്ദ്രത്തിലെ ജീവനക്കാരുടെ ഇടപെടൽ. അഗ്നിശമന ഉപകരണങ്ങൾ ഉപയോഗിച്ച് സിംഹികളെ തുരത്തിയതുകൊണ്ടുമാത്രം ആൺസിംഹത്തിന് തൽക്കാലത്തേക്ക് ജീവൻ തിരിച്ചുകിട്ടി.\nവെസ്റ്റ് മിഡ്‌ലാൻഡ്‌സ് സഫാരി പാർക്കിൽ നടന്ന കൊലപാതകശ്രമത്തിന്റെ വീഡിയോ സാമൂഹിക മാധ്യമങ്ങളിൽ ഇപ്പോൾ വൈറലായിക്കഴിഞ്ഞു. സാരമായി പരിക്കേറ്റ ആൺസിംഹത്തിന്റെ ഇപ്പോഴത്തെ അവസ്ഥ എന്താണെന്ന് വ്യക്തമല്ല. സംഘത്തെ നയിക്കാൻ പ്രാപ്തനല്ലാതാകുന്ന ആൺസിംഹങ്ങളെ പെൺസിംഹങ്ങൾ സംഘം ചേർന്ന് വകവരുത്തുന്നത് സിംഹങ്ങൾക്കിടയിൽ സംഭവിക്കാറുള്ളതാണെന്ന് വിദഗ്ദ്ധർ പപറയുന്നു. കാട്ടിൽക്കഴിയുന്ന സിംഹങ്ങൾക്കിടയിൽ ഇത് പലപ്പോഴും സംഭവിക്കാറുണ്ട്.\nഎന്നാൽ, വന്യജീവി കേന്ദ്രത്തിൽ ഇത്തരമൊരു സംഭവം ആദ്യമായാണെന്ന് വീഡിയോ ഷൂ്ട്ട് ചെയ്ത മ്യ ബെവർസ്‌റ്റോക്ക് പറഞ്ഞു. ഭക്ഷണത്തെച്ചൊല്ലിയുള്ള തർക്കമാകാം ഈ ആക്രമണത്തിന് വഴിവെച്ചതെന്നും അവർ സംശയം പ്രകടിപ്പിച്ചു. സഫാരി പാർക്കിലെ ജീവനക്കാർക്കും മുമ്പ് ഇത്തരം ആക്രമണം നടന്നതായി അറിവില്ല. സിംഹങ്ങൾക്ക് ഭക്ഷണം നൽകുന്ന സമയത്താണിത് നടന്നത്. ഭക്ഷണം നൽകി തിരിച്ചുപോയ ജീവനക്കാർ ആൺസിംഹത്തിന്റെ ദയനീയമായ കരച്ചിൽകേട്ടാണ് തിരിച്ചെത്തിയത്.\nസിംഹക്കൂട്ടത്തിൽ ആൺസിംഹമാണ് തലവനെങ്കിലും കാര്യങ്ങൾ തീരുമാനിക്കുന്നത് സിംഹികളാണ്. ദീർഘകാലം ഒരേ കൂട്ടത്തിൽ കഴിയുന്നവരാണ് സിംഹങ്ങൾ. ഈ കൂട്ടത്തിൽ ഒരാൺസിംഹത്തിന് ചേരണമെങ്കിൽ അതിനെ കൂട്ടത്തിലുള്ള പെൺസിംഹങ്ങൾ സ്വീകരിക്കാൻ തയ്യാറാകണം. പെൺസിംഹങ്ങൾ കൂട്ടമായി ദീർഘകാലം തുടരുമ്പോൾ, മൂന്നോ അഞ്ചോവർഷം വരെയേ ആൺസിംഹത്തിന് കൂട്ടത്തിൽ തുടരാൻ സാധിക്കാറുള്ളൂ. അപ്പോഴേക്കും കൂട്ടത്തിലെ പെൺസിംഹങ്ങൾക്ക് ഇവനെ മടുത്തിട്ടുണ്ടാകും.\nകൂടുതൽ ചുറുചുറുക്കുള്ള ആൺസിംഹത്തെ കൂട്ടത്തിൽ ചേർക്കുന്നതിനായാണ് വയസ്സായ സംഘത്തലവനെ സിംഹികൾ സംഘം ചേർന്ന് വകവരുത്തുന്നത്. ഇണചേരുന്നതിനും വംശം നിലനിർത്തുന്നതിനുമൊക്കെ ഈ പ്രക്രീയ അനിവാര്യവുമാണ്. സഫാരി പാർക്കിൽ നടന്നത് ഇത്തരമൊരു ആക്രമണമാണോ എന്ന് ജീവനക്കാർ അന്വേഷിക്കുന്നുണ്ട്.


പരിണാമഗാഥ - Designer + BuilderDesigner + Builder\nArchitecture, Designer + Builder\nതിരുവനന്തപുരം നഗരത്തിന്റെ മര്‍മ്മ പ്രധാനമായ ഒരു സിരാകേന്ദ്രത്തിലാണ് ‘വില്ല സബീന’ എന്ന വീട് സ്ഥിതി ചെയ്യുന്നത്. ഏതൊരു നഗര പ്രദേശത്തെയും പോലെ നിര്‍മാണ യോഗ്യമായ സ്ഥലത്തിന്റെ ലഭ്യത ഇവിടെയും ശ്രമകരമായിരുന്നു. 6.5 സെന്റിന്റെ പ്ലോട്ടാണ് ഭവനനിര്‍മ്മാണത്തിന് ലഭ്യമായിരുന്നത്. അതിനാല് ഇവിടെ ഒറ്റനിലയില് പഴയ നാലുകെട്ടു മാതൃകയില് ഒരു ഭവനം നിര്‍മ്മിക്കുക പ്രായോഗികമല്ല. സാഹചര്യങ്ങള്‍ക്കനുസൃതമായിട്ടുള്ള രൂപാന്തരം പ്രാപിക്കലാണ് പരിണാമം. നിലവിലുള്ളതില് നിന്ന് മാറി പ്രത്യേകമായൊരു ലക്ഷ്യപ്രാപ്തിയിലേക്കെത്തുവാനായിട്ടുള്ള ശ്രമം കൂടിയാണിത്. ആശയപരമായും, പ്രാവര്‍ത്തികമായും ഇത് പ്രായോഗികമാണ്. ഒരു പരിണാമം സാധ്യമാക്കുക എന്നതിന്റെ ആദ്യപടിയാണ് രൂപകല്പന. ഇത്തരമൊരു ഇവല്യൂഷനിലൂടെ നാലുകെട്ട് എന്ന ആശയത്തെ നവീനാര്‍ത്ഥത്തില് സാര്‍ത്ഥകമാക്കിക്കൊണ്ടാണ് വീട് പണിതിരിക്കുന്നത്. തിരുവനന്തപുരത്തെ ടി.പി.വി. ആര്‍ക്കിടെക്റ്റ്‌സിലെ ആര്‍ക്കിടെക്റ്റ് വര്‍ഗ്ഗീസ് പണിക്കരാണ് ‘വില്ല സബീന’യുടെ ശില്പി.\nപരമ്പരാഗത ശൈലിയിലുള്ള നാലുകെട്ടു നിര്‍മ്മിതികള് താപനിയന്ത്രണത്തിന്റെയും വെളിച്ചക്രമീകരണത്തിന്റെയും ഏറ്റവും മികച്ച മാതൃകകളാണ്. ‘വില്ല സബീന’ കാലാനുസൃതമായ ഭേദഗതിക്കടിസ്ഥാനമായാണ് നിര്‍വചിച്ചിരിക്കുന്നത്. ഒത്ത നടുക്കല്ലാതെ നടുമുറ്റം എന്നത് വീടിന്റെ ഒരു വശത്തേക്കു മാറ്റിയാണ് ആസൂത്രണം ചെയ്തത്. തന്മൂലം പരമ്പരാഗത നാലുകെട്ടുകളിലേതു പോലെ ഒറ്റനിലയിലല്ല വീടിന്റെ മുറികള് വരുന്നത്. മറിച്ച് രണ്ടു നിലകളിലായി വിഭജിച്ചിരിക്കുന്നു. സ്ഥലത്തിന്റെ ലഭ്യതക്കുറവും വിലക്കൂടുതലും പ്രധാന പരിഗണനകളാണെന്നതു കൊണ്ട് രണ്ടു നിലകളിലേക്കുള്ള ഈ രൂപമാറ്റം സാധൂകരിക്കത്തക്കതാണ്.\nസ്റ്റെയര്‍കേസ്, കോര്‍ട്ട്‌യാര്‍ഡിനോടു ചേര്‍ന്ന് അതിന് ഒരു ത്രിമാനസ്വഭാവം നല്‍കിക്കൊണ്ട് തിരിഞ്ഞു കയറിപ്പോവുകയാണ്. ഈ ഏരിയ സ്റ്റാക്ക് വെന്റിലേഷന് വഴി വായുസഞ്ചാരം ഉറപ്പാക്കുന്നു. വര്‍ത്തുളാകൃതിയില് ഘട്ടം ഘട്ടമായാണ് സ്റ്റെയര്‍കേസ് നല്‍കിയിരിക്കുന്നത്. അകത്തും പുറത്തും കോര്‍ട്ട്‌യാര്‍ഡുകളാല് സമൃദ്ധമായ വീടിനുള്ളിലേക്ക് ഗ്ലാസ് ഭിത്തികള് വഴിയും ഓപ്പണിങ്ങുകള് വഴിയും പുറത്തെ കാഴ്ചകള് എത്തിച്ചിട്ടുണ്ട്. ബാത്ത്‌റൂമുകളില് പോലും കോര്‍ട്ട്‌യാര്‍ഡിന്റെ സാന്നിധ്യമുണ്ട്. ഹരിതാശയങ്ങള്‍ക്ക് മുന്‍ഗണന നല്‍കുന്ന മട്ടില് പരമ്പരാഗത ശൈലിക്ക് ഒരു ആധുനികഭാഷ്യമാണിത്. നിലവിലുണ്ടായിരുന്ന പഴയ വീടിന്റെ സാമഗ്രികള് ഒട്ടുമിക്കവയും ആര്‍ക്കിടെക്റ്റ് വര്‍ഗ്ഗീസ് പണിക്കര് ഇവിടെ പുനരുപയോഗിച്ചിരിക്കുന്നു. ലിവിങ്, ഡൈനിങ് ഏരിയകള്, അടുക്കള തുടങ്ങി അകത്തളങ്ങളിലെ മിക്കവാറും സ്ഥലങ്ങളില് നിന്ന് പുറത്തെ പച്ചപ്പിലേക്ക് കാഴ്ച കിട്ടും വിധമാണ് മുറികളുടെ രൂപകല്പന.\nസ്റ്റെയര്‍കേസിന്റെ ഭാഗത്ത് നല്‍കിയിരിക്കുന്ന വെളിച്ച ക്രമീകരണ സംവിധാനം വീടിനുള്ളില് നാച്വറല് ലൈറ്റ് സമൃദ്ധമായി എത്തിക്കുന്നുണ്ട്. ഭിത്തികള് പലതും വുഡും ഗ്ലാസും ക്ലാഡിങ് മെറ്റീരിയലുകളും ഒക്കെ ഉപയോഗിച്ച് ഫീച്ചര് വാള് ആയാണ് നിര്‍മ്മിച്ചിട്ടുള്ളത്. അകത്തളങ്ങളിലെ ഡിസൈന് എലമെന്റായി മാറുന്ന സ്റ്റെയര്‍കേസ് വഴി മുകളിലേക്ക് കയറുമ്പോഴും പുറത്തെ ഹരിതാഭമായ കാഴ്ചകള് ആസ്വദിക്കാനാവുന്നു. 3020 സ്‌ക്വയര് ഫീറ്റാണ് വീടിന്റെ ഏരിയ. വില്ലയുടെ നിര്‍മ്മാണത്തിന് അവലംബിച്ചിരിക്കുന്ന ശൈലിയും, രീതികളും, സാമഗ്രികളും എല്ലാം പരിഗണിക്കുമ്പോള് ഇതൊരു ഹരിതഗേഹം തന്നെ. 2013-ലെ ഇന്ത്യന് ഇന്‍സ്റ്റിറ്റ്യൂട്ട് ഓഫ് ആര്‍ക്കിടെക്റ്റ്‌സിന്റെ റസിഡന്‍ഷ്യല് വിഭാഗത്തില് മികച്ച ആര്‍ക്കിടെക്റ്റിനുള്ള സില്‍വര് ലീഫ് അവാര്‍ഡിന് അര്‍ഹമായതാണീ പ്രോജക്റ്റ്. 2013-ലെ ഇന്ത്യന് ഇന്‍സ്റ്റിറ്റ്യൂട്ട് ഓഫ് ഇന്റീരിയര് ഡിസൈനേഴ്‌സിന്റെ സൗത്ത് സോണ് മേഖലയില് റസിഡന്‍ഷ്യല് ഇന്റീരിയര് ഇന് ഇന്‍ഡിപെന്‍ഡന്റ് വില്ല വിഭാഗത്തിലും, 2014-ലെ എന്‍ഡിടിവി ഡിസൈന് ആന്‍ഡ് ആര്‍ക്കിടെക്റ്റ് ഓഫ് ദി ഇയര് അവാര്‍ഡിനും ഈ വീടിന് നോമിഷന് ലഭിച്ചു.\nപരമ്പരാഗത ശൈലിയിലുള്ള വീടെന്ന ആശയത്തെ മിതത്വത്തിലൂന്നി നിന്നു കൊണ്ട് അതിന്റെ സ്വതസിദ്ധമായ സവിശേഷതകളൊന്നും വിട്ടുപോകാതെ സമകാലിക ശൈലിയിലേക്ക് പരിവര്‍ത്തിപ്പിച്ചെടുക്കാമെന്നതിന് ഉത്തമ ഉദാഹരണമാണ് ഈ വീട്. പ്രകൃതിയുമായും ചുറ്റുപാടുമായും ഇഴുകിച്ചേരുന്ന ഒന്നാണ് ഏറ്റവും മികച്ച രൂപകല്പന എന്ന അടിസ്ഥാനത്തിലൂന്നി പ്രകൃതിസൗഭാഗ്യങ്ങളെ പരമാവധി ഉള്‍പ്പെടുത്തിക്കൊണ്ട് ഒരു ഡിസൈന് സാധ്യമാക്കണമെന്ന നിശ്ചയമാണ് ഈ വീടിനു പിന്നില് പ്രവര്‍ത്തിച്ചിട്ടുള്ളത്.\nതികച്ചും ലളിതം, തികച്ചും കന്റംപ്രറി!\nലാളിത്യം മുഖമുദ്രയാക്കിയ സിംപിള് ഹോം!\nദി ഫ്‌ളോട്ടിങ് പാരസോള് ഹൗസ്


പഠിക്കേണ്ട പാഠമാണ് ശ്രീലങ്ക - lessons from sri lanka crisis | Samayam Malayalam\nപഠിക്കേണ്ട പാഠമാണ് ശ്രീലങ്ക\nAuthored by Rinku Francis | Samayam Malayalam | Updated: May 14, 2022, 2:58 PM\nഇന്ത്യ ഉൾപ്പെടെയുള്ള വികസ്വര രാജ്യങ്ങൾക്കും കടം കൊണ്ട് നട്ടം തിരിയുന്ന സംസ്ഥാനങ്ങൾക്കുമെല്ലാം പാഠമാണ് ശ്രീലങ്കൻ പ്രതിസന്ധി. കാര്‍ഷകിക മേഖലയിൽ നിന്നുള്ള വരുമാനം ഉയർത്താൻ നടപടികൾ വേണം. പ്രധാന വരുമാന സ്രോതസ്സുകൾ ഇല്ലാതാക്കി സമ്പദ് രംഗത്തെ തകര്‍ക്കുന്ന രാഷ്ട്രീയ പ്രഖ്യാപനങ്ങൾ ഉണ്ടാകരുത്.\nകടുത്ത സാമ്പത്തിക പ്രതിസന്ധിയും രാഷ്ട്രീയ അനിശ്ചിതാവസ്ഥയും അരാജകത്വവുമൊക്കെ ശ്രീലങ്കയെ കലാപഭൂമിയാക്കിയിരിക്കുകയാണ്. പ്രധാനമന്ത്രി മഹീന്ദ രാജപക്സെയുടെ രാജിക്കു പിന്നാലെയുണ്ടായ സംഘർഷത്തിൽ ജനജീവിതം കൂടുതൽ ദുസ്സഹമായിരിക്കുന്നു. നൂറുകണക്കിന് വാഹനങ്ങളാണ് അഗ്നിക്കിരയായത്. സർക്കാർവിരുദ്ധ പ്രതിഷേധം ആഞ്ഞടിച്ചപ്പോൾ നിൽക്കക്കള്ളിയില്ലാതെ പ്രധാനമന്ത്രി രാജിവച്ചെങ്കിലും ശ്രീലങ്കയുടെ ദുരിതങ്ങൾ അവസാനിക്കുന്നില്ല. ഭക്ഷണസാധനങ്ങളുടെയും മരുന്നുകളുടെയുമെല്ലാം ക്ഷാമം തുടരുന്നു. ഇന്ധനത്തിനും അവശ്യസാധനങ്ങൾക്കും തീവില.\nശ്രീലങ്കയുടെ തകർച്ചയ്ക്ക് പിന്നിൽ രാജപക്സെ ഭരണത്തിന്റെ കെടുകാര്യസ്ഥതയുണ്ട്. സാമ്പത്തിക പ്രതിസന്ധി കൊണ്ട് രാജ്യം നട്ടം തിരിഞ്ഞപ്പോഴും പ്രതിസന്ധിയെ മറികടക്കാനോ താൽക്കാലിക ആശ്വാസം കണ്ടെത്താനൊ ഉള്ള യാതൊരു നടപടിയും ഉണ്ടായില്ല. സ്വന്തം അധികാരക്കസേര നിലനിര്‍ത്തുന്നതിലും ശ്രീലങ്കൻ രാഷ്ട്രീയത്തിലെ കുടുംബവാഴ്ചക്ക് ഇളക്കം തട്ടാതിരിക്കുന്നതിലുമായിരുന്നു രാജപക്സെയുടെ ശ്രദ്ധ. വർഷങ്ങളായി ശ്രീലങ്കൻ രാഷ്ട്രീയത്തിൽ നിലനിൽക്കുന്ന കുടുംബവാഴ്ച ശ്രീലങ്കയുടെ നിലവിലെ സാമ്പത്തിക പ്രതിസന്ധിക്ക് കാരണമായതായി മാധ്യമങ്ങൾ ചൂണ്ടിക്കാട്ടുന്നുണ്ട്.\nരാജപക്സെ പ്രധാനമന്ത്രി ആയിരുന്നെങ്കിൽ പ്രസിഡണ്ട്, ധനമന്ത്രി പദത്തിലുൾപ്പെടെ ഇയാളുടെ സഹോദരങ്ങൾ. ഇതൊന്നും പോരാഞ്ഞിട്ട് രാജപക്സെ കുടുംബത്തിൽ നിന്നുള്ള 40-ഓളം പേര് ശ്രീലങ്കയിലെ അധികാരക്കസേരയിൽ ഉണ്ടെന്നാണ് റിപ്പോര്‍ട്ടുകൾ. അധികാരദുർവിനിയോഗവും കുടുംബവാഴ്ചയും ഒരു രാജ്യത്തയപ്പാടെ തകര്‍ക്കുമെന്നതിന് ഇതിൽ കൂടുതൽ എന്ത് തെളിവ് വേണം.\nശ്രീലങ്ക സാമ്പത്തിക പ്രതിസന്ധിയിലേക്ക് വീണുകൊണ്ടിരിക്കുമ്പോഴും പ്രതിസന്ധിയിൽനിന്ന് രാജ്യത്തെ കരകയറ്റാനോ ജനങ്ങളുടെ ദുരിതങ്ങൾക്ക് പരിഹാരം കാണാനോ ഈ അധികാര മോഹികളിൽ നിന്ന് പറയത്തക്ക ഒരു നടപടിയുമുണ്ടായില്ല. ശ്രീലങ്കയുടെ പതനത്തിന് രാജപക്സെയെ കുറ്റപ്പെടുത്തുന്നവരുമുണ്ട്. ടൂറിസം കഴിഞ്ഞാൽ വരുമാനത്തിനായി കൃഷിയെ ആശ്രയിക്കുന്ന ശ്രീലങ്കയിൽ ജൈവകൃഷി പ്രോത്സാഹിപ്പിക്കാൻ രാസവള നിരോധനം കൊണ്ടുവന്നത് ഒറ്റയടിക്കാണ്. കൃഷിയിൽ നിന്നുള്ള വരുമാനം കുത്തനെ ഇടിഞ്ഞു. കൊവിഡ് വിനോദ സഞ്ചാര മേഖലയുടെ നട്ടെല്ല് ഒടിച്ചു. തെരഞ്ഞെടുപ്പ് വാഗ്ദാനം പാലിക്കാൻ ദീര്‍ഘവീഷണമില്ലാതെ രാജപക്സെ സര്‍ക്കാര് നൽകിയ നികുതി ഇളവുകളും രാജ്യത്തെ ബാധിച്ചു. വായ്പ എടുത്ത് മാത്രം കാര്യങ്ങൾ നടത്തേണ്ട അവസ്ഥ. എന്നാൽ ഈ വായ്പകൾ കടബാധ്യതകൾ കൂട്ടിയതല്ലാതെ പ്രതിസന്ധിയിൽ നിന്ന് ശ്രീലങ്കക്ക് കരകയറാനായിയില്ല.\nഇന്ത്യ ഉൾപ്പെടെയുള്ള വികസ്വര രാജ്യങ്ങൾക്കും കടം കൊണ്ട് നട്ടം തിരിയുന്ന സംസ്ഥാനങ്ങൾക്കുമെല്ലാം പാഠമാണ് ശ്രീലങ്കൻ പ്രതിസന്ധി. കാര്‍ഷകിക മേഖലയിൽ നിന്നുള്ള വരുമാനം ഉയർത്താൻ നടപടികൾ വേണം. പ്രധാന വരുമാന സ്രോതസ്സുകൾ ഇല്ലാതാക്കി സമ്പദ് രംഗത്തെ തകര്‍ക്കുന്ന രാഷ്ട്രീയ പ്രഖ്യാപനങ്ങൾ ഉണ്ടാകരുത്. കൊവിഡ് പോലുള്ള പ്രതിസന്ധികളും യുദ്ധങ്ങളും ഒക്കെ മൂലം വരാനിടയുള്ള സാമ്പത്തിക തകർച്ച മുൻകൂട്ടിക്കണ്ട് തന്നെ മുന്നേറേണ്ടിയിരിക്കുന്നു. ശ്രീലങ്കയുമായി താരതമ്യം ചെയ്യാനാകില്ലെങ്കിലും അയൽ രാജ്യങ്ങളിലെ പ്രതിസന്ധികളിൽ നിന്നുമുണ്ട് തന്ത്രപരമായ പാഠങ്ങൾ ഉൾക്കൊള്ളാൻ.


കണ്ടക്ടര്‍ക്ക് കോവിഡ്, കെ.എസ്.ആര്.ടി.സി ആറ്റിങ്ങല് ഡിപ്പോ അടച്ചു | www.vyganews.com\nകണ്ടക്ടര്‍ക്ക് കോവിഡ്, കെ.എസ്.ആര്.ടി.സി ആറ്റിങ്ങല് ഡിപ്പോ അടച്ചു\nആറ്റിങ്ങല്: കണ്ടക്ടര്‍ക്ക് കൊറോണ വൈറസ് ബാധയുണ്ടായതിനെ തുടര്‍ന്ന് ആറ്റിങ്ങല് കെ.എസ്.ആര്.ടി.സി ഡിപ്പോ അടച്ചു. ഡിപ്പോയിലും സമീപ പ്രദേശങ്ങൡല...\nആറ്റിങ്ങല്: കണ്ടക്ടര്‍ക്ക് കൊറോണ വൈറസ് ബാധയുണ്ടായതിനെ തുടര്‍ന്ന് ആറ്റിങ്ങല് കെ.എസ്.ആര്.ടി.സി ഡിപ്പോ അടച്ചു.\nഡിപ്പോയിലും സമീപ പ്രദേശങ്ങൡലും അണുനശീകരണ പ്രവര്‍ത്തനങ്ങള് നടത്തുകയാണെന്ന് അധികൃതര് അറിയിച്ചു.\nകണ്ടെയ്ന്‍മെന്റ് സോണായതിനാല് വെഞ്ഞാറമൂട് ഡിപ്പോ രാവിലെ അടച്ചിരുന്നു. അതിനു പിന്നാലെയാണ് ആറ്റിങ്ങലും അടയ്ക്കുന്നത്.\nഡിപ്പോള് അടയ്‌ക്കേണ്ടിവരുന്നത് കെഎസ്ആര്‍ടിസിയുടെ വരുമാനത്തെയും സാരമായി ബാധിച്ചിട്ടുണ്ട്. നിലവില് ബസ്സുകളില് തിരക്ക് വളരെ കുറവാണ്. രാവിലെയും വൈകിട്ടും ഓഫീസ് സമയത്തു മാത്രമാണ് തിരക്ക്.\nനേരത്തേ തന്നെ കടുത്ത സാമ്പത്തിക പ്രതിസന്ധി നേരിടുന്ന കെഎസ്ആര്‍ടിസിയെ കോവിഡ് വൈറസ് ബാധ ഗുരുതര പ്രതിസന്ധിയിലേക്കാണ് തള്ളിവിടുന്നത്.\nKeywords: Attingal, KSRTC, Covid 19\nwww.vyganews.com: കണ്ടക്ടര്‍ക്ക് കോവിഡ്, കെ.എസ്.ആര്.ടി.സി ആറ്റിങ്ങല് ഡിപ്പോ അടച്ചു


വിദ്യാര്‍ത്ഥിയെ എസ് ഐ ക്രൂരമായി മര്‍ദ്ദിച്ചു, ദൃശ്യങ്ങള് പുറത്ത്\nHome News Kerala News വിദ്യാര്‍ത്ഥിയെ എസ് ഐ ക്രൂരമായി മര്‍ദ്ദിച്ചു, ദൃശ്യങ്ങള് പുറത്ത്\nകായംകുളത്ത് വിദ്യാര്‍ത്ഥിയെ പോലീസ് ക്രൂരമായി മര്‍ദ്ദിച്ചെന്ന് പരാതി. കായംകുളം സ്വദേശി അംജദിനെയാണ് കായംകുളം എസ്ഐ മഞ്ജുളദാസിന്റെ നേതൃത്വത്തില് അതിക്രൂരമായി മര്‍ദ്ദിച്ചത്. ആക്രമണത്തില് അംജതിന്റെ വിരലിലെ നഖം വരെ ഇളകിപ്പോയി.\nരാവിലെ കായംകുളം എംഎസ്എം കോളേജിന് സമീപത്ത് വച്ചാണ് പോലീസ് ആക്രമിച്ചത്.\nഇവിടെ ഇതിനുമുമ്പായി വിദ്യാര്‍ത്ഥികള് തമ്മില് സംഘര്‍ഷം ഉണ്ടായിരുന്നു. എന്നാല് സംഘര്‍ഷം അവസാനിച്ച ശേഷം സുഹൃത്തിനെ കാണാനായി ഇതു വഴി പോയ അംജദിനെ പോലീസ് വളഞ്ഞിട്ട് ആക്രമിക്കുകയായിരുന്നു. പത്താം ക്ലാസില് ഫുള് എ പ്ലസ് നേടി മികച്ച വിജയം നേടിയ വിദ്യാര്‍ത്ഥിയാണ് അംജദ്.\nഅടികൊണ്ട് ചോര പൊട്ടിയൊലിക്കുന്ന അവസ്ഥയിലാണ് നാട്ടുകാര് ചേര്‍ന്ന് അംജദിനെ ആശുപത്രിയിൽ പ്രവേശിപ്പിച്ചത്. കായംകുളം താലൂക്ക് ആശുപത്രിയില് ചികിത്സയിലാണ് അംജദ് ഇപ്പോള്. കായംകുളം എസ്ഐയുടെ കാടത്തത്തില് പ്രതിഷേധിച്ച് കെഎസ് യു കായംകുളം പോലീസ് സ്റ്റേഷനിലേക്ക് മാര്‍ച്ച് നടത്തി.\nstudent attacked by police\nMaoist police attack\nPrevious articleകൊച്ചി മെട്രോ ഉദ്ഘാടനം; മുഖ്യമന്ത്രി ഇടപെടുന്നു\nNext articleരക്തദാനത്തിലെ മതേതര സങ്കൽപം തകരാതെ സൂക്ഷിക്കണം: മന്ത്രി കെ. കെ. ശൈലജ\nമൂന്ന് മണിക്കൂര് വൈകിയോടിയ തേജസ് എക്സ്പ്രസ് ലക്ഷ്യ സ്ഥാനത്ത് എത്തിയത് ഒരുമിനിട്ട് നേരത്തേ!!\nഎൺപത് വയസ്സുള്ള അമ്മയെ മകൻ ലൈംഗികമായി പീഡിപ്പിച്ചു ; നിയമപാലകർ കൈ മലർത്തി


edge for udf | കേരളം യുഡിഎഫിനൊപ്പമെന്ന് കേന്ദ്ര ഇന്റലിജൻസ് ബ്യൂറോയും; തിരുവനന്തപുരത്തും പത്തനംതിട്ടയിലും കോട്ടയത്തും ത്രികോണ പോര് തീപാറും; തിരുവനന്തപുരത്ത് കുമ്മനവും പത്തനംതിട്ടയിൽ കെ സുരേന്ദ്രനും അട്ടിമറിക്ക് പ്രാപ്തിയുള്ളവർ; കോട്ടയത്തും തോമസ് ഞെട്ടിച്ചേക്കും; ഇടതിന് പാലക്കാട് വ്യക്തമായ മുൻതൂക്കം; സിപിഎമ്മിന് നേരിടേണ്ടി വരിക കടുത്ത മത്സരം; മലബാറിലെ ലീഗ് കോട്ടകൾ തകരില്ല; കേരളത്തിലെ സ്ഥാനാർത്ഥി നിർണ്ണയത്തിൽ അമിത് ഷായെ സ്വാധീനിച്ച രഹസ്യാന്വേഷണ റിപ്പോർട്ട് ഇങ്ങനെ - MarunadanMalayali.com\nMarch 24, 2019 | 02:09 PM IST | Permalink\nകൊച്ചി: പത്തനംതിട്ടയിൽ കെ സുരേന്ദ്രനെ ബിജെപി ദേശീയ സ്ഥാനാർത്ഥിയാക്കിയത് കേന്ദ്ര ഇന്റലിജൻസ് ബ്യൂറോയുടെ റിപ്പോർട്ട് കൂടി പരിഗണിച്ച്. ബിജെപി സംസ്ഥാന അധ്യക്ഷൻ പി എസ് ശ്രീധരൻ പിള്ള സീറ്റിനായി ശ്രമം നടത്തുമ്പോഴായിരുന്നു സുരേന്ദ്രനാണ് വിജയസാധ്യതയെന്ന റിപ്പോർട്ട് കിട്ടിയത്. കേരളത്തിൽ ബിജെപിക്ക് ഏറ്റവും കൂടുതൽ വിജയ സാധ്യത പത്തനംതിട്ടയിലാണെന്നാണ് കേന്ദ്ര രഹസ്യാന്വേഷണ വിഭാഗത്തിന്റെ റിപ്പോർട്ട്. ശബരിമല സമര നായകനെന്ന പ്രതിച്ഛായ സുരേന്ദ്രന് ഗുണം ചെയ്യും. ശബരിമല വികാരം ആളിക്കത്തുന്നത് പത്തനംതിട്ടയിലാണെന്നും വിലയിരുത്തലുണ്ട്. ഈ സാഹചര്യത്തിലാണ് സുരേന്ദ്രനെ ബിജെപി കേന്ദ്ര നേതൃത്വം പത്തനംതിട്ടയിൽ സ്ഥാനാർത്ഥിയാക്കിത്. കേരളത്തിൽ യുഡിഎഫിന് വ്യക്തമായ മുൻതൂക്കമുണ്ടെന്നാണ് രഹസ്യാന്വേഷണ റിപ്പോർട്ട്.\nകേരളത്തിൽ3പ്രധാന മണ്ഡലങ്ങളിൽ ബിജെപിക്ക് വിജയ സാധ്യതയെന്ന് കേന്ദ്ര ഇന്റലിജൻസ് ബ്യൂറോയുടെ വിലിയിരുത്തൽ. തിരുവനന്തപുരം, പത്തനംതിട്ട, കോട്ടയം എന്നീ മണ്ഡലങ്ങളാണവ. ഇവിടെ മൂന്നിടത്തും ശക്തമായ ത്രികോണ മത്സരം നടക്കും. തൃശൂരിൽ തുഷാർ വെള്ളാപ്പള്ളി എത്തിയാലും പോരാട്ടം കടുപ്പിക്കാനാവില്ലെന്നാണ് വിലയിരുത്തൽ. ആറ്റിങ്ങലിലും പാലക്കാടും വോട്ട് കൂടും. എന്നാൽ മലബാറിൽ പ്രതീക്ഷിക്കുന്ന നേട്ടം ഉണ്ടാക്കാവില്ലെന്നാണ് വിലയിരുത്തൽ. കൊല്ലത്തും എറണാകുളത്തും സ്ഥിതി ദയനീയമാകും. ബിഡിജെഎസിന് നൽകുന്ന മാവേലിക്കരയും ഇടുക്കിയും പ്രതീക്ഷിക്കുന്ന ഗുണമുണ്ടാകില്ല. ആലത്തൂരിൽ നേരിയ മെച്ചപ്പെടലുണ്ടാകുമെന്നാണ് ഇന്റലിജൻസ് ബ്യൂറോയുടെ റിപ്പോർട്ട്.\nതിരുവനന്തപുരത്ത് കുമ്മനം അതിശക്തമായ മത്സരത്തെയാണ് നേരിടുന്നത്. നഗരത്തിൽ മുൻതൂക്കം നേടിയാലും പാറശ്ശാല, നെയ്യാറ്റിൻകര, കോവളം എന്നീ മണ്ഡലങ്ങളിൽ ബഹുദൂരം മുമ്പോട്ട് പോകണം. തിരുവനന്തപുരത്ത് കുമ്മനവും ശശി തരൂരും തമ്മിലാകും നേരിട്ടുള്ള മത്സരമെന്നാണ് കേന്ദ്ര ഇന്റലിജൻസിന്റെ വിലയിരുത്തൽ. പത്തനംതിട്ടയിൽ സുരേന്ദ്രൻ അതിശക്തമായ മത്സരം കാഴ്ച വയ്ക്കും. ജയത്തിന് വേണ്ട വോട്ടുകൾ പോലും സ്വന്തമാക്കാൻ ഇടയുണ്ട്. എന്നാൽ ക്രൈസ്തവ വോട്ടുകൾ ഇതിന് അനിവാര്യമാണ്. എന്നാലും പ്രചരണത്തിൽ താരമായി അട്ടിമറി നേടാനുള്ള കരുത്ത് സുരേന്ദ്രനുണ്ടെന്നാണ് വിലയിരുത്തൽ. കേരളത്തിൽ കൂടുതൽ സീറ്റും യുഡിഎഫിനാകുമെന്നാണ് പ്രവചനം. ഇടതുപക്ഷം തകരുമെന്നും വിലയിരുത്തലുണ്ട്.\nഈ റിപ്പോർട്ട് അടിസ്ഥാനമാക്കിയാണ് തിരുവനന്തപുരത്തും പത്തനംതിട്ടയിലും ശക്തരായ സ്ഥാനാർത്ഥികളെ നിർത്താൻ അമിത്ഷായും മോദിയും നിർദ്ദേശം നൽകിയത്. കുമ്മനം രാജശേഖരനെ തിരുവനന്തപുരത്തും കെ. സുരേന്ദ്രനെ പത്തനംതിട്ടയിലും ബിജെപി സ്ഥാനാർത്ഥിയായി പ്രഖ്യാപിച്ചതും ഇതിന്റെ അടിസ്ഥാനത്തിലാണ്. തിരുവനന്തപുരത്ത് കുമ്മനമാണ് ഏറ്റവും കൂടുതൽ വോട്ട് പിടിക്കാൻ യോഗ്യനെന്നാണ് റിപ്പോർട്ട്. അതുകൊണ്ടാണ് മിസോറാം ഗവർണ്ണർ സ്ഥാനം രാജിവയ്‌പ്പിച്ച് കുമ്മനത്തെ എത്തിച്ചത്. ഇതേ റിപ്പോർട്ടാണ് സുരേന്ദ്രനും തുണയായത്. തുഷാറിനെ നിർത്തി മറ്റ് സ്ഥാനാർത്ഥികളുടേ കൂടി വിജയ സാധ്യത ഉറപ്പിക്കുകയാണ് ബിജെപി ചെയ്യുന്നത്.\nപത്തനംതിട്ടയിലെ സ്ഥാനാർത്ഥിയായി കെ.സുരേന്ദ്രന്റെ പേര് പ്രഖ്യാപിച്ച് ബിജെപി. മൂന്നാം ഘട്ട പട്ടികയിലാണ് സുരേന്ദ്രന് സ്ഥാനം സ്ഥാനം പിടിക്കാനായത്. ബിജെപി സംസ്ഥാന പ്രസിഡന്റ് അഡ്വ.പി.എസ് ശ്രീധരൻ പിള്ളയെ പത്തനംതിട്ടയിൽ നിന്ന് മത്സരിപ്പിക്കാനായിരുന്നു സംസ്ഥാനത്തെ ഒരു വിഭാഗം നേതാക്കളുടെ ശ്രമം. ഇതിനിടെ സുരേന്ദ്രന് വേണ്ടി ആർഎസ്എസ് രംഗത്ത് എത്തി. ഇതോടെ സീറ്റ് സുരേന്ദ്രനായി. കോട്ടയത്ത് പിസി തോമസിനും മികച്ച പോരാട്ടം കാഴ്ച വയ്ക്കാനാകും. 2004ൽ എൻഡിഎ സ്ഥാനാർത്ഥിയായി പിസി ജോർജ് ജയിച്ചിട്ടുണ്ട്. ഇതിനൊപ്പം കേരളാ കോൺഗ്രസിലെ ഭിന്നതയും പിസിക്ക് വോട്ടുകൾ സമ്മാനിക്കുമെന്നാണ് വിലയിരുത്തൽ.\nകേരളം യുഡിഎഫിനൊപ്പം നിൽക്കുമെന്നാണ് കേന്ദ്ര ഇന്റലിജൻസിന്റെ കണ്ടെത്തൽ. സ്ഥാനാർത്ഥി പ്രഖ്യാപനത്തിൽ മികവ് കാട്ടാനായി. തൃശൂരും ചാലക്കുടിയും കണ്ണൂരും കോൺഗ്രസ് നേടുമെന്നാണ് വലിയിരുത്തൽ. വടകരയിൽ പോരാട്ടം ശക്തമാണ്. ഇവിടേയും കെ മുരളീധരൻ മുൻതൂക്കം നേടുമെന്നാണ് പ്രവചനം. 14ൽ കുറയാതെ സീറ്റുകൾ യുഡിഎഫ് നേടുമെന്നാണ് വിലയിരുത്തൽ. പാലക്കാട് മാത്രമാണ് സിപിഎമ്മിന് വ്യക്തമായ മുൻതൂക്കം നൽകുന്നത്. എംബി രാജേഷ് ഇവിടെ അനായാസ വിജയം നേടുമെന്നാണ് വിലയിരുത്തൽ. ആറ്റിങ്ങലിലും പോരാട്ടം ശക്തമാണ്.\nഅടൂർ പ്രകാശ് കോൺഗ്രസിനായും ശോഭാ സുരേന്ദ്രൻ ബിജെപിക്കായും മത്സരിക്കുമ്പോൾ സിറ്റിങ് എംപി സമ്പത്തിന് കടുത്ത വെല്ലുവിളി നേരിടേണ്ടി വരും. കൊല്ലത്ത് എൻകെ പ്രേമചന്ദ്രനും മുൻതൂക്കം നൽകുന്നു. മുസ്ലിം ലീഗിന്റെ കോട്ടകളിൽ വിള്ളലുണ്ടാകില്ലെന്നാണ് വിലയിരുത്തൽ. വയനാട്ടിൽ രാഹുൽ ഗാന്ധി എത്തുന്ന പ്രചരണം എത്തുന്നതിന് മുമ്പാണ് ഇന്റലിജൻസ് റിപ്പോർട്ട് നൽകിയത്. അതുകൊണ്ട് തന്നെ അടുത്ത റിപ്പോർട്ടിൽ കേരളത്തിലെ യുഡിഎഫ് തരംഗം കൂടുതൽ വ്യക്തമായി പ്രതിഫലിക്കാനും സാധ്യതയുണ്ട്.\nബിജെപിക്ക് അക്കൗണ്ട് തുറക്കാനുള്ള സാധ്യത തന്നെയാണ് രഹസ്യാന്വേഷണ വിഭാഗത്തിന്റെ വിലയിരുത്തലുകളിലുമുള്ളത്.


മഞ്ചേശ്വരത്ത് ബിജെപിക്ക് സ്വാധീനമുള്ള ബൂത്തുകളിൽ 80% പോളിങ്; ഫലം പ്രവചനാതീതം - Media Vision News\nമഞ്ചേശ്വരം: പോളിങ് കഴിഞ്ഞിട്ടും മുന്നണികൾക്കു പിടികൊടുക്കാതെ മഞ്ചേശ്വരത്തെ വോട്ട് കണക്ക്. തങ്ങളുടെ ശക്തി കേന്ദ്രങ്ങളായ മംഗൽപാടി, കുമ്പള, മഞ്ചേശ്വരം പഞ്ചായത്തുകളിൽ കഴിഞ്ഞ ഉപതിരഞ്ഞെടുപ്പിനേക്കാൾ അയ്യായിരത്തോളം വോട്ടുകൾ വർധിച്ചതു ഗുണം ചെയ്യുമെന്ന പ്രതീക്ഷയിലാണു യുഡിഎഫ്. അതേസമയം എൻഡിഎയ്ക്കു സ്വാധീനമുള്ള അൻപതോളം ബൂത്തുകളിൽ പോളിങ് 80 ശതമാനം കടന്നതു കൂടി കണക്കിലെടുക്കുമ്പോൾ മണ്ഡലം ആർക്കൊപ്പമെന്നു പ്രവചിക്കുക അസാധ്യം.\nബൂത്തുകളിലെ പോളിങ് കണക്ക് പ്രകാരം 76.88% പേരാണ് ഇത്തവണ വോട്ട് ചെയ്തത്. തപാൽ വോട്ടുകൾ കൂടി ചേർക്കുമ്പോൾ ഇത് അൽപം കൂടി വർധിക്കും. യുഡിഎഫിനും എൻഡിഎയ്ക്കും എൽഡിഎഫിനും ഒരുപോലെ സ്വാധീനമുള്ള വോർക്കാടി പഞ്ചായത്തിലാണ് ഏറ്റവും കൂടുതൽ പോളിങ്(80.65%). കുറവ് കുമ്പളയിലും (73.73%). 2020ലെ ഉപതിരഞ്ഞെടുപ്പിൽ 75.28% വും 2016 ൽ 76.33%വുമായിരുന്നു മണ്ഡലത്തിലെ പോളിങ്. മംഗൽപാടി, കുമ്പള, മഞ്ചേശ്വരം പഞ്ചായത്തുകളിലായി കഴിഞ്ഞ ഉപതിരഞ്ഞെടുപ്പിലേതിനേക്കാൾ 4506 വോട്ടുകളാണ് വർധിച്ചത്.\nകോവിഡ് കാരണം വിദേശത്ത് നിന്ന് മടങ്ങിയെത്തിയവരും, സാധാരണ ഈ സമയങ്ങളിൽ ഉണ്ടാകാറുള്ള ഉംറ ഇത്തവണ ഇല്ലാത്തതുമാണ് വോട്ടർമാരുടെ എണ്ണം വർധിക്കാൻ കാരണമായതായി യുഡിഎഫ് കാണുന്നു. ഉംറ ഇല്ലാത്തതിനാൽ കുറഞ്ഞത് ആയിരം പേരെങ്കിലും നാട്ടിലുള്ളതായി ഇവർ പറയുന്നു. എൻമകജെ പഞ്ചായത്തിൽ എൻഡിഎയ്ക്കു പ്രതീക്ഷിച്ച മുന്നേറ്റം ലഭിക്കാനിടയില്ലെന്ന വിലയിരുത്തലും ഉണ്ട്.\nഎന്നാൽ എൻമകജെ, മീഞ്ച, പൈവളികെ പഞ്ചായത്തുകളിലെ എൻഡിഎ സ്വാധീന മേഖലകളിലെ ബൂത്തുകളിൽ പോളിങ് 80% കടന്നതിന്റെ സന്തോഷം എൻഡിഎ ക്യാംപിലുമുണ്ട്. എൻഡിഎ ലീഡ് പ്രതീക്ഷിക്കുന്ന മീഞ്ചയിലും പൈവളികെയിലും എൺമകജെയിലും പോളിങ് ശതമാനം മണ്ഡലം ശരാശരിയേക്കാൾ കൂടുതലാണ്. എൻഡിഎ വോട്ടുകൾ പൂർണമായും ഇത്തവണ പോൾ ചെയ്തതതായാണ് ഒടുവിലത്തെ വിലയിരുത്തൽ. പതിവിൽ നിന്നു വ്യത്യസ്തമായി മുംബൈയിൽ ഉൾപ്പെടെയുള്ള നഗരങ്ങളിൽ ജോലി ചെയ്യുന്നവരെ പ്രത്യേകം വാഹനം ഏർപ്പെടുത്തി വോട്ട് ചെയ്യാൻ എത്തിച്ചിരുന്നു.\n2016 ലെ 89 വോട്ടിന്റെ തോൽവി ഓരോ വോട്ടിന്റെ വിലയും അവരെ പഠിപ്പിച്ചിരുന്നു! സാധാരണ യുഡിഎഫിന് ലഭിച്ചിരുന്ന ചില വോട്ടുകൾ ഇത്തവണ എൻഡിഎയ്ക്ക് അനുകൂലമായതായി ബിജെപി വിലയിരുത്തുന്നു.പ്രചാരണത്തിൽ ഒപ്പത്തിനൊപ്പം നിന്നെങ്കിലും മണ്ഡലത്തിൽ വിജയിക്കാൻ സാധ്യതയില്ലെന്നാണ് സിപിഎം ജില്ലാ സെക്രട്ടേറിയറ്റ് വിലയിരുത്തൽ. എൽഡിഎഫ് ഭരിക്കുന്ന പൈവളികെ, വോർക്കാടി, പുത്തിഗെ പഞ്ചായത്തുകളിൽ പോളിങ് കൂടുതലാണെങ്കിലും അടിയൊഴുക്കില്ലാതെ എൽഡിഎഫിനു ജയിക്കാനാകില്ല.\nPrevious article‘രതീഷിന്റെ ആന്തരികാവയവങ്ങൾക്ക് പരിക്കേറ്റത് മരണത്തിന് മുമ്പ്, മുഖത്തും മുറിവ്’, കൊലപാതക സാധ്യത തള്ളാതെ പൊലീസ്\nNext articleസ്വർണവില കൂടുന്നു: പവന് 34,840 രൂപയായി


സൂപ്പര്‍താരം പിന്മാറി; ഐപിഎല്ലിന് ഒരുങ്ങുന്ന ധോണിക്കും സംഘത്തിനും കനത്ത തിരിച്ചടി | Australian pace opts out IPL 2021\nസൂപ്പര്‍താരം പിന്മാറി; ഐപിഎല്ലിന് ഒരുങ്ങുന്ന ധോണിക്കും സംഘത്തിനും കനത്ത തിരിച്ചടി\nഅന്താരാഷ്ട്ര മത്സരങ്ങള്‍ക്ക് പ്രാധാന്യം നല്‍കുന്നതിന്റെ ഭാഗമായിട്ടാണ് 30-കാരന് പിന്മാറുന്നത്. കഴിഞ്ഞ സീസണിലും താരം ടീമിനൊപ്പം ഉണ്ടായിരുന്നെങ്കിലും മൂന്ന് മത്സരങ്ങളില് മാത്രമാണ് കളിച്ചത്.\nChennai, First Published Apr 1, 2021, 12:00 PM IST\nചെന്നൈ: ഐപിഎല് പടിവാതില് എത്തിനില്‍ക്കെ ചെന്നൈ സൂപ്പര് കിംഗ്‌സിന് കനത്ത തിരിച്ചടി. അവരുടെ ഓസ്‌ട്രേലിയന് പേസര് ജോഷ് ഹേസല്‍വുഡ് പുതിയ സീസണ് ഐപിഎല്ലില് നിന്ന് പിന്മാറി. അന്താരാഷ്ട്ര മത്സരങ്ങള്‍ക്ക് പ്രാധാന്യം നല്‍കുന്നതിന്റെ ഭാഗമായിട്ടാണ് 30-കാരന് പിന്മാറുന്നത്. കഴിഞ്ഞ സീസണിലും താരം ടീമിനൊപ്പം ഉണ്ടായിരുന്നെങ്കിലും മൂന്ന് മത്സരങ്ങളില് മാത്രമാണ് കളിച്ചത്. ചെന്നൈ ഇതുവരെ ഹേസല്‍വുഡിന്റെ പകരക്കാരനെ പ്രഖ്യാപിച്ചിട്ടില്ല.\nഐപിഎല്ലില് നിന്ന് വിട്ടുനില്‍ക്കുന്നതുമായി ബന്ധപ്പെട്ട് ഹേസല്‍വുഡ് പറയുന്നതിങ്ങനെ... ''വിവിധ ക്രിക്കറ്റ് പരമ്പരകളുടെ ഭാഗമായി ഒരുപാട് ദിവസം ബയോ ബബിള് സര്‍ക്കിളിലൂടെയും ക്വാറന്റൈനിലൂടെയും കടന്നു പോവുകയാണ്. വരും പരമ്പരകളിലും ഇങ്ങനെ ചെയ്യേണ്ടിവരും. ഒരുപാട് സമയം ഇതിന് ചെലവഴിക്കേണ്ടി വരുന്നത് മടുപ്പുളവാക്കുന്നു. അന്താരാഷ്ട്ര പരമ്പരകള് വരുമ്പോള് മാനസികമായും ശാരീരികമായും ആരോഗ്യത്തോടെ ഇരിക്കേണ്ടതുണ്ട്. അതുകൊണ്ടുതന്നെ ഐപിഎല്ലില് നിന്ന് പിന്മാറുകയാണ്.'' ഹേസല്‍വുഡ് വ്യക്തമാക്കി.\nനേരത്തെ രണ്ട് ഓസീസ് താരങ്ങള് ഐപിഎല് ഒഴിവാക്കിയിരുന്നു. ജോഷ് ഫിലിപ്, മിച്ചല് മാര്‍ഷ് എന്നിവരാണ് പിന്മാറിയ താരങ്ങള്. യഥാക്രമം റോയല് ചലഞ്ചേഴ്‌സ് ബാംഗ്ലൂര്, സണ്‍റൈസേഴ്‌സ് ഹൈദരാബാദ് എന്നി ടീമുകള്‍ക്ക് വേണ്ടി കളിക്കുന്ന താരങ്ങളാണ് ഇരുവരും. വെസ്റ്റ് ഇന്‍ഡീസ്, ബംഗ്ലാദേശ് എന്നിവര്‍ക്കെതിരെ ഓസ്‌ട്രേലിയക്ക് കളിക്കേണ്ടതുണ്ട്. പിന്നാലെ ടി20 ലോകകപ്പ്, ആഷസ് എന്നിവയിലാണ് ഓസീസ് കളിക്കുക.\nLast Updated Apr 1, 2021, 12:00 PM IST


ലോകോളേജ് സമരം തീര്‍ന്നു. ഇനിയെന്ത് ? – പരിഷത്ത് വാർത്തകൾ\nതിരുവനന്തപുരം ലോ അക്കാദമിയിലെ സമരം അവസാനിച്ചു. നെഹ്റുകോളേജിലെ സമരവും ഉടനെ തീര്‍ന്നേക്കാം. സമരത്തില് ആര് ജയിച്ചു ആര് തോറ്റു എന്നൊന്നും വിലയിരുത്തുന്നതില് കഥയില്ല. സ്വാശ്രയകോളേജുകളും അവിടത്തെ വിദ്യാര്‍ഥികളുടേയും അധ്യാപകരുടേയും പ്രശ്നങ്ങളും അതുപോലെത്തന്നെ നിലനില്കുന്നു. പതിനാറ് വര്‍ഷങ്ങള്‍ക്കു മുമ്പ് സ്വാശ്രയ കോളേജുകള് അടച്ചുപൂട്ടണമെന്ന പ്രമേയം പാസ്സാക്കിയ നമുക്കുപോലും അതേ നിലപാടില് തുടരാനാവുമെന്ന് തോന്നുന്നില്ല. അടച്ചുപൂട്ടണമെന്ന പ്രമേയം പാസ്സാക്കുമ്പോള് കണക്കിലെടുത്ത ആശങ്കകള് എല്ലാംതന്നെ അതേ അളവിലോ അതിനേക്കാള് കൂടിയ അളവിലോ ഇന്ന് അനുഭവപ്പെട്ടുകൊണ്ടിരിക്കുകയാണ്. 500നടുത്ത് സ്വാശ്രയ പ്രൊഫഷണല് കോളേജുകള് കേരളത്തില് പ്രവര്‍ത്തിക്കുന്നുണ്ട്. സര്‍ക്കാര് പ്രൊഫഷണല് കോളേജുകളില് പഠിച്ചുകൊണ്ടിരിക്കുന്ന വിദ്യാര്‍ഥികളെക്കാള് അനേകമിരട്ടി കുട്ടികള് ഇത്തരം വിദ്യാഭ്യാസ സ്ഥാപനങ്ങളിലൂടെ പഠിച്ച്പുറത്തുവന്നുകൊണ്ടിരിക്കുന്നുമുണ്ട്. അതുകൊണ്ടുതന്നെ അടച്ചുപൂട്ടുകയെന്ന നിലപാട് ആവര്‍ത്തിക്കുന്നത് യുക്തിരഹിതവുമാണ്.\nസ്വാശ്രയകോളേജുകള് ഇന്ന് നിലനിൽക്കുന്നത് ടി.എം.എ പൈ കേസിലെ സുപ്രീം കോടതിവിധിയുടെ അടിസ്ഥാനത്തിലാണ്. അത് മാറ്റാത്ത കാലത്തോളം സ്വാശ്രയകോളേജ് അടച്ചുപൂട്ടാൻ നിയമം അനുകൂലമാകില്ല. അങ്ങനെയെങ്കില് ഇപ്പോൾ ആവശ്യപ്പെടാവുന്നത് വിദ്യാഭ്യാസനിലവാരം പാലിക്കാൻ ആവശ്യമായ വ്യവസ്ഥകൾ സർവകലാശാലകളും സർക്കാരും കർശനമായി പാലിക്കണമെന്നാണ്. അടിസ്ഥാനസൗകര്യങ്ങള്, പാഠ്യപദ്ധതി, അമിതഫീസ്, അനധികൃതമായ പിഴയും ശിക്ഷാരീതികളും, അധ്യാപകരുടെ യോഗ്യത, നീതിപൂർവം പരീക്ഷ നടത്തൽ, വിദ്യാര്‍ഥി പീഡനം, വിദ്യാർഥികളുടെ അവകാശ സംരക്ഷണം, കോളേജ് നടത്തിപ്പിലെ സുതാര്യത എന്നിവ സർവകലാശാലകളും രക്ഷാകർത്താക്കളും നിരന്തരം നിരീക്ഷിച്ചുകൊണ്ടിരിക്കണം. അതിനെ നിരീക്ഷിക്കാനും ആവശ്യമെങ്കില് ഇടപെടാനും ഉതകുന്ന നിയമവ്യവസ്ഥയുണ്ടാകണം.\nപ്രൊഫണൽ കോളേജുകൾക്ക് പുറമേ നിരവധി സ്വാശ്രയ ആർട്ട് ആന്റ് സയൻസ് കോളജുകളിലെ സ്ഥിതിയും വ്യത്യസ്ഥമല്ല. ഇപ്പോൾ ഏതാനും കോളേജുകളിൽ നടക്കുന്ന വിദ്യാർത്ഥി രാഷ്ടീയ സമരങ്ങൾ കൂടുതൽ കോളേജുകളിലേക്ക് വ്യാപിക്കാനാണ് സാധ്യത. വിദ്യാഭ്യാസ മേഖല നവീകരിക്കണമെന്ന ലക്ഷ്യത്തോടെ നടക്കുന്ന സമരങ്ങൾക്ക് പുറമേ സങ്കുചിത കക്ഷിരാഷ്ടീയ ലക്ഷ്യങ്ങളും പല സമരങ്ങൾക്ക് പിന്നിലുമുണ്ട്. ഇത് വിദ്യാഭ്യാസമേഖലയെ കൂടുതൽ കലുഷിതമാക്കുന്നുണ്ട്. ഉന്നത വിദ്യാഭ്യാസമേഖലയിലെ പ്രശ്നങ്ങൾ പരിഹരിക്കാൻ ദീർഘകാല പരിപ്രേക്ഷ്യത്തോട് കൂടിയ ഇടപെടലുകൾ സർവ്വകലാശാലകളുടെയും സർക്കാരിന്റെയും ഭാഗത്തുനിന്നും ഉണ്ടാവേണ്ടിയിരിക്കുന്നു. പ്രശ്നങ്ങൾ വിശദമായി പഠിച്ച് ഉചിതമായ പരിഹാര നടപടികൾ നിർദ്ദേശിക്കാൻ ഒരു ഉന്നത തല സമിതിയെ സർക്കാര് നിയോഗിക്കണം. സമിതിയുടെ നിർദ്ദേശങ്ങൾ സമയ ബന്ധിതമായി നടപ്പിലാക്കുമെന്നും സർക്കാർ പ്രഖ്യാപിക്കണം.


ദുരഭിമാനക്കൊല;കെവിന്റെ മൃതദേഹം സംസ്കരിച്ചു.\nകോട്ടയം:പ്രണയിച്ചു വിവാഹിതരായതിന്റെ പേരിൽ ഭാര്യ വീട്ടുകാർ തട്ടികൊണ്ടുപോയ ശേഷം മരിച്ചനിലയിൽ കാണപ്പെട്ട കോട്ടയം കുമാരനല്ലൂർ സ്വദേശി കെവിന്റെ മൃതദേഹം സംസ്കരിച്ചു. നട്ടാശ്ശേരി എസ് എച്ച് മൗണ്ട് പിലാത്തറ കെവിന് പി ജോസഫിന്റെ (23) മൃതദേഹം കുന്നുമമ്മല് മൗണ്ട് കാര്‍മ്മല് പള്ളിയിലെ ശുശ്രൂഷകള്‍ക്കു ശേഷം കോട്ടയം ഗുഡ് ഷെപ്പേര്‍ഡ് പള്ളിയില് വൈകിട്ട് അഞ്ചോടെ സംസ്കരിച്ചു.\nവൻജനാവലിയുടെ സാന്നിധ്യത്തിലായിരുന്നു സംസ്കാരച്ചടങ്ങുകൾ. 11 മണിയോടെ കോട്ടയം മെഡിക്കല് കോളജ് ആശുപത്രിയിൽ പോസ്റ്റ്‌മോർട്ടം പൂര്‍ത്തിയാക്കി മൃതദേഹം വീട്ടിലെത്തിച്ചു. ഭാര്യ നീനുവിന്റെയും മാതാപിതാക്കളുടെയും സഹോദരങ്ങളുടെയും ബന്ധുമിത്രാദികളുടെയും കരച്ചിൽ ഹൃദയഭേദകമായിരുന്നു.\nഅതേസമയം കെവിൻ കൊലപാതക കേസിലെ മുഖ്യപ്രതികൾ കണ്ണൂരിൽ കീഴടങ്ങി. കെവിന്റെ ഭാര്യയുടെ പിതാവ് ചാക്കോയും സഹോദരൻ ഷാനു ചാക്കോയുമാണ് കീഴടങ്ങിയത്. ഇവരെ പിന്നീട് കോട്ടയത്തെത്തിച്ചു. കേസിൽ ആറുപേർ പിടിയിലായി. എട്ടുപേരെ ഇനിയും പിടികൂടാനുണ്ട്.\nBe the first to comment on "ദുരഭിമാനക്കൊല;കെവിന്റെ മൃതദേഹം സംസ്കരിച്ചു."


Karuthedam: February 2011\nനഗര നാമങ്ങളും പേരുകളും ഭാരത വല്ക്കരിക്കുമ്പോള് കമിതാക്കളുടെ ദിനവും ഭാരത വല്ക്കരിക്കുന്നതില് തെറ്റില്ല. ഒരു വിദേശി അച്ഛന്റെ പേരിലുള്ള കാതലര് ദിനം എന്തിനു നാം ആഘോഷിക്കുന്നു. പ്രണയത്തിന്റെ പ്രതീകങ്ങളായ ശകുന്തളയുടെയും ദുഷ്യന്തന്റെയും പ്രണയകഥ ശാകുന്തളത്തിലൂടെ കാളിദാസന് നമുക്ക് പറഞ്ഞു തന്നിട്ടുള്ളതും കൂടിയാണ്.\nഎന്നാല് ഒരു പ്രശനം ഏതാണ് ആ ദിവസം? എന്ത്നും ഏതിനും നമുക്ക് ഒരു ദിവസവും ആശംസ കാര്‍ഡും ആവശ്യമാണല്ലോ? ദുഷ്യന്തന്റെ ജന്മ ദിനമോ ശകുന്തളുടെ ജന്മ ദിനമോ അതുമല്ല അവര് തമ്മില് കണ്ട ആ പവിത്രമായ ദിനമോ കണ്ടു പിടിക്കാന് ജോലി തിരക്ക് കാരണം ഈയുള്ളവന് കഴിഞ്ഞതുമില്ല. സാരമില്ല ഈ വര്ഷം ഫെബ്രുവരി 14 തന്നെ ദുഷ്യന്തന് ഡേ ആയി ആഘോഷിച്ചു അടുത്ത വര്ഷം നമുക്ക് പുതിയ കാതലര് ദിനം ( ദുഷ്യന്തന് പ്രണയ ദിനം ) തിയതി കണ്ടെത്തി ആഘോഷിക്കാം.\nദുഷ്യന്ത ശകുന്തള ലവ് സ്റ്റോറി വായിക്കാന് ഇവിടം വരെ പോകുക ശകുന്തള\nPosted by കറുത്തേടം at 9:26 PM No comments:\nഏറ്റവും ഉയര്‍ന്ന സംസ്ക്കാരവും ഏറ്റവും മികച്ച കുടുംബബന്ധങ്ങളും ഒരുപക്ഷേ ഇവിടെയുള്ളതുപോലെ മറ്റൊരിടത്തും ദര്‍ശിക്കാനാവില്ല.\nവേറിട്ട മതസംസ്ക്കാരങ്ങള് നിലവിലുണ്ടായിട്ടും കല്യാണം കഴിച്ച പുരുഷനെ കാണപ്പെട്ട ദൈവമായി കണക്കാക്കുന്ന സ്ത്രീത്വം ഇവിടെയാണ് മികച്ചുനില്‍ക്കുന്നത്. കുഞ്ഞുങ്ങളെ വളര്‍ത്തി വിവാഹപ്രായമെത്തുമ്പോള് മാതാപിതാക്കള് തന്നെ വധുവിനെ, അല്ലെങ്കില് വരനെ കണ്ടെത്തി അവര്‍ക്കൊരു കുടുംബസംവിധാനം ഉണ്ടാക്കി നല്കുന്നതും ഇവിടെമാത്രമുള്ള പാരമ്പര്യമാണ്.\nശകുന്തളയിലേക്കു വന്നാല്, കുടുംബജീവിതത്തില് വന്ന ഒരു പാളിച്ചയിലേക്കു വിരല്‍ചൂണ്ടാനിടയാകും വിശ്വാമിത്ര മഹര്‍ഷി ഹിമാലയത്തിലെ മാലനി നദിക്കരയില് കൊടുംതപസനുഷ്ടിക്കുകയായിരുന്നു. പരലോകത്തിലെ ദേവന്മാരെ തോല്പിക്കാനുള്ള ഒരു വരത്തിനുവേണ്ടിയുള്ളതാണ് തപസ്സ്.\nഈ തപസ്സ് മുന്നോട്ടുപോയാല് എപ്പോഴെങ്കിലും ബുദ്ധിമുട്ടു വന്നുചേരുമെന്നു മനസ്സിലാക്കിയ ദേവേന്ദ്രന് തപസ്സ് മുടക്കാന് ദേവലോകത്തിലെ സുന്ദരിയായ മേനകയെ ഭൂമിയിലേക്കയച്ചു.\nവെളുത്ത സാരിയുടുത്ത് ചുവന്ന ബ്ലൗസും കിലുങ്ങുന്ന പാദസരവും കൈത്തണ്ടയില് വളകളുമായി മേനക എത്തി തപസനുഷ്ഠിക്കുന്ന വിശ്വാമിത്രനുചുറ്റും കുറെനേരം നൃത്തമാടി. വളകിലുക്കം കേട്ട് ഒന്നു കണ്ണുതുറന്ന വിശ്വാമിത്രന് പിന്നെയും ധ്യാനത്തല് മുഴുകിയെങ്കിലും അതു തുടരാനായില്ല. മുല്ലപ്പൂവിന്റെ പരിമളം പടര്‍ത്തി സമീപത്തുതന്നെ നൃത്തം ചെയ്യുന്ന മേനകയെ പിന്നീട് മഹര്‍ഷി എഴുന്നേറ്റു ചെന്ന് ആലിംഗനം ചെയ്തു.\nതപസ്സ് മുടങ്ങിയപ്പോള് ശരീരബോധം മഹര്‍ഷിയെ കീഴടക്കി. രാത്രിയും പകലും ഒന്നിച്ചു കഴിയേണ്ടിവന്ന മേനക മഹര്‍ഷിയില് നിന്നും ഗര്‍ഭവതിയായി, പിന്നെ പ്രസവിച്ചു. പെണ്‍കുഞ്ഞ് തപസ് മുടക്കിയ ശേഷം വന്നതുപോലെ മടങ്ങിപ്പോകേണ്ടിയിരുന്ന മേനകയ്ക്ക് കുഞ്ഞ് ഒരു വിലങ്ങുതടിയായി. അവര് ഒന്നും ചിന്തിക്കാതെ കുഞ്ഞിനെ എടുത്ത് കുറ്റിക്കാട്ടില് കിടത്തിയശേഷം ദേവലോകത്തിലേക്കുപോയി.\nകാട്ടിലൂടെ നടക്കുകയായിരുന്ന കണ്വമഹര്‍ഷി കുഞ്ഞിനെ കണ്ട് എടുത്തുകൊണ്ടു പോയി ആശ്രമത്തില് വളര്‍ത്തി. യുവതിയായപ്പോള് അവള് അമ്മയെക്കാള് സുന്ദരിയായ. ആ കുട്ടിയാണു ശകുന്തള.\nഒരു ദിവസം ചന്ദ്രവംശരാജാവായ ദുഷ്യന്തന് വേട്ടയ്ക്കിറങ്ങിയപ്പോള് ഒരു മാനിന്റെ പിന്നാലെ ഓടി. കണ്വാശ്രമവളപ്പില് എത്തിച്ചേര്‍ന്നു. ശകുന്തളയെ കണ്ടപ്പോള് മാനിന്റെ കാര്യം മറന്നു. ദുഷ്യന്തനും സുന്ദരനായിരുന്നു. കണ്വമഹര്‍ഷി ആശ്രമത്തില് ഉണ്ടായിരുന്നില്ല. അതിഥിയെ സല്‍ക്കരിക്കേണ്ട ബാദ്ധ്യത ശകുന്തളയില് വന്നുചേര്‍ന്നു.\nഅതിഥി പിന്നീട് കണ്വമഹര്‍ഷി വരുംമുന്‍പുതന്നെ ഗാന്ധര്‍വ്വവിധിപ്രകാരം ശകുന്തളയെ വിവാഹം കഴിച്ചു. മഹര്‍ഷി ഉള്ളപ്പോള് മടങ്ങിയെത്താമെന്ന് വാക്കു നല്‍കി ദുഷ്യന്തന് യാത്രപറഞ്ഞു. ഇതിനിടയില് ശകുന്തള ഗര്‍ഭിണിയായിക്കഴിഞ്ഞിരുന്നു.\nകണ്വമഹര്‍ഷി വന്നപ്പോള് ശകുന്തളയുടെ തോഴിമാരായ അനസൂയയും പ്രിയംവദയും ഉണ്ടായ സംഭവങ്ങള് അദ്ദേഹത്തെ അറിയിച്ചു. സമാധാനചിത്തനായ കണ്വമഹര്‍ഷി ശകുന്തളയെ കുറ്റപ്പെടുത്തിയില്ല.\nദുഷ്യന്തനെ മാത്രം ധ്യാനിച്ച് ശകുന്തള ആശ്രമവാതിലില് ഇരിക്കുമ്പോള് ക്ഷിപ്രകോപിയായ ദുര്‍വാസാവു മഹര്‍ഷി അവിടെ കയറിവന്നു. ചിന്തയിലായിരുന്നതുകൊണ്ട് ശകുന്തള അതിഥിയെ തിരിച്ചറിയുകയോ ഉപചരിക്കുകയോ ചെയ്തില്ല.\n“”ഇവള് ആരേ ഓര്‍മ്മിച്ചുകൊണ്ടിരിക്കുന്നുവോ അയാള് ഇവളെ മറന്നുപോകട്ടെ” എന്ന് ദുര്‍വാസാവു ശപിച്ചു. സംഭവം കണ്ടുനിന്നിരുന്ന അനസൂയയും പ്രിയംവദയും മുന്നോട്ടു നടന്ന അദ്ദേഹത്തിന്റെ പുറകെ ഓടി ശാപമോക്ഷത്തിനായി ഇരന്നു.\nഎന്തെങ്കിലും അടയാളം കാണിച്ചാല് ഓര്‍മ്മ വരുമെന്ന് ദുര്‍വാസാവു ശാപമോക്ഷം നല്‍കി. തോഴിമാര് ഓടിവന്ന് ദുഷ്യന്തന് സമ്മാനിച്ച മുദ്രമോതിരം വിരലില് ഉണ്ടോ എന്നു പരിശോധിച്ചപ്പോള് അത് യഥാസ്ഥാനത്ത് ഉണ്ടായിരുന്നു.\nമോതിരം നഷ്ടപ്പെടാതെ സൂക്ഷിക്കണമെന്ന് തോഴിമാര് പറഞ്ഞെങ്കിലും ശാപം സംബന്ധിച്ച കാര്യങ്ങളൊന്നും ശകുന്തളയോടു പറഞ്ഞില്ല. അതറിഞ്ഞ് വിഷമിക്കേണ്ട എന്നു ധരിച്ചിട്ടായിരിക്കാം. മറവി സംഭവിച്ച ദുഷ്യന്തന് പിന്നെ ശകുന്തളയെ കാണാന് വന്നില്ല.\nകണ്വമഹര്‍ഷി ഗര്‍ഭിണിയായ ശകുന്തളയെ ദുഷ്യന്തരാജാവിന്റെ കൊട്ടാരത്തിലേക്കയയ്ക്കാന് നിര്‍ബന്ധിതനായി. കാരണം അവള് പൂര്‍ണ ഗര്‍ഭിണി ആയിക്കഴിഞ്ഞിരുന്നു. ആശ്രമവാസികളായ ഗൗതമിയെയും ശാര്‍ങധരനെയും കൂട്ടി ശകുന്തളയെ അദ്ദേഹം കൊട്ടാരത്തലേക്കയച്ചു. വഴിക്ക് സോമാവതാര തീര്‍ത്ഥത്തില് കൈകാലുകള് കഴുകിയപ്പോള് ശകുന്തളയുടെ വിരലില് കിടന്ന മോതിരം വെള്ളത്തില് പോയി. അവര് അത് അറിഞ്ഞതുമില്ല.\nകൊട്ടാരത്തിലെത്തിയ ശകുന്തളയെ ദുഷ്യന്തന് തിരിച്ചറിഞ്ഞില്ല. ശാപം നേരത്തെതന്നെ അദ്ദേഹത്തെ പിടികൂടിയിരുന്നു. പത്തു മാസമായിട്ടും ശകുന്തളയെ ഓര്‍മ്മ വരാതിരുന്നതും ഇതുകൊണ്ടുതന്നെയാണ്. അടയാളം കാണിക്കാന് മുദ്രമോതിരം വിരലില് ഉണ്ടായിരുന്നില്ല. വെറും അപരിചിതനായി പെരുമാറിയ ദുഷ്യന്തനു മുന്നില് മോഹാലസ്യപ്പെട്ടു വീണ ശകുന്തളയെ മേനക കൂട്ടിക്കൊണ്ടുപോയി കശ്യപ മഹര്‍ഷിയുടെ ആശ്രമത്തിലാക്കി.\nഅവിടെ ശകുന്തളയ്ക്ക് ഒരു ആണ്‍കുഞ്ഞു ജനിച്ചു. മഹര്‍ഷി കുട്ടിക്ക് “സര്‍വ്വദമനന്’ എന്നു പേരിട്ടു. രാജതേജസ്സുള്ള കുട്ടി ആശ്രമവാസികള്‍ക്കെല്ലാം പ്രിയങ്കരനായി.\nദുഷ്യന്തരാജാവിനെ കാണാന് പോകുന്നതിനിടയില് കൈകാല് കഴുകാനിറങ്ങിയ സോമാവതാരതീര്‍ത്ഥത്തില് നഷ്ടപ്പെട്ട ശകുന്തളയുടെ മോതിരം ഒരു മത്സ്യം വിഴുങ്ങുകയായിരുന്നു. ഈ മത്സ്യത്തെ പിടിച്ച മുക്കുവന് മത്സ്യത്തിന്റെ വയറ്റില് സ്വര്‍ണ്ണമോതിരം കണ്ട് അതു വില്‍ക്കാന് പോയപ്പോള് പടയാളികള് പിടിച്ചു. രാജാവിന്റെ മുദ്രമോതിരമാണെന്നറിഞ്ഞതുകൊണ്ടാണു പിടിച്ചത്. മോതിരവുമായി പടയാളികള് അയാളെ രാജാവിനു മുന്നില് ഹാജരാക്കി. തന്റെ നിരപരാധിത്വം മുക്കുവന് വെളിപ്പെടുത്ത. മുദ്രമോതിരം കണ്ടപ്പോള് ദുഷ്യന്തരാജാവിന് സംഭവങ്ങള് ഓരോന്നും അടുക്കടുക്കായി ഓര്‍മ്മയിലെത്തി. ശകുന്തളയെ ഓര്‍മ്മിച്ച് അദ്ദേഹം വിഷണ്ണനായി കഴിഞ്ഞുകൂടി.\nഅവള്‍ക്ക് എന്തു സംഭവച്ചു എന്നറിയാന് പലവഴികളിലൂടെ അന്വേഷിച്ചു. ദേവാസുരയുദ്ധം ആയിടെയാണ് ഉണ്ടായത്. പറക്കുന്ന തേരിലേറി ദേവലോകത്തില് പോയി മടങ്ങുമ്പോള് ഹിമാലയത്തിലെ വനത്തില് ഒരു ബാലന് സിംഹക്കുട്ടിയുമായി ഉല്ലസിക്കുന്നത് ദുഷ്യന്തന് കാണാനിടയായി. തേര് അവിടെ നിറുത്തി കുട്ടിയെ കണ്ട രാജാവ് മാതാപിതാക്കളെപ്പറ്റി അന്വേഷിച്ചു. ബാലന് മാതാവിന്നടുക്കലേക്ക് കൂട്ടിക്കൊണ്ടുപോയി. ദുഷ്യന്തന് ശകുന്തളയെ തിരിച്ചറിയുകയും ആശ്ലേഷിക്കുകയും ചെയ്തു.\nമഹര്‍ഷിയുടെ അനുവാദത്തോടെ ശകുന്തളയെയും മകനെയും കൊട്ടാരത്തില് കൊണ്ടുവന്നു. സര്‍വ്വദമനന് എന്ന ഈ കുട്ടിക്ക് ദുഷ്യന്ത മഹാരാജാവു നല്കിയ പേരാണ് ഭരതന്. ഭരതചക്രവര്‍ത്തി പിന്നീട് ദീര്‍ഘകാലം രാജ്യം ഭരിച്ചു. ഭരതന് ഭരിച്ച നാടിന് “ഭാരതം’ എന്ന പേരുണ്ടായി.\nPosted by കറുത്തേടം at 9:22 PM3comments:


രാജ്യത്ത് സ്‌കൂളുകള് തുറക്കാനായുള്ള പുതിയ മാര്‍ഗനിര്‍ദേശങ്ങള് പുറത്തിറക്കി കേന്ദ്രസര്‍ക്കാര് | Metro Journal Online\nന്യൂഡല്‍ഹി: കൊറോണ വൈറസ് വ്യാപനത്തിന്റെ പശ്ചാത്തലത്തില് ഏര്‍പ്പെടുത്തിയ നിയന്ത്രണങ്ങള് ഘട്ടം ഘട്ടമായി ഒഴിവാക്കുന്നതിന്റെ ഭാഗമായി രാജ്യത്ത് സ്‌കൂളുകള് ഒക്ടോബര് 15 മുതല് തുറക്കാനായുള്ള പുതിയ മാര്‍ഗനിര്‍ദേശങ്ങള് കേന്ദ്രസര്‍ക്കാര് പുറത്തിറക്കി. വിദ്യാഭ്യാസ സ്ഥാപനങ്ങളില് മാതാപിതാക്കളുടെ രേഖമൂലമുള്ള സമ്മത പത്രത്തോടെ മാത്രമേ കുട്ടികളെ നേരിട്ട് ക്ലാസില് പങ്കെടുപ്പിക്കാവൂ.\nപ്രവര്‍ത്തി സമയങ്ങളില് വിദ്യാര്‍ത്ഥികള്‍ക്ക് വൈദ്യ സഹായവും, ഉച്ച ഭക്ഷണവും ലഭ്യമാക്കണം. കുട്ടികളുടെ ആരോഗ്യം കണക്കിലെടുത്ത് എല്ലാ സംസ്ഥാനങ്ങളും കേന്ദ്ര ഭരണ പ്രദേശങ്ങളും പാകം ചെയ്ത ഉച്ച ഭക്ഷണം വിതരണം ചെയ്യണമെന്നാണ് പുതിയ മാര്‍ഗ്ഗനിര്‍ദേശത്തില് പറയുന്നത്. സിക്ക് ലീവിന്റെ കാര്യത്തിലും അതാത് വിദ്യാഭ്യാസ സ്ഥാപനങ്ങള് തീരുമാനമെടുക്കണം. അറ്റന്റന്‍സിന്റെ കാര്യത്തില് കടുംപിടിത്തം പാടില്ല. സ്കൂള് തുറക്കും മുന്‍പ് എല്ലാ വിദ്യാര്‍ത്ഥികളുടെയും അധ്യാപകരുടെയും ആരോഗ്യസ്ഥിതി എന്താണെന്ന് ചോദിച്ച് മനസിലാക്കണം.\n← ഹാത്രാസ് സംഭവം: സുപ്രീം കോടതി മേൽനോട്ടത്തിൽ അന്വേഷണം വേണമെന്ന ഹർജി നാളെ പരിഗണിക്കും\nഇന്ന് 4640 പേർക്ക് രോഗമുക്തി; സംസ്ഥാനത്ത് ഇനി ചികിത്സയിലുള്ളത് 84,873 പേർ →\nGallery image with caption: ഒക്ടോബര് ഒന്നുമുതല് സ്കൂളുകള് തുറക്കാൻ അനുമതി ; മാർഗ്ഗനിർദ്ദേശങ്ങൾ അറിയാം 25th September 2020


പ്രധാനമന്ത്രി മോദി അനാക്കോണ്ടയെപ്പോലെ; സിബിഐയെയും ആര്‍ബിഐയെയും വിഴുങ്ങുന്നു - ആന്ധ്രാ ധനമന്ത്രി | modi swallowing upto cbi says andhra minister\nNov 4, 2018, 02:57 PM IST\n'നരേന്ദ്രമോദിയെക്കാള് വലിയ അനാക്കോണ്ട മറ്റാരാണ് ഉള്ളത്? എല്ലാത്തിനെയും മോദി വിഴുങ്ങിക്കൊണ്ടിരിക്കുകയാണ്. സിബിഐയെയും റിസര്‍വ്വ് ബാങ്കിനെയും വിഴുങ്ങിക്കഴിഞ്ഞു. ആന്ധ്രയിലെ ബിജെപി നേതാക്കള് തീര്‍ച്ചയായും ഇത് അറിഞ്ഞിരിക്കണം'\nഅമരാവതി: പ്രധാനമന്ത്രി നരേന്ദ്രമോദി അനാക്കോണ്ടയെപ്പോലെയാണെന്ന് ആന്ധ്രാ ധനമന്ത്രി യാനമല രാമകൃഷ്ണുഡു. സിബിഐയെയും റിസര്‍വ്വ് ബാങ്കിനെയും മോദി വിഴുങ്ങിയിരിക്കുകയാണെന്നും അദ്ദേഹം പരിഹസിച്ചു.\n'നരേന്ദ്രമോദിയെക്കാള് വലിയ അനാക്കോണ്ട മറ്റാരാണ് ഉള്ളത്? എല്ലാത്തിനെയും മോദി വിഴുങ്ങിക്കൊണ്ടിരിക്കുകയാണ്. സിബിഐയെയും റിസര്‍വ്വ് ബാങ്കിനെയും വിഴുങ്ങിക്കഴിഞ്ഞു. ആന്ധ്രയിലെ ബിജെപി നേതാക്കള് തീര്‍ച്ചയായും ഇത് അറിഞ്ഞിരിക്കണം' - മന്ത്രി ആരോപിച്ചു.\nപ്രധാനമന്ത്രിയെ കണ്ടു: സന്തോഷം പങ്കുവച്ച് മോഹന്‍ലാല്\nmodi swallowing upto cbi says andhra minister


വിദ്യാഭ്യാസ ഉപ ഡയറക്ടറുടെ കാര്യാലയം, കണ്ണൂര്: കിഫ്ബി പദ്ധതി: സ്‌കൂള് നവീകരണ എസറ്റിമേറ്റ് 15 ദിവസത്തിനകം സമര്‍പ്പിക്കണം സ്‌കൂളുടെ ഭൗതിക സാഹചര്യം മെച്ചപ്പെടുത്താന് ജില്ലയില് 40 കോടി\nകിഫ്ബി പദ്ധതി: സ്‌കൂള് നവീകരണ എസറ്റിമേറ്റ് 15 ദിവസത്തിനകം സമര്‍പ്പിക്കണം സ്‌കൂളുടെ ഭൗതിക സാഹചര്യം മെച്ചപ്പെടുത്താന് ജില്ലയില് 40 കോടി\nകിഫ്ബി ഫണ്ട് ഉപയോഗിച്ച് ജില്ലയിലെ തെരഞ്ഞെടുത്ത സ്‌കൂളില് നടപ്പാക്കാനുദ്ദേശിക്കുന്ന വികസന പ്രവര്‍ത്തനത്തെക്കുറിച്ചുള്ള റിപ്പോര്‍ട്ടുകള് സ്‌കൂള് അധികൃതര് 15 ദിവസത്തിനുള്ളില് സമര്‍പ്പിക്കണമെന്ന് ജില്ലാ പഞ്ചായത്ത് പ്രസിഡണ്ട് കെ വി സുമേഷ്. തദ്ദേശ സ്വയംഭരണ വകുപ്പ് മന്ത്രിയുടെ നിര്‍ദ്ദേശാനുസരണം ജില്ലാ പഞ്ചായത്ത് വിളിച്ചു ചേര്‍ത്ത സ്‌കൂള് അധികൃതരുടെ യോഗം ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം. കിഫ്ബി ഫണ്ട് ഉപയോഗിച്ച് 40 വിദ്യാലയങ്ങള്‍ക്ക് ഒരു കോടി രൂപ വീതം 40 കോടിയുടെ നവീകരണ പ്രവര്‍ത്തനങ്ങള് ജില്ലയിലെ സ്‌കൂളുകളില് നടപ്പാക്കും.\n500 നും 1000 നും ഇടയില് വിദ്യാര്‍ഥികളുള്ള സ്‌കൂളുകള്‍ക്കാണ് ക്ലാസ് മുറികള് നിര്‍മ്മിക്കുന്നതിനായി തുക അനുവദിച്ചത്. പയ്യന്നൂര് മണ്ഡലത്തിലെ ഏഴും ഇരിക്കൂര്, കല്യാശേരി, അഴീക്കോട് എന്നീ മണ്ഡലങ്ങളില് അഞ്ച് വീതവും, കണ്ണൂര്, തലശ്ശേരി, തളിപ്പറമ്പ് എന്നിവിടങ്ങളില് നാല് വീതവും മട്ടന്നൂരില് മൂന്നും കൂത്തുപറമ്പ്, പേരാവൂര്, ധര്‍മ്മടം മണ്ഡലങ്ങളില് ഒന്ന് വീതവും സ്‌കൂളുകള്‍ക്കാണ് ഒരു കോടി രൂപ വീതം അനുവദിച്ചത്. കെട്ടിടം പൊളിക്കല്, മണ്ണ് പരിശോധന തുടങ്ങിയ നിര്‍മ്മാണ പ്രവൃത്തികളുമായി ബന്ധപ്പെട്ട ചെലവുകള് ബന്ധപ്പെട്ട തദ്ദേശ സ്ഥാപനങ്ങള് വഹിക്കണം. പി ടി എയുള്‍പ്പെടെയുള്ളവരുടെ ഭാഗത്ത് നിന്ന് സ്‌കൂളുകള്‍ക്കാവശ്യമായ എല്ലാ സഹായ സഹകരണങ്ങളുമുണ്ടാകണമെന്നും കെ വി സുമേഷ് പറഞ്ഞു.\nഎം എല് എമാരുടെ നേതൃത്വത്തില് ഹെഡ്മാസ്റ്റര്, പ്രിന്‍സിപ്പല്, പി ടി എ പ്രസിഡണ്ട്, സ്റ്റാഫ് സെക്രട്ടറി, എഞ്ചിനീയര് എന്നിവരുള്‍പ്പെട്ട സംഘം ഡിസംബര് ഏഴിനകം ബന്ധപ്പെട്ട സ്‌കൂളുകള് സന്ദര്‍ശിച്ച് ഓരോ സ്‌കൂളിനും ആവശ്യമായ നിര്‍മ്മാണ പ്രവര്‍ത്തനങ്ങളെക്കുറിച്ചുള്ള വിവരങ്ങള് തയ്യാറാക്കണമെന്നാണ് തദ്ദേശസ്വയംഭരണ വകുപ്പിന്റെ നിര്‍ദേശം. നിര്‍മ്മാണ പ്രവര്‍ത്തനങ്ങളുമായി ബന്ധപ്പെട്ട എസ്റ്റിമേറ്റ് ഡിസംബര് 15 നുള്ളില് പൂര്‍ത്തിയാക്കണം. ജനുവരിയോടെ ടെണ്ടര് നടപടികള് ആരംഭിക്കാന് കഴിയണം. ആറ് മാസത്തിനുള്ളില് നിര്‍മ്മാണ പ്രവര്‍ത്തനങ്ങള് പൂര്‍ത്തിയാക്കണമെന്നും ജില്ലാ പഞ്ചായത്ത് പ്രസിഡണ്ട് പറഞ്ഞു. സ്‌കൂളുകളില് വിദ്യാര്‍ഥികള്‍ക്കാവശ്യമായ ക്ലാസ് മുറികള് വേണമെന്ന ഉദ്ദേ്യശത്തോടെയാണ് പദ്ധതിയെന്നും പദ്ധതി നടത്തിപ്പില് കാലതാമസമുണ്ടാകരുതെന്നും അദ്ദേഹം നിര്‍ദേശിച്ചു. കിലയാണ് പദ്ധതിയുടെ സ്‌പെഷ്യല് പെര്‍പ്പസ് വെഹിക്കിള്. തദ്ദേശവകുപ്പ് എഞ്ചിനീയറിങ്ങ് വിഭാഗത്തെയാണ് പദ്ധതിക്കാവശ്യമായ സാങ്കേതിക സഹായം നല്‍കാന് ചുമതലപ്പെടുത്തിയിരിക്കുന്നതെന്നും പ്രസിഡണ്ട് അറിയിച്ചു.\nജില്ലാ പഞ്ചായത്ത് ഹാളില് ചേര്‍ന്ന യോഗത്തില് ജില്ലാ പഞ്ചായത്ത് വിദ്യാഭ്യാസ സ്ഥിരം സമിതി അധ്യക്ഷന് കെ പി ജയബാലന് അധ്യക്ഷനായി. സ്ഥിരം സമിതി അധ്യക്ഷ കെ ശോഭ, സെക്രട്ടറി വി ചന്ദ്രന്, എക്‌സിക്യൂട്ടീവ് എഞ്ചിനീയര് കെ എന് ബിജോയ്, പ്രധാനാധ്യാപകര്, പി ടി എ പ്രസിഡണ്ടുമാര്, മറ്റ് ജനപ്രതിനിധികള് തുടങ്ങിയവര് പങ്കെടുത്തു.


ഇടുക്കി മുന് എസ്പിയെ അറസ്റ്റ് ചെയ്യണം; നെടുങ്കണ്ടം പോലീസ് സ്റ്റേഷനിലേക്ക് സിപിഐ മാര്‍ച്ച് - themediasyndicate\nഇടുക്കി: രാജ്കുമാര് കസ്റ്റഡി മരണക്കേസില് ഇടുക്കി മുന് എസ്പി കെ.ബി.വേണുഗോപാലിനെ പ്രതിപ്പട്ടികയില് ചേര്‍ത്ത് അറസ്റ്റ് ചെയ്യണമെന്ന് ആവശ്യപ്പെട്ട് ഭരണകക്ഷിയിലെ രണ്ടാം കക്ഷിയായ സിപിഐ നെടുങ്കണ്ടം പോലീസ് സ്റ്റേഷനിലേക്ക് മാര്‍ച്ച് നടത്തി. മുന് എസ്പിക്ക് പുറമേ കട്ടപ്പന ഡിവൈഎസ്പിയെയും കേസില് പ്രതി ചേര്‍ക്കണമെന്നാണ് സിപിഐ ആവശ്യപ്പെടുന്നത്.\nജില്ലാ സെക്രട്ടറി കെ.കെ.ശിവരാമന്, ഇ.എസ്.ബിജിമോള് എംഎല്‍എ എന്നിവരുടെ നേതൃത്വത്തിലാണ് സിപിഐ പ്രവര്‍ത്തകര് മാര്‍ച്ച് നടത്തിയത്. മാര്‍ച്ച് തടയാന് വന് പോലീസ് സന്നാഹം സ്റ്റേഷന് മുന്നില് നിലയുറപ്പിച്ചിട്ടുണ്ടായിരുന്നു. മാര്‍ച്ച് പോലീസ് ബാരിക്കേഡ് ഉപയോഗിച്ച് തടഞ്ഞു. സര്‍ക്കാരിലെ രണ്ടാം കക്ഷിയായ സിപിഐ തന്നെ നെടുങ്കണ്ടം കസ്റ്റഡി മരണക്കേസില് പോലീസിനെതിരേ തിരിഞ്ഞുവെന്നത് ശ്രദ്ധേയമാണ്.\nരാജ്കുമാറിനെ ഉരുട്ടിക്കൊന്ന സംഭവത്തില് എസ്പിക്കും കട്ടപ്പന ഡിവൈഎസ്പിക്കും വലിയ പങ്കുണ്ടെന്നാണ് സിപിഐയുടെ നിലപാട്. എസ്പി അറിയാതെയല്ല പോലീസുകാര് ക്രൂരമര്‍ദ്ദനം നടത്തിയത്. നാല് ദിവസം നെടുങ്കണ്ടം പോലീസിന്റെക കസ്റ്റഡിയില് രാജ്കുമാര് ക്രൂരപീഡനം ഏല്‍ക്കുകയാണെന്ന് എസ്പിക്ക് വ്യക്തമായ വിവരം ഉണ്ടായിരുന്നു. ഇക്കാര്യം ബോധ്യപ്പെട്ടിട്ടും എസ്പിയെ സര്‍ക്കാരും സിപിഎമ്മും സംരക്ഷിക്കുകയാണെന്നാണ് സിപിഐയുടെ വിമര്‍ശനം.\nഇടുക്കി പോലീസ് മേധാവി എന്ന പദവിയില് നിന്നും എസ്പിയെ മാറ്റിയപ്പോള് പകരം ചുമതല നല്‍കില്ലെന്നായിരുന്നു ആദ്യ റിപ്പോര്‍ട്ടുകള്. എന്നാല് ഭീകരവിരുദ്ധ സ്‌ക്വാഡിലേക്ക് എസ്പിയെ സ്ഥലംമാറ്റി കേസില് നിന്നും രക്ഷപെടുത്തുകയാണ് ആഭ്യന്തരവകുപ്പ് ചെയ്തത്. കേസിലെ പ്രധാന കണ്ണിയായ എസ്പിക്ക് ചെറിയ ശിക്ഷയാണ് സ്ഥലംമാറ്റത്തിലൂടെ ലഭിച്ചതെന്നും സിപിഐ ഇടുക്കി ജില്ലാ നേതൃത്വം പറയുന്നു.\nസിപിഎം ഇടുക്കി ജില്ലാ നേതൃത്വവുമായി അടുത്ത ബന്ധമുള്ളയാളായിരുന്നു മുന് എസ്പി വേണുഗോപാല്. കസ്റ്റഡി മരണം നടന്നതിന് ശേഷവും എസ്പിയെ ന്യായീകരിച്ച് ജില്ലയില് നിന്നുള്ള മന്ത്രി എം.എം.മണി രംഗത്തെത്തിയതിനെതിരേയും സിപിഐ നേരത്തെ പരസ്യ വിമര്‍ശനം ഉന്നയിച്ചിരുന്നു. ഇതിന് പിന്നാലെയാണ് എസ്പിയെ പ്രതിയാക്കണമെന്ന് ആവശ്യപ്പെട്ട് പരസ്യ പ്രതിഷേധം.\nTags: ഇടുക്കി മുന് എസ്പിയെ അറസ്റ്റ് ചെയ്യണം; നെടുങ്കണ്ടം പോലീസ് സ്റ്റേഷനിലേക്ക് സിപിഐ മാര്‍ച്ച്\nഗ്യാൻ വലകുലുക്കി തുടങ്ങി, നോർത്ത് ഈസ്റ്റ് യുനൈറ്റഡിന് ജയം


കൂറ്റന് പാമ്പിനെ വെറും കൈ കൊണ്ട് പിടിക്കുന്ന യുവതി; വീഡിയോ വൈറൽ | Woman catches giant snake with bare hands\nവെറും കൈകൾ കൊണ്ട് ഒരു വലിയ പാമ്പിനെ പിടിക്കുന്ന യുവതിയുടെ വീഡിയോ ആണ് ഇപ്പോള് സോഷ്യല് മീഡിയയില് വൈറലാകുന്നത്.\nThiruvananthapuram, First Published Jul 29, 2021, 6:57 PM IST\nപാമ്പുകളെ മിക്കവർക്കും പേടിയാണ്. എന്നാല് ചിലര്‍ക്ക് പാമ്പിനെ പേടിയില്ല എന്നുമാത്രമല്ല, അവര്‍ക്ക് പാമ്പിനെ പിടിക്കുന്നത് കൗതുകമുള്ള കാര്യവുമാണ്. അത്തരത്തില് വെറും കൈകൾ കൊണ്ട് ഒരു വലിയ പാമ്പിനെ പിടിക്കുന്ന യുവതിയുടെ വീഡിയോ ആണ് ഇപ്പോള് സോഷ്യല് മീഡിയയില് വൈറലാകുന്നത്.\nനാല് മിനിറ്റ് ദൈർഘ്യമുള്ള വീഡിയോയിൽ ഒരു തകർന്ന കെട്ടിടത്തിലെ മുറിയിൽ വലിയൊരു പാമ്പിനെ കാണാം. തൊട്ടടുത്ത് യാതൊരു ഭയവുമില്ലാതെ അതിനെ പിടിക്കാൻ ശ്രമിക്കുന്ന ഒരു യുവതിയെയും കാണാം. ആദ്യം യുവതി ഒരു വടിയുടെ സഹായത്തോടെ പാമ്പിനെ പിടിക്കാൻ ശ്രമിച്ചു. പിന്നീട് ആ ശ്രമം ഉപേക്ഷിച്ച് വെറും കൈയില് പാമ്പിനെ പിടികൂടാനുള്ള ശ്രമങ്ങള് തുടങ്ങി. ഒടുവില് തന്‍റെ വെറും കൈകൾ മാത്രം ഉപയോഗിച്ച് അവർ ആ പാമ്പിനെ പിടികൂടുകയായിരുന്നു.\nശേഷം യുവതി പാമ്പുമായി പുറത്തുള്ള റോഡിലേയ്ക്ക് നടന്നു. എന്നിട്ട് റോഡരികിൽ അതിനെ ഉപേക്ഷിക്കുകയും ചെയ്തു. എന്നാൽ, പിടിവിട്ട ഉടനെ പാമ്പ് വീണ്ടും ആ കെട്ടിടത്തിന്റെ ദിശയിലേയ്ക്ക് വരാൻ ശ്രമിക്കുകയായിരുന്നു. ഇതോടെ യുവതി വീണ്ടും പാമ്പിനെ പിടിക്കാൻ ശ്രമം തുടങ്ങി. പല തവണ യുവതിയെ കൊത്താനും പാമ്പ് ശ്രമിച്ചു. ഒടുവിൽ അവർ അതിസാഹസികമായി അതിനെ പിടിച്ച് ഒരു ചാക്കിലേയ്ക്കിട്ടു.\nയാദൃശ്ചികമായി ഈ സംഭവം ശ്രദ്ധയിൽപ്പെട്ട ചിലരാണ് വീഡിയോ പകര്‍ത്തിയത്. ഈ പഴയ വീഡിയോ ഇപ്പോള് വീണ്ടും സമൂഹ മാധ്യമങ്ങളില് വൈറലാവുകയായിരുന്നു.\nLast Updated Jul 29, 2021, 7:07 PM IST\ncatches snake with bare hands


മനുഷ്യന്‍റെ തലതിരിഞ്ഞ ചിന്തകളെപ്പറ്റി സിനിമയുമായി സലിം പി. ചാക്കോ, “SKEWED _Think Beyond Normal” വരുന്നു!\nവ്യാഴം,6സെപ്‌റ്റംബര് 2018 (20:45 IST)\nസലിം പി. ചാക്കോ സംവിധാനം ചെയ്യുന്ന SKEWED _Think Beyond Normal ഷോർട്ട് ഫിലിമിന്റെ ഫസ്റ്റ് ലുക്ക് പോസ്റ്റർ റിലിസ് ചെയ്തു.\nപ്രശ്സ്ത സിനിമ സംവിധായകൻ മധുപാലാണ് ഫേസ് ബുക്ക് പേജിലൂടെ ഫസ്റ്റ് ലുക്ക് പോസ്റ്റർ റിലിസ് ചെയ്തത്. "വ്യക്തിത്വത്തിലെ അസ്വഭാവികത സങ്കുചിത ചിന്തകളാകുന്നു...... ആകാശം കടലായും മേഘപടർപ്പുകൾ തിരയായും, നക്ഷത്രങ്ങൾ പ്രകാശ ശലഭങ്ങളായും ഉന്മാദത്തിൽ അൽഭുതങ്ങൾ സൃഷ്ടിക്കുന്നു". ഇതാണ് SKEWED - Think Beyond Normal പറയുന്നത്.\nപ്രശാന്ത് ശ്രീധർ, വിഷ്ണു മനോഹരൻ എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. കഥ, തിരക്കഥ, സംഭാഷണം - ജിൻസൺ സക്റിയ , ക്യാമറ - സന്തോഷ് ശ്രീരാഗം, എഡിറ്റിംഗ് , ഗ്രാഫിക്സ് - വിനിഷ് രാജ്, പ്രൊഡക്ഷൻ കൺട്രോളർ - അഫ്സൽ എസ്. ,മേക്കപ്പ് - കൃഷ്ണപ്രിയ വിഷ്ണു , ഡിസൈൻ - ശ്രീജിത്ത് ഗംഗാധരൻ / പപ്പൻസ് ഡിസൈൻസ് , പി.ആർ. ഒ - ജോജു ജോർജ് തോമസ്.\nസലിം പി. ചാക്കോ ഇതിന് മുൻപ് സമകാലിന സംഭവങ്ങളെ ആധാരമാക്കി The Trend#TRENDING NOW എന്ന ഷോർട്ട് ഫിലിം സംവിധാനം ചെയ്തിരുന്നു.\nആദ്യം വിവാഹം, അതിനുശേഷമാണ് വേശ്യയായി അഭിനയിച്ചത്- സാന്ദ്ര പറയുന്നു\nനിങ്ങളെ ചിന്തിപ്പിക്കും, അസ്വസ്ഥരാക്കും ഈ ഷോര്‍ട്ട് ഫിലിം - "The Trend #TRENDING NOW " ഓഗസ്റ്റ് 15ന് റിലീസ്\nചിരിയുടെ കൂട്ടൊരുക്കാൻ ലാൽ ജോസും കുഞ്ചാക്കോ ബോബനും വീണ്ടും ഒന്നിക്കുന്നു\nവിവാദങ്ങള് പടിക്ക് പുറത്ത്; ഹനാന് മൂന്ന് സിനിമകളില് കൂടി അവസരം\nവർഷങ്ങൾക്ക് മുൻപ് ഹനാൻ എന്റെ വീട്ടിൽ വന്നിരുന്നു, തന്റെ ട്യൂഷൻ ക്ലാസിലേക്ക് കുട്ടികളെ ക്യാൻ‌വാസ് ചെയ്യാൻ: ഷൈൻ ടോം ചാക്കോ


'എൻ്റെ ഭാര്യ വളരെ സുന്ദരിയാണ്, മനസ് കൊണ്ടും ശരീരം കൊണ്ടും', വിവാഹ ശേഷം ബാലയുടെ വാക്കുകൾ - Ginger Media\nRelated Topics:Actor Balabalabala marriage\nദൈവം ഒരുപാട് സമയമെടുത്ത് തീര്‍ത്ത മനോഹര സൃഷ്ടിയാണ് എന്റെ വാപ്പച്ചി, ഈ സമ്മാനം വാപ്പചിയ്ക്ക് ഒരുപാട് പ്രിയപ്പെട്ടതായിരിക്കും എന്നെനിക്ക് ഉറപ്പാണ് -സുറുമി\nഇത് സ്റ്റെഫി തന്നെയാണോ, ആളാകെ മാറിയല്ലോ; ഗ്ലാമര് ലുക്കില് തണ്ണീര് മത്തന് ദിനങ്ങളിലെ സ്റ്റെഫി, ചിത്രങ്ങള് ഏറ്റെടുത്ത് ആരാധകര്\nവിവാഹ റിസപ്ഷന് പിന്നാലെ എലിസബത്തിന് പിറന്നാള്; സര്‍പ്രൈസ് ഒരുക്കി ബാലയും അമ്മയും, വൈറലായി വീഡിയോ\n‘അതേ, നാളെയാണ് ആ ദിവസം’; ഭാര്യയ്ക്കൊപ്പമുള്ള വീഡിയോയുമായി ബാല, ഒപ്പം വിവാഹ റിസപ്ഷനുള്ള ക്ഷണവും\n‘തന്റെ വലത്തേ കണ്ണിനു അത്ര കാഴ്ചയില്ല’; അപകടം പറ്റിയെന്ന് പറഞ്ഞപ്പോള് ആ സ്ത്രീ എന്നോട് ചോദിച്ചു സിനിമക്കാര്‍ക്കൊക്കെ അങ്ങനെ പറ്റുമോ എന്ന് -അനുഭവം പങ്കുവച്ച് ബാല\nഇത്ര വലിയ നടനായിട്ടും കാണാന് കൊള്ളാവുന്ന ഭാര്യയെ കിട്ടാന് യോഗമില്ല; എലിസബത്തിനൊപ്പമുള്ള ബാലയുടെ വീഡിയോയ്ക്ക് നേരെ വിമര്‍ശനം\nയഥാര്‍ത്ഥ പ്രണയം ആരംഭിക്കുന്നു, ഒപ്പം എല്ലു എന്ന പേരും; പ്രതിശ്രുത വധുവിനൊപ്പമുള്ള വീഡിയോ പങ്കുവച്ച് ബാല\nബാലക്ക് ഇനി പുതിയ ജീവിതം ; അമൃതയുമായി ബന്ധം വേര്‍പ്പെടുത്തിയിട്ട് രണ്ട് വര്‍ഷം, ബാലയുടെ വിവാഹ വിശേഷങ്ങള്\nജീവിതത്തിലെ സ്പെഷ്യൽ ദിവസത്തെ കുറിച്ച് ദേവി ചന്ദന, ആശംസകളുമായി ആരാധകർ\nസീരിയല് രംഗത്ത് നിന്നും സിനിമയിലേക്ക് ചുവടുറപ്പിച്ച നടിയാണ് ദേവി ചന്ദന. ആദ്യം കോമഡി സ്കിറ്റുകളിലൂടെ ആരാധകരുടെ സ്നേഹം പിടിച്ചുപറ്റി. തുടർന്ന് സീരിയലുകളിലും സിനിമകളിലും സജീവമായി. അഭിനേത്രി എന്നതിൽ ഉപരി മികച്ച നർത്തകി കൂടിയാണ് താരം. ഗായകനായ കിഷോർ വർമ്മയാണ് ദേവി ചന്ദനയുടെ ഭർത്താവ്. ദീർഘനാളത്തെ പ്രണയത്തിന് ശേഷമാണ് ഇരുവരും വിവാഹിതരായത്.\nസോഷ്യൽ മീഡിയയിൽ സജീവമാണ് ദേവി ചന്ദന. സീരിയൽ വിശേഷങ്ങളും ജീവിതത്തിലെ സന്തോഷകരമായ നിമിഷങ്ങളും താരം ആരാധകരോട് പങ്കുവെയ്ക്കാറുണ്ട്. ഇപ്പോൾ ജീവിതത്തിലെ ഏറ്റവും സുന്ദരമായ നിമിഷത്തെക്കുറിച്ച് ആരാധകരുമായി പങ്കുവച്ചിരിക്കുകയാണ് ദേവി. തങ്ങളുടെ ജീവിതത്തിലെ ഏറ്റവും സുന്ദരമായ ദിവസം, തങ്ങളുടെ വിവാഹജീവിതം 16 വര്ഷം പൂർത്തിയാക്കി എന്നൊക്കെയാണ് തന്റെയും ഭർത്താവിന്റെയും മനോഹരമായ ചിത്രങ്ങൾ പങ്കുവച്ച് ദേവി കുറിച്ചത്.\n‘ഒരുമിച്ച് 16 വർഷം പൂർത്തിയാക്കുന്നു. എന്നെ സഹിച്ച് ഒപ്പം നിന്നതിന് നന്ദി. വർഷം കഴിയുന്തോറും നമ്മുടെ ബന്ധം കൂടുതൽ ദൃഢമാകുമെന്ന് പ്രതീക്ഷിക്കുന്നു. ഈ ഒരുമയ്ക്ക് ദൈവത്തിന്റെ അനുഗ്രഹമുണ്ടാവട്ടെ. വിവാഹ വാർഷികാശംസകൾ… കിഷോറിനൊപ്പമുള്ള ചിത്രങ്ങൾ പങ്കുവച്ചുകൊണ്ട് ദേവി ചന്ദന കുറിച്ചു. പോസ്റ്റ് ഇതിനകം വൈറൽ ആയി കഴിഞ്ഞു. നിരവധി ആരാധകർ ആശംസകളുമായി രംഗത്തെത്തിയിട്ടുണ്ട്.\nകലാഭവന്റെ ഓഡിറ്റോറിയത്തിൽ വച്ചാണ് കിഷോറും ദേവി ചന്ദനയും ആദ്യമായി കണ്ട് മുട്ടുന്നത്. പിന്നീട് ഇവർ പ്രണയത്തിലാവുകയായിരുന്നു. തുടർന്ന് വിവാഹിതരാവുകയും ചെയ്തു. വിവാഹത്തിന് ശേഷം വണ്ണത്തിന്റെ പേരിൽ നടിക്ക് വലിയ പരിഹാസം നേരിടേണ്ടി വന്നു. തുടർന്ന് വാശിക്ക് താരം ശരീര ഭാരം കുറയ്ക്കുകയായിരുന്നു. ഇപ്പോൾ മെലിഞ്ഞ ദേവി ചന്ദനയാണ് പ്രേക്ഷകരുടെ മുന്നിലെത്തുന്നത്.\nആനീസ് കിച്ചൻ എന്ന പരിപാടിയിൽ തനിക്ക് നേരിടേണ്ടി വന്ന അനുഭവത്തെക്കുറിച്ച് താരം വെളിപ്പെടുത്തിയത് വൈറലായിരുന്നു. ‘ഭർത്താവുമായി ചില ഫങ്ഷനൊക്കെ പോകുമ്പോള്, ഒരുമിച്ച് കാണുമ്പോള് ചിലര് ചോദിയ്ക്കും ‘സഹോദരനായിരിക്കുമല്ലേ..’ എന്ന്. ആ ചോദ്യം ഞാന് കാര്യമാക്കിയില്ല. പിന്നെയും തടി വച്ചപ്പോള് അനിയനായിരിയ്ക്കുമല്ലേ എന്ന ചോദ്യം വന്നു. അതും ഞാന് സഹിച്ചു. പിന്നെയും ഞാന് തടി വച്ചു.. ഒരു ഘട്ടം വന്നപ്പോള് ‘കൂടെ നില്‍ക്കുന്നതാരാ, മകനാണോ’ എന്ന് വരെ ചോദിച്ചു. അമ്മ സത്യം, ആ ചോദ്യം എനിക്ക് സഹിച്ചില്ല’ താരം പറഞ്ഞു. തുടർന്നാണ് തടി കുറക്കാൻ തീരുമാനിച്ചതെന്നും താരം പറയുന്നു.\nഏഷ്യാനെറ്റിൽ സംപ്രേഷണം ചെയ്യുന്ന പൗർണമിത്തിങ്കൾ സീരിയലിലാണ് ദേവി ചന്ദന ഇപ്പോൾ അഭിനയിക്കുന്നത്. വസന്ത മല്ലിക എന്ന നെഗറ്റീവ് കഥാപാത്രത്തെയാണ് താരം അവതരിപ്പിക്കുന്നത്. നെഗറ്റീവ് കഥാപാത്രമാണെങ്കിലും ദേവിയുടെ വസന്ത മല്ലിക എന്ന കഥാപാത്രത്തിന് ആരാധകർ ഏറെയാണ്. സംഭവം വില്ലത്തിയാണെങ്കിലും ചിരിക്കാനുള്ള ഒത്തിരി വകകൾ താരം നൽകുന്നുണ്ട്. ഒരു ഇടവേളയ്ക്ക് ശേഷമാണ് താരം ഇപ്പോൾ സീരിയലിൽ സജീവമായിരിക്കുന്നത്.\nമലയാളത്തിലെ ജനപ്രിയ താരകുടുംബങ്ങളിൽ ഒന്നാണ് നടൻ ശ്രീനിവാസന്റേത്. ശ്രീനിവാസനും മക്കളായ വിനീത് ശ്രീനിവാസനും, ധ്യാൻ ശ്രീനിവാസനും എല്ലാം ആരാധകർക്ക് ഏറെ പ്രിയപ്പെട്ടവരാണ്. ഇപ്പോൾ ഇവരുടെ പഴയ ഒരു...\nമലയാളികളുടെ പ്രിയപ്പെട്ട നായികയാണ് റിമ കല്ലിങ്കൽ. സോഷ്യൽ മീഡിയയിലും റിമ സജീവമാണ്. ഒത്തിരി ഫോട്ടോകളും വീഡിയോകളും റിമ ആരാധകരുമായി പങ്കുവയ്ക്കാറുണ്ട്. ഇപ്പോൾ അത്തരത്തിലൊരു ചിത്രം പങ്കുവച്ചതിന് സമൂഹമാധ്യമങ്ങളിൽ...\nപ്രണവ് മോഹൻലാൽ, കല്യാണി പ്രിയദർശൻ, ദർശന രാജേന്ദ്രൻ എന്നിവരെ കേന്ദ്രകഥാപാത്രങ്ങളാക്കി വിനീത് ശ്രീനിവാസൻ സംവിധാനം ചെയ്ത ചിത്രമാണ് ‘ഹൃദയം’. ചിത്രത്തിലെ ആദ്യ ഗാനം കഴിഞ്ഞ ദിവസമാണ് പുറത്തിറങ്ങിയത്....\n7 വർഷങ്ങൾക്ക് ശേഷം മലയാള സിനിമയിലേക്ക് മടങ്ങിയെത്തുകയാണ് നമ്മുടെ ലേഡി സൂപ്പർസ്റ്റാർ വാണി വിശ്വനാഥ്. ഭർത്താവും നടനുമായ ബാബുരാജിന്‍റെ നായികയായി തന്നെയാണ് തിരിച്ചുവരവ് എന്നത് ആരാധകർക്ക് വലിയൊരു...\nപുതുതലമുറ സംഗീത സംവിധായകരില് മുന്‍നിരയില് സ്ഥാനമുള്ള ആളാണ് ഗോപി സുന്ദര്. പാട്ടിന്‍റെ സംഗീതത്തിനൊപ്പം സാങ്കേതികതയില് ഉള്ള പൂര്‍ണ്ണതയാണ് ഗോപി സുന്ദറിനെ വ്യത്യസ്തന് ആക്കുന്നത്. അതുപോലെ തന്നെ വിവാദങ്ങളിലും...\nസലിം കുമാർ എന്ന നടൻ്റെ കരിയറിലെ ഏറ്റവും മികച്ച ചിത്രമാണ് അച്ഛൻ ഉറങ്ങാത്ത വീട്. 2006ലാണ് ചിത്രം പുറത്തിറങ്ങിയത്. ലാൽ ജോസാണ് ചിത്രം സം‌വിധാനം ചെയ്തത്. സൂര്യനെല്ലി...\nകഴിഞ്ഞ കുറച്ചു ദിവസങ്ങളായി സോഷ്യൽ മീഡിയയിൽ നിറഞ്ഞ് നിൽക്കുന്ന പേരാണ് നടി ദുര്ഗ കൃഷ്ണയുടേത്. കഴിഞ്ഞ കുറച്ചു ദിവസങ്ങളായി നടി ദുർഗ കൃഷ്ണയ്ക്കും. ഭർത്താവിനുമെതിരെ സൈബർ അറ്റാക്കുകൾ...\nകുറുപ്പ് റിലീസിനായി കാത്തിരിക്കുകയാണ് ദുല്‍ഖര് ആരാധകര്. നേരത്തെ ഒ.ടി.ടി പ്ലാറ്റ്‌ഫോമുകളില് പ്രദര്‍ശനത്തിനെത്തുമെന്ന് റിപ്പോര്‍ട്ടുകളുണ്ടായിരുന്നെങ്കിലും ദുല്‍ഖര് തന്നെ അതിനെതിരെ രംഗത്തെത്തിയിരുന്നു. ഇപ്പോഴിതാ ചിത്രം തീയറ്റര് റിലീസിന് ഒരുങ്ങുന്നു എന്നാണ്...\nഭാര്യ സൗമ്യയുടെ പിറന്നാള് ദിനം സ്പെഷൽ കേക്കുമായി രമേശ് പിഷാരടി. കോഴിയുടെ രൂപത്തിലുള്ള കേക്കാണ് പിഷാരടി സൗമ്യയ്ക്കായി ഒരുക്കിയത്. ജന്മദിനാശംസകൾ കിളി എന്നും കേക്കിൽ എഴുതിയിട്ടുണ്ട്. പിഷാരടി...\nമലയാളികളുടെ ഇഷ്ട താരങ്ങളാണ് മുകേഷും മേനകയും ലിസിയുമെല്ലാം. ഒരുകാലത്ത് ഈ നായികമാർ സൃഷ്‌ടിച്ച ഓളം ഒന്ന് വേറെ തന്നെയാണ്. ഇവർ മൂന്ന് പേരും നല്ല സുഹൃത്തുക്കളാണ്. ഇപ്പോൾ...\nTrending Social Media6 months ago


യുഎഇ കണ്ടിട്ടില്ലാത്ത ഫയാസിന് ബിഗ് ടിക്കറ്റില് 23 കോടി രൂപ..!; മഹാഭാഗ്യം | Gulf-News | Gulf News | News from Middle East | Manorama News\nയുഎഇ കണ്ടിട്ടില്ലാത്ത ഫയാസിന് ബിഗ് ടിക്കറ്റില് 23 കോടി രൂപ..!; മഹാഭാഗ്യം\nസ്വന്തം ലേഖകൻ October 04, 2019 04:52 PM IST\nബിഗ് ടിക്കറ്റ് നറുക്കെടുപ്പിൽ 1.2 കോടി ദിർഹം (ഏതാണ്ട് 23,17,19,200 രൂപ) ലഭിച്ചത് ഇതുവരെ യുഎഇയിൽ കാലു കുത്താത്ത കർണാടക സ്വദേശി ജെ.എ. മുഹമ്മദ് ഫയാസി(24)ന്. മുഹമ്മദ് ഫയാസ് മുംബൈയിൽ അക്കൗണ്ടന്റാണ്. വളരെ ചെറുപ്പത്തിലേ മാതാപിതാക്കളെ നഷ്ടപ്പെട്ട ഫയാസായിരുന്നു ഇളയ സഹോദരനും രണ്ടു സഹോദരിമാർക്കും ഏക ആശ്രയം. ഇവർക്കെല്ലാം മികച്ച ജീവീതം നൽകാൻ വേണ്ടിയാണ് മുംബൈയിലേയ്ക്ക് മുഹമ്മദ് ഫയാസ് സ്വയം പറിച്ചുനട്ടത്. ആറു മാസം മുൻപാണു കൂടെ താമസിക്കുന്നവരുമായി ചേർന്ന് ബിഗ് ടിക്കറ്റ് വാങ്ങാൻ തുടങ്ങിയത്.\nവൃക്ക രോഗത്തെ തുടർന്നാണ് എന്റെ മാതാപിതാക്കൾ ഞങ്ങളെ വിട്ടുപിരിഞ്ഞത്. എന്റെ പിതാവ് ഏറെ കാലം സൗദിയിൽ ജോലി ചെയ്തിരുന്നയാളാണ്. 12 വർഷത്തോളം അദ്ദേഹം വൃക്ക രോഗത്താൽ വലഞ്ഞു. അമ്മയ്ക്കും വൃക്കരോഗം ബാധിച്ചതോടെ ഞങ്ങൾ കുട്ടികള് എന്തു ചെയ്യണമെന്നറിയാതെ പ്രതിസന്ധിയിലായി. ആ ഞെട്ടലിൽ നിന്ന് എല്ലാവരും മോചിതരാകാൻ ഏറെ കാലമെടുത്തു.\nഎനിക്കൊരു ചെറിയ സഹോദരിയുണ്ട്. മൂത്ത സഹോദരി വിവാഹിതയാണ്. ഞങ്ങൾക്കുണ്ടായിരുന്ന ഭൂമിയിൽ നിന്നു ചെറിയൊരു ഭാഗം വിറ്റാണ് വീടു പണിയാൻ ആരംഭിച്ചത്. അതു പാതിവഴിയിലാണ്. ഒരു വർഷം മുൻപ് മികച്ച ജീവിതോപാധി തേടി മുംബൈയിലെത്തി. രണ്ടു മക്കളുടെ പിതാവായ സഹോദരനാണ് നാട്ടിലെ കാര്യങ്ങൾ നോക്കുന്നത്–മുഹമ്മദ് ഫയാസ് പറഞ്ഞു. കഴിഞ്ഞ രണ്ടു മാസം മുഹമ്മദ് ഫയാസിന് ബിഗ് ടിക്കറ്റിൽ പങ്കെടുക്കാൻ സാധിച്ചിരുന്നില്ല. ഇപ്രാവശ്യം സെപ്റ്റംബർ അവസാനമാണ് ടിക്കറ്റെടുത്തത്. അതു ഭാഗ്യവും കൊണ്ടുവന്നു.\nഇതിനു പുറമെ 1 ലക്ഷം മുതൽ 50,000 ദിർഹം ലഭിച്ച മറ്റു5ഇന്ത്യക്കാരിൽ4മലയാളികളുണ്ട്. രണ്ടാം സമ്മാനമായ ലാൻഡ് റോവർ പാക്കിസ്ഥാൻ സ്വദേശി അബ്ദുൽ റഹ്മാൻ ഹാജിക്ക് ലഭിച്ചു. ഒരു ഫിലിപ്പീൻസുകാരനും സമ്മാനം ലഭിച്ചിട്ടുണ്ട്.


വേലിക്കകത്തെ അച്യുതാനന്ദന് പുറത്ത്\nപഴമക്കാര് പറയുന്നതു പോലെ, ഭവിതവ്യത തന്നെ ബലവതി. ഇപ്പോള് ഉണ്ടായിരിക്കുന്നതൊക്കെത്തന്നെ ആയിരുന്നു വി എസ് അച്യുതാനന്ദന്റെ കാര്യത്തില് ഭവിതവ്യത. “ഞാന് അന്നേ പറഞ്ഞില്ലേ, ഇങ്ങനെയേ കലാശിക്കൂ,” എന്നു പറഞ്ഞ് സര്‍വജ്ഞപീഠത്തില് ഞെളിയുകയല്ല. വരാനിരുന്ന ചുവന്ന സംഭവങ്ങളുടെ കറുത്ത നിഴലുകള് കണ്ണു തുറന്നിരിക്കുന്നവര്‍ക്കെല്ലാം നേരത്തേ കാണാമായിരുന്നതേ ഉള്ളു.\nഅച്ചടക്കമാണ് കമ്യൂണിസ്റ്റ് പാര്‍ട്ടിയുടെ നിലനില്പിന്റെ നിദാനവും രഹസ്യവും. പണ്ടുപണ്ട് ബോള്‍ഷെവിക്കുകളും മെന്‍ഷെവിക്കുകളും തമ്മിലുണ്ടായ സമരത്തിലെ ഒരു പ്രശനം ഇതായിരുന്നു: കഠിനമായ അച്ചടക്കം വേണമോ അയഞ്ഞ പാര്‍ട്ടി വേണമോ? ലെനിന് ബോള്‍ഷെവിക്കുകളുടെ ഒപ്പം ചേര്‍ന്നു. മറുചേരിയിലുണ്ടായിരുന്ന ട്രോട്സ്കിക്ക് പിന്നീട് വന്ന ദുര്‍ഗ്ഗതി പഴയ ചരിത്രം. എന്നേ എല്ലാവര്‍ക്കും അറിയാവുന്ന കാര്യമാണ്, ശത്രുക്കള് സദാ വലയം ചെയ്തിരിക്കുമ്പോള് ഉള്ളൊതുക്കം വേണം, ഇല്ലെങ്കില് രക്ഷയില്ല.\nഅതുകൊണ്ടുതന്നെ, വര്‍ഗ്ഗശത്രുക്കള് കാട്ടുന്ന ദ്രോഹത്തെക്കാള് ഘോരമാകുന്നു സഖാക്കളുടെ അച്ചടക്കലംഘനം. അച്യുതാനന്ദന് പോലും ഇക്കാര്യം ഊന്നിപ്പറയും, നടപടി നേരിടുന്നത് അദ്ദേഹമല്ലെങ്കില്. അച്ചടക്കലംഘനത്തിലും വലുതല്ല ഒരു പാതകവും. അഴിമതിയോ അച്ചടക്കലംഘനമോ കൂടുതല് ഗുരുതരമെന്നു ചോദിച്ചാല്, ഉത്തരം പറയാതെത്തന്നെ വ്യക്തം. ഇവിടെയാണെങ്കില്, അങ്ങനെ ഒരു ചോദ്യമേ വന്നില്ല. അഴിമതി ഇല്ലെന്ന് പൊളിറ്റ് ബ്യൂറോ നേരത്തെ വിധിച്ചതാണ‍ല്ലോ.\nപിണറായി വിജയന് ലാവലിന് ഇടപാടില് അഴിമതി കാണിച്ചിട്ടില്ല, കവിഞ്ഞാല് എന്തെങ്കിലും നടപടിക്രമം തെറ്റിച്ചിരിക്കാം, എന്നതാണ് പൊളിറ്റ് ബ്യൂറോവിന്റെ പ്രാചീനമായ സമീപനം. അച്യുതാനന്ദന് കൂടി ഉള്‍പ്പെട്ട സി പി എം സംസഥന സെക്രട്ടേറിയറ്റ് അങ്ങനെ തുടക്കത്തിലേ പറഞ്ഞിരുന്നുവെന്ന വാദം ശരിയായാലും അല്ലെങ്കിലും, പൊളീറ്റ് ബ്യൂറോ വിജയന് സ്വഭാവസാക്ഷ്യപത്രം നല്‍കിയതോടെ, ഒരു പാര്‍ട്ടിക്കാരനും വേറൊരു നിലപാട് എടുക്കാന് അര്‍ഹതയില്ലാതായി. അഴിമതിയെപ്പറ്റി നാട്ടുകാരും പാര്‍ട്ടിക്കാരും തമ്മില്, പാര്‍ട്ടിക്കാരും സി ബി ഐക്കാരും തമ്മില്, ഭിന്നാഭിപ്രായം ഉണ്ടാകാം; പക്ഷെ പാര്‍ട്ടിക്കാര് തമ്മില് അങ്ങനെയൊന്നില്ല. അങ്ങനെയൊന്ന് ഉണ്ടാക്കാന് ശ്രമിച്ചത് അച്യുതാനന്ദന്റെ ധീരത. ഒപ്പം നില്‍ക്കാന് പാര്‍ട്ടിക്കാരെ കിട്ടാത്തത് അദ്ദേഹത്തിന്റെ അന്തിമമായ പരാജയം. നല്ലൊരു ചെങ്കൂട്ടം അദ്ദേഹത്തിന്റെ പിന്നില് ഉണ്ടായിരുന്നെങ്കില്, അച്ചടക്കത്തെപ്പറ്റിയും ലംഘനത്തെപ്പറ്റിയും ദ്വന്ദ്വാത്മകമായ തിയറി അവതരിപ്പിച്ച്, വിപ്ലവത്തിന്റെ ചിത്രം മറിച്ചു വരക്കാമായിരുന്നു.\nഅച്യുതാനന്ദനു സുഖിക്കുന്ന മട്ടില്, വിജയനെ വീഴ്ത്തുമെന്ന് അവസാന നിമിഷം വരെയും വാര്‍ത്ത പ്രചരിപ്പിച്ചിരുന്നവര് ഒന്നോര്‍ത്തില്ല: വിജയനെ വീഴ്ത്തിയാല്, തുടക്കം മുതലേ അദ്ദേഹത്തെ താങ്ങിനിര്‍ത്തിയിരുന്നവരും ഒപ്പം വീഴും. അങ്ങനെ സ്വയം റദ്ദാക്കുന്ന ഒരു പൊളിറ്റ് ബ്യൂറോ ഏതോ നിരര്‍ത്ഥകനോവലിലെ സ്ഥാപനകഥാപാത്രം മാത്രമേ ആകൂ. പൊളിറ്റ് ബ്യൂറോയെ അപ്പാടെ തള്ളിപ്പറയുന്ന കേന്ദ്രക്കമ്മിറ്റി കമ്യൂണിസത്തിന്റെ ചരിത്രത്തില് ഉണ്ടായിക്കാണില്ല. അങ്ങനെയൊന്നുണ്ടാകുമ്പോള് പാര്‍ട്ടി കീഴ്മേല് മറിയും. പാര്‍ട്ടി എന്നും ജയിച്ചിട്ടേയുള്ളു. ചുരുങ്ങിയത് അതാകണം വിശ്വാസം.\nപൊളിറ്റ് ബ്യൂറോ പാര്‍ട്ടിയുടേതാക്കിയ അഭിപ്രായം അച്യുതാനന്ദന് കൈക്കൊണ്ടില്ല എന്നു മാത്രമല്ല, താന് തന്റെ വഴിക്ക് എന്നു തോന്നുന്ന മട്ടില് പെരുമാറുകയും ചെയ്തു. മലയാള കവിത പാടിക്കേട്ടിട്ടില്ലാത്ത പിണറായി വിജയന് ഒന്നാന്തരമൊരു ഉര്‍ദു ശേര് ഉദ്ധരിച്ചത് ആ പശ്ചാത്തലത്തിലായിരുന്നു. കടലിലെ തിരയിളക്കം കുടത്തിലേക്ക് വെട്ടിവീഴ്ത്താന് പറ്റില്ലെന്ന് വിജയനോളമെങ്കിലും വി എസ്സിന് അറിയാം. എന്നിട്ടും അദ്ദേഹം കടലിനെക്കാള് വലുതാകുകയാണെന്ന് ആര്‍ക്കൊക്കെയോ ഭ്രമചിന്ത ഉണ്ടായി. ശരിയായാലും തെറ്റായാലും, പാര്‍ട്ടി പറഞ്ഞിടത്ത് നിന്നാലേ പാര്‍ട്ടിക്കാരന്, അണിക്കും നേതാവിനും, നിലനില്പുള്ളു. നേരത്തേ സ്ഥാപിച്ചതുപോലെ, പ്രശ്നം ധാര്‍മ്മികതയല്ല, പ്രശ്നം അച്ചടക്കമാകുന്നു, അച്ചടക്കലംഘനമാകുന്നു. എന്നെന്നും മറ്റാരെക്കാളുമേറെ അച്യുതാനന്ദന് ഉയര്‍ത്തിപ്പിടിച്ച ആ പ്രമാണം അദ്ദേഹത്തിനു തന്നെ, ഇതാ, കൃപാണമായിരിക്കുന്നു.\nപ്രകാശ് കാരാട്ട്, തന്റെ അക്കാദമിക പ്രതിഭയെല്ലാം വിനിയോഗിച്ച്, ലാവലിന് ഫയലുകള് പരിശോധിച്ച്, സര്‍വം ഭദ്രം എന്ന നിഗമനത്തില് എത്തിയതു മുതല് വിജയന്റെ വഴി ക്ലിയര് ആയിരുന്നു. വിജയനെതിരെ പറയാമായിരുന്ന ഒരേ ഒരു കാര്യം തിരഞ്ഞെടുപ്പില് പാര്‍ട്ടിയെ കുളത്തിലിറക്കിയ കൂട്ടുകെട്ടിന് നേതൃത്വം നല്‍കിയെന്നും, ഒരു പക്ഷെ, അച്യുതാനന്ദനെ ഇടക്കും തലക്കും ചൊടിപ്പിക്കുന്ന വാക്കുകള് പറയുകയും നീക്കങ്ങള് നടത്തുകയും ചെയ്തുവെന്നാകും. അതൊഴിച്ചാല്, അച്ചടക്കമുള്ള നല്ല കുട്ടി തന്നെ വിജയന്. അങ്ങനത്തെയൊരാള്‍ക്കെതിരെ എങ്ങനെ നടപടി എടുക്കാന്? അടവിന്റെയും നയത്തിന്റെയും സാധ്യത നോക്കുമ്പോള്, സംസ്ഥാനത്തെ പാര്‍ട്ടി സംഘടനയില് പിടി നന്നേ മുറുക്കിയിരിക്കുന്ന അദ്ദേഹത്തിനെതിരെ ഒന്നും ചെയ്യാതിരിക്കുകയാവും വിപ്ലവബുദ്ധി.\nപ്രായത്തിലും രാഷ്ട്രീയപരാജയത്തിലും അച്യുതാനന്ദന് ഏറെ മുന്നോട്ടെത്തിയിരിക്കുന്നു. ഇനി മുന്നില് തുറന്ന വഴി അധികം നീളുന്നില്ല. ഏതു നിറമുള്ള ഓന്തായാലും, ഓടിയാല് എവിടെ വരെ എത്തുമെന്ന് അറിയുന്നതുകൊണ്ടാകണം, ഡല്‍ഹിയില് എത്തിയതു മുതല് അച്യുതാനന്ദന് ജീവിതം ഒരു ബോറ് ആയതുപോലെ തോന്നി. യോഗത്തിനു വൈകിച്ചെന്നതും, പിന്നെ പോകാതിരുന്നതും ഒക്കെ, അതുകൊണ്ടായിരുന്നു എന്നുവേണം അനുമാനിക്കാന്. ഒടുവില് രക്തസമ്മര്‍ദ്ദം കൂടിയതുകൊണ്ട് യോഗത്തില് നിന്ന് വിട്ടുനിന്നുവോ, വിട്ടുനില്‍ക്കാന് വേണ്ടി രക്തസമ്മര്‍ദ്ദം ഉണ്ടായോ എന്നൊരു ഉല്‍്പ്രേക്ഷയുടെ അവസരം ഇതല്ല. പക്ഷെ അത്തരം എന്തെങ്കിലും പ്രയാസം ഇനിയും ഉണ്ടാകുകയും, മുഖ്യമന്ത്രിപദം വഹിക്കാന് വയ്യാത്ത ഭാരമായിത്തീരുകയും ചെയ്യാവുന്നതേ ഉള്ളു.\nജയിച്ചുനില്‍ക്കുന്ന വിജയനും പാര്‍ട്ടിക്കും അതാകും ഹിതം. പക്ഷെ ആരും ആരെയും നിര്‍ബ്ബന്ധിക്കാതെ വേണം ജയിക്കുന്നവര്‍ക്കു സുഖിക്കുന്ന തിരക്കഥ എഴുതാന്. പിന്നെ അച്യുതാനന്ദനാണെങ്കില്, ചുമ്മാ എല്ലാം അങ്ങനെ ഇട്ടെറിഞ്ഞുപോകാനും പറ്റില്ല. മുഖ്യമന്ത്രിയായി തുടരാനാണ് പാര്‍ട്ടിയുടെ നിര്‍ദ്ദേശം. അത് ലംഘിച്ചാല് വീണ്ടും അച്ചടക്കലംഘനമാകും. സത്യസന്ധമായ ആ ഒഴിവുകഴിവില്, “എന്റെ പാര്‍ട്ടിക്ക് എന്നെ തിരുത്താം” എന്നു വിളംബരം ചെയ്തുകൊണ്ട് മുഖ്യമന്ത്രിപദം വഹിച്ചുകൊണ്ടുപോകുകയും ചെയ്യാം. അതായിരിക്കും അദ്ദേഹത്തെ നമ്പിക്കൊണ്ടു നില്‍ക്കുന്നവരുടെ താല്പര്യം. അവരില് പലരും, പേടിച്ചോ പുതിയ തുരുത്ത് തേടിയോ, വഴി മാറാന് തുടങ്ങിയിരിക്കും.\nവിജയന് ഇനി വില്ലുകുലച്ചു മുന്നേറാം. എതിരാളി വീണിരിക്കുന്നു. ഒരു അക്ഷൌഹിണിപ്പട മുഴുവന് പിന്നില് നിരന്നിരിക്കുന്നു.\nഅഴിമതിയെന്ന് സി ബി ഐ തെറ്റിയെഴുതിയത് മ്ലേഛമായ ഒരു രാഷ്ട്രീയാരോപണം മാത്രമാണെന്ന് പൊളിറ്റ് ബ്യൂറോ മാത്രമല്ല, പാര്‍ട്ടി ഒന്നടങ്കം തീര്‍പ്പ് കല്പിച്ചിരിക്കുന്നു. അപ്പോള് പിന്നെ ഒന്നിനും വിഷമം വരില്ല, നമുക്ക് പാടാം, സഖാക്കളേ, മുന്നോട്ട്--\nകോടതിയിലേക്ക്, ബൂര്‍ഷ്വ കോടതിയിലേക്ക്.\n(ജുലൈ പതിമൂന്നിന് മലയാളമനോരമയില് പ്രസിദ്ധീകരിച്ചത്)\nപോസ്റ്റ് ചെയ്തത് govindan kutty ല് 9:52 PM അഭിപ്രായങ്ങളൊന്നുമില്ല: ഈ പോസ്റ്റിലേക്കുള്ള ലിങ്കുകള്


Deepika Padukone Knew About Ranbir And Alia's Relationship Before They Made It Official? - Malayalam Filmibeat\n| Published: Saturday, June 2, 2018, 11:32 [IST]\nബോളിവുഡിലെ ചർച്ച വിഷയം രൺബീർ ആലിയ പ്രണയത്തെ കുറിച്ചാണ്. സോനം കപൂറിന്റെ വിവാഹ സൽക്കാരമാണ് ഇരു താരങ്ങളുടേയും പ്രണയം വെളിച്ചത്തു കൊണ്ടു വന്നത്. ആദ്യം പാപ്പരാസികളുടെ സൃഷ്ടിയാകുമെന്നായിരുന്നു ഏവരും കരുതിയത്. എന്നാൽ തങ്ങളുടെ പ്രണയം മറച്ചു പിടിക്കാതെ താരങ്ങൾ തന്നെ തുറന്ന് സമ്മതിച്ചിരിക്കുകയാണ്. പ്രേക്ഷകരുടെ പ്രിയപ്പെട്ട താരങ്ങളാണ് രൺബീറും ആലിയയും. അതിനാൽ തന്നെ ഇവരുടെ പ്രണയബന്ധത്തിൽ ആരാധകരം സന്തോഷത്തിലാണ്.\nബോളിവുഡ് മാസികയ്ക്ക് നൽകിയ അഭിമുഖത്തിലാണ് രൺബീർ ആലിയയുമായുള്ള ബന്ധത്തെ കുറിച്ച് തുറന്ന് പറഞ്ഞത്. അതു പോലെ ആലിയയും രൺബീറിനോടുള്ള ക്രഷ് തുറന്നു പറഞ്ഞിട്ടുമുണ്ട്. എന്നാൽ ഇപ്പോൾ മറ്റൊരു വാർത്ത ബോളിവുഡിൽ കത്തിക്കയറുകയാണ്. ആലിയയുമായിട്ടുള്ള പ്രണയം ആദ്യം രൺബീർ അറിയിച്ചത് തന്റെ മുൻ കാമുകി ദീപികയെ ആയിരുന്നുവത്രേ. പിങ്ക്വില്ലവെബ്സൈറ്റാണ് ഇക്കാര്യം റിപ്പോർട്ട് ചെയ്തിരിക്കുന്നത്.\nബോളിവുഡിലെ പ്രേക്ഷകർക്ക് പ്രിയപ്പെട്ട പ്രണയ ജോഡിയായിരുന്നു രൺബീറും ദീപിക പദുകോണും. സിനിമയിലെ പോലെ തന്നെ ജീവിതത്തിലും ഇവർ ഒന്നാകണമെന്ന് പ്രേക്ഷകർ ആഗ്രഹിച്ചിരുന്നു. എന്നാൽ ആരാധകരെ ഞെട്ടിച്ചു കൊണ്ടായിരുന്നു ഇവരുടെ വേർപിരിയൽ. എന്താണ്മ കാരണമെന്ന് ഇന്നും പലർക്കും അറിയില്ല. രൺബീർ-കത്രീന ബന്ധമാണ് ഇവരുടെ പ്രണയ തകർച്ചയ്ക്ക് കാരണമെന്നുള്ള വാർത്തകൾ പ്രചരിച്ചിരുന്നു. കൂടാതെ ദീപികയും രൺവീർ സിങുമായി പ്രണയത്തിലാണെന്നും ഇവരുടെ വിവാഹത്തെ കുറിച്ചു വാർത്തകർ പ്രചരിക്കുന്നുണ്ട്.\nആലിയയുമായുള്ള ബന്ധം ദീപികയ്ക്ക് അറിയാം\nആലിയുമായുള്ള ബന്ധത്തെ കുറിച്ച് രൺബീർ ആദ്യം പറഞ്ഞത് ദീപികയോടായിരുന്നുവത്രേ. ഇവരു അടുത്ത സുഹൃത്താണ് ഈ വിവരം പിങ്ക്വില്ല വെബ്സൈറ്റിനോട് വെളിപ്പെടുത്തിയത്. പ്രണയം വേർപിരിഞ്ഞുവെങ്കിലും രൺബീറും ദീപികയും ഇപ്പോഴും അടുത്ത സുഹൃത്തുക്കളാണ്. ഇവർ തമ്മിൽ ഇപ്പോഴും നല്ല ബന്ധം കാത്തു സൂക്ഷിക്കുന്നുണ്ടെന്നും സുഹൃത്ത് പറഞ്ഞു. ഇരുവരും തങ്ങളുടെ രഹസ്യങ്ങൾ തമ്മിൽ ഷെയർ ചെയ്യാറുണ്ടെന്നും സുഹൃത്ത് കൂട്ടച്ചേർത്തു\nആലിയയുമായുള്ള പ്രണയവാർത്ത കേട്ടപ്പോൾ ഏറ്റവും കൂടുതൽ സന്തോഷിച്ചത് ദീപികയായിരുന്നുവെത്ര. വളരെ പോസിറ്റീവായിട്ടാണ് ദീപിക ഇവരുടെ റിലേഷനെ കാണുന്നതെന്നും സുഹൃത്ത് പറഞ്ഞു. പ്രണയം പിരിഞ്ഞാൽ മുൻ കമിതാക്കൾ തമ്മിൽ മുഖത്ത് നോക്കാതെ രണ്ടു വഴിയ്ക്ക് നടക്കുന്നതാണ് സാധാരണ ഗതിയിൽ കാണുന്നത്. എന്നാൽ രൺബീർ ദീപിക ജോഡികളുടെ കാര്യത്തിൽ മുൻവിധി പോലെയല്ല കാര്യങ്ങൾ നടക്കുന്നത്. താരങ്ങൾ തമ്മിൽ നല്ല സൗഹൃദമാണ്. ഇത്തരത്തിലുള്ള ബന്ധങ്ങൾ അപൂർവ്വങ്ങളിൽ അപൂർവ്വം മാത്രമായിരിക്കുമെന്നും സുഹൃത്തു പറഞ്ഞു.\nഒരുകാലത്ത് ബോളിവുഡിലെ സൂപ്പർ താരജോഡിയായിരുന്നു രൺബീറും- ദീപികയും. ആരാധകരെല്ലാം ഇവരുടെ പ്രണയത്തിന് മികച്ച പിന്തുണയായിരുന്നു. എന്നാൽ പ്രേക്ഷകരേയും ബോളിവുഡിനേയും ഞെട്ടിച്ചു കൊണ്ടായിരുന്നു ഇവരുടെ വേർ പിരിയൽ. ഇവരിടെ ബ്രേക്ക് അപ്പ് ആരാധകരെ ശരിയ്ക്കും നിരാശരാക്കിയിരുന്നു. ഇവരുടെ പ്രണയം പോലെ താരങ്ങളുടെ ഓൺ സ്ക്രീൻ കെമിസ്ട്രിയും സൂപ്പൂർ ഹിറ്റായിരുന്നു. ഇരുവരും ഒരുമിച്ച് അഭിനയിച്ച ബച്ചന ആയേ ഹസീനോ, യേ ജവാനി ഹെ ദിവാനി, തമാശ എന്നീ ചിത്രങ്ങൾ ബോളിവുഡിൽ സൂപ്പർ ഹിറ്റായിരുന്നു.\nഇത് തീർത്തും പുതിയ അനുഭവമാണ്. എന്നാൽ ഈതിനെ കുറിച്ച് കുടുതൽ സംസാരിക്കാൻ തനിയ്ക്ക് താൽപര്യമില്ല. ഒരു വ്യക്തി എന്ന നിലയിലും നടിയെന്ന നിലയിലും ആലിയ ഇപ്പോൾ ഒഴുകികൊണ്ടിരിക്കുകയാണ്. കൂടെ അഭിനയിക്കുമ്പോളും ജീവിക്കുമ്പോളും താൻ എന്ത് ആഗ്രഹിക്കുന്നു അതാണ് ആലിയ നൽകുന്നത്. ഞങ്ങൾ രണ്ടാൾക്കും ഇതൊരു പുതിയ അനുഭവമാണെന്നും രൺവീർ മാസികയ്ക്ക് നൽകിയ അഭിമുഖത്തിൽ പറഞ്ഞിരുന്നു\nDeepika Padukone Knew About Ranbir And Alia's Relationship Before They Made It Official?\nStory first published: Saturday, June 2, 2018, 11:32 [IST]


മനോഹരമായ മെലഡിയുമായി രതീഷ് വേഗ; ശ്രദ്ധനേടി സഖിയേ... | Thrissur Pooram Movie song Sakhiyeee Jayasurya Ratheesh Vega Haricharan swathy Reddy\nമനോഹരമായ മെലഡിയുമായി രതീഷ് വേഗ; ശ്രദ്ധനേടി സഖിയേ...\nDec 4, 2019, 07:46 PM IST\nജയസൂര്യ പ്രധാനവേഷത്തിലെത്തുന്ന തൃശ്ശൂര്‍പൂരം എന്ന ചിത്രത്തിലെ ആദ്യഗാനം പുറത്തിറങ്ങി\nമലയാളത്തിലെ യുവ സംഗീത സംവിധായകരില് വേറിട്ട വഴിയിലൂടെ സഞ്ചരിക്കുന്ന വ്യക്തിയാണ് രതീഷ് വേഗ. ഫാസ്റ്റ് നമ്പര് ഗാനങ്ങള് ആഘോഷിക്കപ്പെടുന്ന ഈ കാലഘട്ടത്തില് മെലഡികളിലൂടെയാണ് അദ്ദേഹം വിസ്മയം തീര്‍ക്കുന്നത്.\n2010 ല് കോക്‌ടെയിലിലെ നീയാം തണലിനും താഴെ.. എന്ന പ്രണയാര്‍ദ്രമായ ഗാനത്തിലൂടെയാണ് രതീഷ് വേഗ സംഗീത പ്രേമികളുടെ മനസ്സില് ഇടം നേടിയത്. വി.കെ പ്രകാശ് സംവിധാനം ചെയ്ത ബ്യൂട്ടിഫുള് എന്ന ചിത്രത്തിലെ മഴനീര്‍ത്തുള്ളികള്... എന്ന ഗാനം അതിലേറെ ശ്രദ്ധ നേടി. ഉണ്ണി മേനോന് ആലപിച്ച ഈ പ്രണയഗാനം അക്കാലയളവില് മലയാളത്തില് പുറത്തിറങ്ങിയ നല്ല ചില ഗാനങ്ങളിലൊന്ന് എന്ന നിലയില് വിലയിരുത്തപ്പെട്ടിരുന്നു.\nജയസൂര്യ പ്രധാനവേഷത്തിലെത്തുന്ന തൃശ്ശൂര്‍പൂരം എന്ന ചിത്രത്തിലൂടെ വീണ്ടും മനോഹരമായ ഒരു മെലഡിയുമായി എത്തിരിക്കുകയാണ് രതീഷ് വേഗയിപ്പോള്. സഖിയെ എന്ന് തുടങ്ങുന്ന ഈ പ്രണയഗാനം മികച്ച് പ്രതികരണമാണ് നേടുന്നത്. ജയസൂര്യയും സ്വാതി റെഡ്ഡിയുമാണ് ഗാനരംഗത്തില് പ്രത്യക്ഷപ്പെടുന്നത്. ബി.കെ ഹരിനാരായണന് എഴുതിയ വരികള് ആലപിച്ചിരിക്കുന്നത് ഹരിചരണാണ്.\nനവാഗതനായ രാജേഷ് മോഹനനാണ് തൃശ്ശൂര് പൂരം സംവിധാനം ചെയ്യുന്നത്. ഫ്രൈഡ് ഫിലിം ഹൗസിന്റെ ബാനറില് വിജയ് ബാബുവാണ് ചിത്രം നിര്‍മിക്കുന്നത്. ഡിസംബര് 20 ന് ചിത്രം പുറത്തിറങ്ങും.\nContent Highlights: Thrissur Pooram Movie song, Sakhiyeee, Jayasurya, Swathy Reddy, Ratheesh Vega, BK Harinarayanan, Haricharan\nവിഷ്ണു ഉണ്ണികൃഷ്ണൻ നായകനായെത്തുന്ന രണ്ടിന്റെ മ്യൂസിക് റിക്കോർഡിംഗ്, ചിത്രത്തിന്റെ ..\nവെള്ളം ഓ.ടി.ടി റിലീസിനോ? മറുപടിയുമായി സംവിധായകൻ\n48 മണിക്കൂർ, 8448 ആണികൾ; ജയസൂര്യയെ അതിശയിപ്പിച്ചൊരു കലാകാരൻ\nനിർധന കുടുംബങ്ങൾക്ക് 'സ്നേഹക്കൂടു'മായി ജയസൂര്യ; ആദ്യവീട് കെെമാറി\n'ഇങ്ങനെയുണ്ടോ ഒരു ജയസൂര്യ പ്രാന്ത്'....\nThrissur Pooram New Movie\nപ്രണയമഴ നനഞ്ഞ് ഇഷാനും അനന്യയും; ഖാലി പീലിയിലെ റൊമാന്റിക് സോങ്ങ് ഹിറ്റ്\nസൂഫിയുടെ ഗാനത്തിന് പുനരാവിഷ്‌കാരവുമായി യുവാക്കള്


ഡി.എല്.പി ബോര്‍ഡുകള് ഉദ്ഘാടനം ചെയ്തു; പ്രതിപക്ഷ നേതാവിനെ നന്ദി അറിയിച്ച് മന്ത്രി റിയാസ് – Veekshanam\nഡി.എല്.പി ബോര്‍ഡുകള് ഉദ്ഘാടനം ചെയ്തു; പ്രതിപക്ഷ നേതാവിനെ നന്ദി അറിയിച്ച് മന്ത്രി റിയാസ്\nതിരുവനന്തപുരം: പറവൂര് മണ്ഡലത്തിലെ ഡി.എല്.പി ബോര്‍ഡുകളുടെ ഉദ്ഘാടനം നിര്‍വഹിച്ച സ്ഥലം എം.എല്.എയും പ്രതിപക്ഷ നേതാവുമായ വി.ഡി. സതീശനെ നന്ദി അറിയിച്ച് പൊതുമരാമത്ത് വകുപ്പുമന്ത്രി പി.എ. മുഹമ്മദ് റിയാസ്. ഫെയ്‌സ്ബുക്ക് കുറിപ്പിലൂടെയാണ് മന്ത്രിയുടെ പ്രതികരണം. ഡിഫക്ട് ലയബിലിറ്റി പീരിയഡ് അഥവാ പരിപാലന കാലാവധി സൂചിപ്പിക്കുന്നവയാണ് ഡി.എല്.പി. ബോര്‍ഡുകള്.\nമന്ത്രി മുഹമ്മദ് റിയാസിന്റെ ഫെയ്‌സ്ബുക്ക് കുറിപ്പിന്റെ പൂര്‍ണരൂപം:\nറോഡ് പരിപാലന സമയം (ഡിഎൽപി) റോഡിന്റെ ഇരു വശവും ബോര്‍ഡുകളില് പ്രദര്‍ശിപ്പിക്കുന്നത് ജനങ്ങള്‍ക്ക് ഏറെ ഗുണകരമാകും.നിയോജക മണ്ഡലത്തില് ഇത് പരസ്യപ്പെടുത്തുന്നതിന് തുടക്കം കുറിച്ച എംഎൽഎമാർക്ക് പ്രത്യേക നന്ദി.\nമുള്ളത്തുകണ്ടം പാടശേഖരം കതിരണിയും\nപ്രതിപക്ഷ നേതാവിന് നന്ദി അറിയിച്ച് മന്ത്രി മുഹമ്മദ് റിയാസ്


വടക്കാഞ്ചേരി കൂട്ടബലാത്സംഗം; ഇരയുടെ പേര് വെളിപ്പെടുത്തിയ കെ. രാധാകൃഷ്ണന് മാപ്പ് പറയണമെന്ന് ബൃന്ദ കാരാട്ട് | DoolNews\nവടക്കാഞ്ചേരി കൂട്ടബലാത്സംഗം; ഇരയുടെ പേര് വെളിപ്പെടുത്തിയ കെ. രാധാകൃഷ്ണന് മാപ്പ് പറയണമെന്ന് ബൃന്ദ കാരാട്ട്\nMonday, 7th November 2016, 12:36 pm\nകേസ് ഒതുക്കാന് സി.പി.ഐ.എമ്മുകാര് സഹായിച്ചിട്ടുണ്ടെങ്കില് നടപടി ആവശ്യപ്പെടും. ഇരയുടെ പേരു പരസ്യപ്പെടുത്തരുതെന്നാണ് സി.പി.ഐ.എം നിലപാടെന്നും ബൃന്ദ കാരാട്ട് വ്യക്തമാക്കി.\nന്യൂദല്‍ഹി: വടക്കാഞ്ചേരി കൂട്ട ബലാത്സംഗക്കേസിലെ ഇരയുടെ പേര് വെളിപ്പെടുത്തിയ തൃശൂര് ജില്ലാ സെക്രട്ടറിയും മുന് സ്പീക്കറുമായിരുന്ന കെ. രാധാകൃഷ്ണന് മാപ്പു പറയണമെന്ന് സി.പി.ഐ.എം പൊളിറ്റ് ബ്യൂറോ അംഗം ബൃന്ദ കാരാട്ട്.\nകേസ് ഒതുക്കാന് സി.പി.ഐ.എമ്മുകാര് സഹായിച്ചിട്ടുണ്ടെങ്കില് നടപടി ആവശ്യപ്പെടും. ഇരയുടെ പേരു പരസ്യപ്പെടുത്തരുതെന്നാണ് സി.പി.ഐ.എം നിലപാടെന്നും ബൃന്ദ കാരാട്ട് വ്യക്തമാക്കി. പേര് വെളിപ്പെടുത്തിയ നടപടി തെറ്റാണ്. അത് അംഗീകരിക്കാനാകില്ല. ഇത്തരം തെറ്റു ചെയ്യുന്നവരെ പാര്‍ട്ടി സംരക്ഷിക്കില്ലെന്നും അവര് കൂട്ടിച്ചേര്‍ത്തു.\nപൊലീസില് നിന്ന് നീതി കിട്ടില്ലെന്ന തോന്നല് യുവതിക്കുണ്ടായത് ദുരന്തമാണെന്നും അവര് പറഞ്ഞു. യു.ഡി.എഫ് ഭരണകാലത്തെ രണ്ട് വര്‍ഷം യുവതിക്ക് നീതി ലഭിച്ചില്ല എന്നതും ഗൗരവമുള്ള കാര്യമാണ്. ആരോപണം ഉയര്‍ന്ന ഉടന് പാര്‍ട്ടി നടപടിയെടുത്തു. മുഖ്യമന്ത്രി ഇക്കാര്യത്തില് നടപടിയെടുത്തിട്ടുണ്ട്. ഇനി ഈ വിഷയം പാര്‍ട്ടി ചര്‍ച്ചചെയ്യേണ്ടതില്ലെന്നും ബൃന്ദ കാരാട്ട് വ്യക്തമാക്കി.\nഇരയുടെ പേര് മാധ്യമങ്ങള്‍ക്ക് മുന്നില് വെളിപ്പെടുത്തിയ സംഭവത്തില് കെ. രാധാകൃഷ്ണനെതിരെ പൊലീസ് അന്വേഷണം പ്രഖ്യാപിച്ചിരുന്നു.\nയൂത്ത് കോണ്‍ഗ്രസ് പ്രവര്‍ത്തകര് നല്‍കിയ പരാതിയെ തുടര്‍ന്നായിരുന്നു നടപടി. സംഭവത്തില് അന്വേഷണം നടത്താന് സിറ്റി പൊലീസ് കമ്മീഷ്ണര് ഹിമേന്ദ്രനാഥ് നിര്‍ദേശം നല്‍കി.\nകഴിഞ്ഞ ബുധനാഴ്ച, കേസില് ആരോപണ വിധേയരായ രണ്ടു പാര്‍ട്ടി അംഗങ്ങളെ സസ്‌പെന്‍ഡ് ചെയ്ത വിവരം അറിയിക്കാന് വിളിച്ചു ചേര്‍ത്ത വാര്‍ത്താ സമ്മേളനത്തിനിടെയായിരുന്നു രാധാകൃഷ്ണന് ഇരയുടെ പേര് വെളിപ്പെടുത്തിയത്. പീഡനം നടന്നുവെന്നു പറയാനാകില്ലെന്നും പരാതിക്കാരിക്കെതിരെ സ്വന്തം അച്ഛനും അമ്മയും നല്‍കിയ പരാതി പോലും നിലവിലുണ്ടെന്നും രാധാകൃഷ്ണന് പറഞ്ഞിരുന്നു.\nബലാത്സംഗ കേസില് ഇരയുടെ പേരു വെളിപ്പെടുത്തുന്നത് ഐ.പി.സി 228 (എ) പ്രകാരം ആറു മാസം മുതല് ഒരു വര്‍ഷം വരെ തടവു കിട്ടാവുന്ന കുറ്റമാണ്. മാനഭംഗ കേസിലെ ഇരയുടെ പേരു വെളിപ്പെടുത്തുന്നതു കുറ്റകരമാണെന്നു ചിലര് ചൂണ്ടിക്കാട്ടിയപ്പോള് ജയന്തന്റെ പേര് പറഞ്ഞ സ്ഥിതിക്ക് പരാതി നല്‍കിയവരുടെ പേരുകള് പറയുന്നതില് തെറ്റില്ലെന്നായിരുന്നു രാധാകൃഷ്ണന്റെ മറുപടി.


തവിഞ്ഞാല് പഞ്ചായത്തിന് ഓരോ മാസവും വൈദ്യുതി ബില് അടയ്‌ക്കേണ്ട - Janayugom Online\nHome / News / Kerala / തവിഞ്ഞാല് പഞ്ചായത്തിന് ഓരോ മാസവും വൈദ്യുതി ബില് അടയ്‌ക്കേണ്ട\nPosted on June 26, 2019, 9:49 pm\nമാനന്തവാടി: തവിഞ്ഞാല് പഞ്ചായത്തിന് ഓരോ മാസവും വൈദ്യുതി ബില് അടയ്‌ക്കേണ്ട. പഞ്ചായത്തിന് വൈദ്യുതി നല്‍കിയതിന് വര്‍ഷംതോറും കെഎസ്ഇബിയില്‍നിന്ന് പണം ഇങ്ങോട്ട് ലഭിക്കുകയും ചെയ്യും. ദിനംപ്രതി ശരാശരി 50 യൂണിറ്റ് വൈദ്യുതി ഉത്പാദനം ലക്ഷ്യമിട്ടുള്ള സോളാര് പ്ലാന്റാണ് തവിഞ്ഞാല് പഞ്ചായത്തില് സ്ഥാപിച്ചിട്ടുള്ളത്. സോളാറില്‍നിന്ന് നേരിട്ട് കെഎസ്ഇബിയിലേക്കാണ് വൈദ്യുതി നല്‍കുന്നത്. ഏകദേശം 15 യൂണിറ്റ് വൈദ്യുതിയാണ് ദിവസേന തവിഞ്ഞാല് ആവശ്യമുള്ളത്.\nദിനംപ്രതി ബാക്കിവരുന്ന 35 യൂണിറ്റോളം വൈദ്യുതിയുടെ തുക കണക്കാക്കി വര്‍ഷത്തിലൊരിക്കല് കെഎസ്ഇബി തവിഞ്ഞാല് പഞ്ചായത്തിന് നല്‍കും. ഓരോ ബില്ലിലും പതിനൊന്നായിരം രൂപയാണ് നിലവില് പഞ്ചായത്തിന് വൈദ്യുതി ബില്ലിനത്തില് വരുന്നത്. ഈയിനത്തില് വര്‍ഷത്തില് 75000 രൂപയോളം ചിലവ് വരാറുണ്ട്. പഞ്ചായത്തിന്റെ 2018- 19 വാര്‍ഷിക പദ്ധതിയിലുള്‍പ്പെടുത്തിയാണ് പദ്ധതി പൂര്‍ത്തീകരിച്ചത്. 10.2 ലക്ഷം രൂപ ഫണ്ടിലാണ് 12 കിലോ വാട്ട് ശേഷിയുള്ള പാനലുകള് സ്ഥാപിച്ചത്. പഞ്ചായത്ത് കെട്ടിടത്തിന്റെ മുകളിലെ ഒഴിഞ്ഞുകിടക്കുന്ന ഭാഗത്ത് തട്ടുകളിലാണ് സോളാര് പാനലുകള് വെച്ചിട്ടുള്ളത്. 14700 യൂണിറ്റ് വൈദ്യുതി വാര്‍ഷിക ഉല്‍പ്പാദനമാണ് പ്രതീക്ഷിക്കുന്നത്. 325 വാട്‌സ് ന്റെ 38 പാനലുകള് സ്ഥാപിച്ചത് 336 സ്‌ക്വയര് ഫീറ്റ് സ്ഥലത്താണ്. ഡെല്‍റ്റ യുടെ 15 കിലോ വാട്ടിന്റെ ഇന്‍വേര്‍ട്ടറും സ്ഥാപിച്ചു. ഫാക്ടറി ടെസ്റ്റും സൈറ്റ് ടെസ്റ്റും നടത്തി ഗുണമേന്മ ഉറപ്പ് വരുത്തിയ ഉപകരണങ്ങളാണ് സ്ഥാപിച്ചിട്ടുള്ളത്, ഇവയ്ക്ക്5വര്‍ഷം മെയ്ന്റനന്‍സ് കമ്പനി നല്‍കും ഇത് അടക്കമാണ് 10.20 ലക്ഷം രൂപ.\nപഞ്ചായത്ത് ഓഫീസിന് വര്‍ഷത്തില് 6000 യൂണിറ്റോളം വൈദ്യുതിയാണ് ആവശ്യമായി വരുന്നത്, ബാക്കി യൂണിറ്റിനുള്ള തുക റെഗുലേറ്ററി കമ്മീഷന് നിശ്ചയിക്കുന്നതിന് അസരിച്ചുള്ളത് പഞ്ചായത്തിന് ലഭിക്കും. പഞ്ചായത്തിനു കീഴിലുള്ള ഘടക സ്ഥാപനങ്ങളുടെ വൈദ്യുതി ബില്ലും ആവശ്യമെങ്കില് സോളാര് വൈദ്യുതി ബില്ലില് നിന്നു കുറവ് ചെയ്യാവുന്നതാണ്. മറ്റ് പഞ്ചായത്തുകള്‍ക്ക് മാതൃകയാകുന്ന തരത്തിലുള്ള പദ്ധതികളാണ് തവിഞ്ഞാല് ഗ്രാമ പഞ്ചായത്ത് രൂപീകരിച്ചിട്ടുള്ളത്.\nവേണ്ടത് സാംസ്‌കാരിക ഇടപെടലുകള്: ആനന്ദ് പട്‌വര്‍ധന്\nപൊതുതാല്‍പര്യ ഹര്‍ജികള് മുതിര്‍ന്ന ജഡ്ജിമാര് പരിഗണിക്കും\nകെ സി വേണുഗോപാലിന്റെ സ്ഥാനാര്‍ഥിത്വം; കോണ്‍ഗ്രസില് പ്രതിഷേധം ശക്തം\nവയനാട്ടില് കുരങ്ങുപനി ബാധിച്ച് യുവാവ് മരിച്ചു


Mobiles phones under Rs 15,000 in India:നല്ല ഡിസ്പ്ലേ, റാം, ബാറ്ററി, ക്യാമറാ സെറ്റപ്പ് എന്നിവയുള്ള, ന്യായമായ വിലയ്ക്ക് ലഭ്യമായ സ്മാർട്ട്ഫോണുകൾ\nMarch 7, 2021 6:27:44 pm\nMobile Phones Under Rs 15,000 in India: ഇന്ത്യൻ സ്മാർട്ട്‌ഫോൺ വിപണിയിൽ ലഭ്യമായ 10,000 മുതൽ 15,000 രൂപ വരെ വില വിഭാഗത്തിൽ ഉൾപ്പെടുന്ന നിങ്ങൾക്ക് വാങ്ങാൻ കഴിയുന്ന മികച്ച സ്മാർട്ട്‌ഫോണുകൾ ഏതെല്ലാമെന്ന് പരിശോധിക്കാം. ജനപ്രിയ ബ്രാൻഡുകളായ സാംസങ്, ഷവോമി, റിയൽ‌മീ, മോട്ടറോള എന്നിവയിൽ നിന്നുള്ള ഫോണുകൾ ഇതിൽ ഉൾപ്പെടുന്നു.\nഇന്ന്, നിങ്ങൾക്ക് 15,000 ത്തിൽ താഴെയുള്ള വിലയ്ക്ക് ഫാസ്റ്റ് ചാർജിംഗ്, നല്ല ഡിസ്പ്ലേകൾ, വലിയ ബാറ്ററികൾ, ശക്തമായ പ്രോസസ്സറുകൾ, മറ്റ് മികച്ച ഫീച്ചറുകൾ എന്നിവയുള്ള ഒരു ഫോൺ ലഭിക്കും. ഈ വിലവിഭാഗത്തിൽ ഒരു ഫോൺ വാങ്ങാൻ നോക്കുന്നുവെങ്കിൽ ധാരാളം ഫോൺ മോഡലുകൾ കാണാം. അവയിൽ ഏതാണ് നല്ലതെന്ന കാര്യത്തിൽ നിങ്ങൾക്ക് ആശയക്കുഴപ്പവും വരാൻ സാധ്യതയുണ്ട്. 2021 മാർച്ചിൽ ലകഭ്യയ 15,000 രൂപയിൽ താഴെയുള്ള മികച്ച സ്മാർട്ട്‌ഫോണുകളുടെ ലിസ്റ്റ് ചുവടെ ചേർക്കുന്നു\nPoco M3 128GB (Rs 11,999)- പൊക്കോ എം3128 ജിബി\nഈ വില വിഭാഗത്തിൽ നിങ്ങൾക്ക് ഇപ്പോൾ വാങ്ങാൻ കഴിയുന്ന മികച്ച ബജറ്റ് മിഡ്‌റേഞ്ച് ഫോണുകളിൽ ഒന്നാണ് പൊക്കോ എം 3. 6.53 ഇഞ്ച് എഫ്എച്ച്ഡി + ഐപിഎസ് എൽസിഡി ഡിസ്പ്ലേ, സ്നാപ്ഡ്രാഗൺ 662 പ്രോസസർ,6ജിബി റാം, 128 ജിബി യുഎഫ്എസ് 2.2 സ്റ്റോറേജ് എന്നിവ ഇതിന്റെ സവിശേഷതകളാണ്. സ്റ്റീരിയോ സ്പീക്കറുകൾ, യുഎസ്ബി-സി പോർട്ട്, ഒരു ഐആർ ബ്ലാസ്റ്റർ, സൈഡ് മൗണ്ട് ചെയ്ത ഫിംഗർപ്രിന്റ് സ്കാനർ എന്നിവയും ഫോണിലുണ്ട്.\n48 എംപി പ്രധാന ക്യാമറയും രണ്ട്2എംപി മാക്രോ, ഡെപ്ത് സെൻസറുകളും അടങ്ങുന്ന ട്രിപ്പിൾ ക്യാമറ സെറ്റപ്പാണ് പിറകിൽ. നിർഭാഗ്യവശാൽ, ഇതിൽ ഒരു അൾട്രാ-വൈഡ് സെൻസർ ഇല്ല. പക്ഷേ നിങ്ങൾക്ക് മുൻവശത്ത് 8 എംപി ക്യാമറ ലഭിക്കും. 18വാട്ട് ഫാസ്റ്റ് ചാർജിംഗിനുള്ള പിന്തുണയുള്ള 6000 എംഎഎച്ച് ബാറ്ററിയും ഫോണിലുണ്ട്.\nRedmi Note9Pro 128GB (Rs 14,469 to Rs 14,869) – റെഡ്മി നോട്ട്9പ്രോ 128 ജിബി\nറെഡ്മി നോട്ട്9പ്രോയ്ക്ക് പകരം ഉടൻ തന്നെ റെഡ്മി നോട്ട് 10 സീരീസ് വിപണിയിൽ ഇടം നേടും. പക്ഷേ പുതിയ സീരീസ് അലമാരയിൽ വരുന്നത് വരെ റെഡ്മി നോട്ട്9പ്രോ തന്നെ തുടരും. 6.7 ഇഞ്ച് ഐപിഎസ് എൽസിഡി എഫ്എച്ച്ഡി + സ്‌ക്രീൻ, സ്‌നാപ്ഡ്രാഗൺ 720 ജി പ്രോസസർ,6ജിബി റാം, 128 ജിബി യുഎഫ്എസ് 2.1 സ്റ്റോറേജ് എന്നിവയാണ് ഫോണിന്റെ പ്രധാന സവിശേഷതകൾ.\nക്യാമറയിലേക്ക് വന്നാൽ നിങ്ങൾക്ക് 48 എംപി ക്വാഡ് ക്യാമറ സെറ്റപ്പ് ലഭിക്കും. അതിൽ 8 എംപി അൾട്രാ-വൈഡ് സെൻസർ,5എംപി മാക്രോ സെൻസർ,2എംപി ഡെപ്ത് സെൻസർ എന്നിവ ഉൾപ്പെടുന്നു. മുൻവശത്ത് 16 എംപി ക്യാമറയുണ്ട്. 18വാട്ട് ഫാസ്റ്റ് ചാർജിംഗുള്ള 5020 എംഎഎച്ച് ബാറ്ററിയാണ് പോണിൽ. സൈഡ് മൗണ്ട് ചെയ്ത ഫിംഗർപ്രിന്റ് സ്കാനർ, ഒരു ഐആർ ബ്ലാസ്റ്റർ, യുഎസ്ബി-സി പോർട്ട് എന്നിവയാണ് മറ്റ് ഫീച്ചറുകൾ.\nRealme764GB (Rs 14,999)- റിയൽ‌മീ 7- 64 ജിബി\n90 ഹെർട്സ് റിഫ്രഷ് നിരക്കുള്ള 6.5 ഇഞ്ച് എഫ്എച്ച്ഡി + ഐപിഎസ് എൽസിഡി സ്‌ക്രീനാണ് റിയൽമെ7ഫോണിൽ. മീഡിയടെക് ഹീലിയോ ജി 95 ചിപ്‌സെറ്റ്,6ജിബി റാം, 64 ജിബി സ്റ്റോറേജ് എന്നിവയാണ് മറ്റ് സവിശേഷതകൾ.\n64 എംപി ക്വാഡ് ക്യാമറ സെറ്റപ്പാണ് പിറകിൽ. 8 എംപി അൾട്രാവൈഡ് ക്യാമറയും രണ്ട്2എംപി മാക്രോ, ഡെപ്ത് ക്യാമറകളും അതിൽ ഉൾപ്പെടുന്നു. മുൻവശത്ത് 16 എംപി ക്യാമറയുണ്ട്. യുഎസ്ബി-സി പോർട്ട്, സൈഡ് മൗണ്ട് ചെയ്ത ഫിംഗർപ്രിന്റ് സ്കാനർ, 5,000 എംഎഎച്ച് ബാറ്ററി, 30 വാട്ട് ഫാസ്റ്റ് ചാർജിംഗ് സപ്പോർട്ട് എന്നിവയും ഫോണിലുണ്ട്.\nSamsung Galaxy M21 64GB (Rs 13,874)- സാംസങ് ഗാലക്‌സി എം 210 64 ജിബി\nഅമോലെഡ് സ്‌ക്രീലുള്ള ഫോണാണ് സാംസങ് ഗാലക്‌സി എം 21. 6.4 ഇഞ്ച് എഫ്‌എച്ച്ഡി + ഡിസ്‌പ്ലേ, എക്‌സിനോസ് 9611 പ്രോസസർ,6ജിബി റാം, 64 ജിബി സ്റ്റോറേജ് എന്നിവ പ്രധാന ഫീച്ചറുകളാണ്.\n8 എംപി അൾട്രാവൈഡ് ക്യാമറയും5എംപി ഡെപ്ത് സെൻസറും 48 എംപി പ്രധാന ക്യാമറയുമുള്ള ട്രിപ്പിൾ ക്യാമറ സെറ്റപ്പ് ഫോണിലുണ്ട്. മുൻവശത്ത് 20 എംപി ക്യാമറയുണ്ട്. 15വാട്ട് ചാർജിങ് പിന്തുണയുള്ള 6,000എംഎഎച്ച് ബാറ്ററിയാണ് ഈ ഫോണിൽ.\nWeb Title: Mobile phones under rs 15000 list of smartphones price specifications features


സെറീന വില്യംസ് അമ്മയാകുന്നു – Chandrika Daily\nBy chandrika Friday April 21, 2017 09:29 am\nസെറീന വില്യംസ് അമ്മയാകുന്നു\nന്യൂയോര്‍ക്ക്: ലോക ടെന്നീസ് താരം സെറീന വില്യംസ് അമ്മയാകുന്നു. സ്‌നാപ്ചാറ്റിലൂടെ സെറീന തന്നെയാണ് ഈ വിവരം ലോകത്തെ അറിയിച്ചത്. നീന്തല് വേഷത്തില് പ്രത്യക്ഷപ്പെട്ട താരം ’20 ആഴ്ച്ചകള്’…\nന്യൂയോര്‍ക്ക്: ലോക ടെന്നീസ് താരം സെറീന വില്യംസ് അമ്മയാകുന്നു. സ്‌നാപ്ചാറ്റിലൂടെ സെറീന തന്നെയാണ് ഈ വിവരം ലോകത്തെ അറിയിച്ചത്. നീന്തല് വേഷത്തില് പ്രത്യക്ഷപ്പെട്ട താരം ’20 ആഴ്ച്ചകള്’ എന്ന തലക്കെട്ടോടെയാണ് താന് ഗര്‍ഭിണിയാണെന്നുള്ള വാര്‍ത്ത പുറംലോകത്തെ അറിയിച്ചിരിക്കുന്നത്.\nനിലവില് അലക്‌സിസ് ഒഹാനിയനുമായി പ്രണയത്തിലാണ് താരം. 36കാരിയായ സെറീന ഓസ്‌ട്രേലിയന് ഓപ്പണ് ജയിച്ച സമയത്തുതന്നെ ഗര്‍ഭിണിയാണെന്നാണ് വെളിപ്പെടുത്തിയിരിക്കുന്നത്. കാലിഫോര്‍ണിയയിലെ ഇന്ത്യന് വെല്‍സ് ഓപ്പണില് നിന്നും സെറീന പിന്‍മാറിയിരുന്നു.


WEB DESK| Updated On: 19 Nov 2019 1:12 PM GMT | Location :\nഎസ്.പി.ജി സുരക്ഷയുള്ള സമയം സോണിയക്കും പ്രിയങ്കയ്ക്കും റേഞ്ച് റോവറുകളും രാഹുലിന് ഫോര്‍ച്യുണറുമായിരുന്നു ഉണ്ടായിരുന്നത്.\nനെഹ്റു കുടുംബത്തിനുള്ള എസ്പിജി സുരക്ഷ കേന്ദ്ര സര്‍ക്കാര് പിന്‍വലിച്ചതിന് പിന്നാലെ കോണ്‍ഗ്രസ് ഇടക്കാല അദ്ധ്യക്ഷ സോണിയാ ഗാന്ധിക്കും മക്കൾക്കും ലഭിച്ചത് 10 വര്‍ഷം പഴക്കമുള്ള ടാറ്റ സഫാരി കാറുകളും പൊലീസ് സുരക്ഷയും. വിഷയത്തില് പ്രധാനമന്ത്രി പ്രതികരിക്കണമെന്നാവശ്യപ്പെട്ട് കോണ്‍ഗ്രസ് ലോക്‌സഭയില് നോട്ടീസ് നല്‍കി.\nമുന്‍പുണ്ടായിരുന്ന പ്രത്യേക ബുള്ളറ്റ് പ്രൂഫ് വാഹനങ്ങള്‍ക്കു പകരമാണ് ഇപ്പോള് 2010 മോഡല് ടാറ്റ സഫാരികള് നല്‍കിയിരിക്കുന്നത്. എസ്.പി.ജി സുരക്ഷയുള്ള സമയം സോണിയക്കും പ്രിയങ്കയ്ക്കും റേഞ്ച് റോവറുകളും രാഹുലിന് ഫോര്‍ച്യുണറുമായിരുന്നു ഉണ്ടായിരുന്നത്. ഇവര്‍ക്ക് സായുധ സംവിധാനമുള്ള വാഹനങ്ങള് നല്‍കണമെന്ന് സി.ആര്.പി.എഫ് എസ്.പി.ജിയോട് ആവശ്യപ്പെട്ടിരുന്നെങ്കിലും ഇതുവരെ പ്രതികരണം വന്നിട്ടില്ല.\nഈ മാസം ആദ്യത്തിലാണ് സോണിയ ഗാന്ധിക്കും മക്കളായ രാഹുല് ഗാന്ധി, പ്രിയങ്ക ഗാന്ധി എന്നിവര്‍ക്കുള്ള എസ്പിജി സുരക്ഷ കേന്ദ്ര സര്‍ക്കാര് പിന്‍വലിച്ചത്. നിലവില് ഇസഡ് പ്ലസ് സെക്യൂരിറ്റി ഏർപ്പെടുത്തി നൂറോളം സുരക്ഷാ ഉദ്യോഗസ്ഥരുടെ സംരക്ഷണമാണ് കേന്ദ്രം ഏര്‍പ്പെടുത്തിയിരിക്കുന്നത്. മൂവായിരത്തോളം സുരക്ഷാ ഉദ്യോഗസ്ഥരായിരുന്നു എസ്.പി.ജി പ്രകാരം ഉണ്ടായിരുന്നത്.\n1991-ല് മുന് പ്രധാനമന്ത്രി രാജീവ് ഗാന്ധി കൊല്ലപ്പെട്ടതിനെത്തുടര്‍ന്നാണ് രാജ്യത്തു നിലവിലുള്ള ഏറ്റവും വലിയ സുരക്ഷ നെഹ്‌റു കുടുംബത്തിന് ഏര്‍പ്പെടുത്തിത്തുടങ്ങിയത്. എന്നാൽ നിലവിലെ സാഹചര്യത്തില് നെഹ്റു കുടുംബം സുരക്ഷാഭീഷണി നേരിടുന്നില്ലെന്നാണ് കേന്ദ്രം പറയുന്നത്. ഇതോടെ ആഭ്യന്തര വകുപ്പിന്‍റെ വാര്‍ഷിക അവലോകന യോഗത്തിൽ ഇവരുടെ എസ്പിജി സുരക്ഷ ഒഴിവാക്കുകയായിരുന്നു.\nനിലവിൽ പ്രധാനമന്ത്രി നരേന്ദ്രമോദിക്ക് മാത്രമേ രാജ്യത്ത് എസ്പിജി സുരക്ഷയൊള്ളു. നേരത്തെ മുന്‍പ്രധാനമന്ത്രി മന്‍മോഹന് സിംഗിന്‍റേയും എസ്‍പിജി സുരക്ഷ കേന്ദ്രം പിന്‍വലിച്ചിരുന്നു. നെഹ്റു കുടംബത്തിന്‍റെ എസ്‍പിജി സുരക്ഷ പിന്‍വലിക്കാനുള്ള കേന്ദ്രസര്‍ക്കാര് നീക്കം രാഷ്ട്രീയ പകപോക്കലാണെന്ന് എഐസിസി ജനറൽ സെക്രട്ടറി കെസി വേണുഗോപാൽ പ്രതികരിച്ചിരുന്നു.


വിദ്വേഷ പരാമർശം ; രാഹുൽ ഗാന്ധിക്കെതിരെ മാനനഷ്ടക്കേസ് കൊടുക്കാനൊരുങ്ങി ബിഹാർ ഉപമുഖ്യമന്ത്രി.. - The Kerala Online\nPosted on April 16, 2019 April 16, 2019 Author Chief Editor\tComments Off on വിദ്വേഷ പരാമർശം ; രാഹുൽ ഗാന്ധിക്കെതിരെ മാനനഷ്ടക്കേസ് കൊടുക്കാനൊരുങ്ങി ബിഹാർ ഉപമുഖ്യമന്ത്രി..\nവിദ്വേഷ പരാമർശം നടത്തിയതിന് രാഹുൽ ഗാന്ധിക്കെതിരെ മാനനഷ്ടക്കേസ് കൊടുക്കുമെന്ന് ബിഹാർ ഉപമുഖ്യമന്ത്രി സുശീൽ കുമാർ മോദി . എല്ലാ കള്ളന്മാർക്കും മോദിയെന്നാണ് പേര് എന്ന രാഹുൽ ഗാന്ധിയുടെ പരാമർശം മോദി എന്ന കുലനാമമുള്ള എല്ലാവരെയും അപമാനിക്കുന്നതാണെന്ന് അദ്ദേഹം പറഞ്ഞു .\nരണ്ട് ദിവസത്തിനുള്ളിൽ രാഹുൽ ഗാന്ധിക്കെതിരെ പട്ന ഹൈക്കോടതിയിൽ മാനനഷ്ടക്കേസ് ഫയൽ ചെയ്യുമെന്ന് സുശീൽ കുമാർ മോദി അറിയിച്ചു .\nമോദി എന്ന കുലനാമമുള്ള കോടിക്കണക്കിന് ജനങ്ങളെ അപമാനിക്കുകയും അവരുടെ വികാരങ്ങളെ വ്രണപ്പെടുത്തുകയുമാണ് കള്ളൻ എന്ന ആരോപണത്തിലൂടെ രാഹുൽ ഗാന്ധി ചെയ്തതെന്നും അദ്ദേഹം വ്യക്തമാക്കി . മോദി എന്ന നാമം ഒരു അപരാധമാണോയെന്നും അദ്ദേഹം ചോദിച്ചു .\nഎല്ലാ കള്ളന്മാർക്കും മോദിയെന്നാണ് പേരെന്ന് മഹാരഷ്ട്രയിലെ ഒരു പൊതുയോഗത്തിൽ രാഹുൽ ഗാന്ധി പ്രസംഗിച്ചിരുന്നു . റഫേൽ കരാറിലെ രേഖകൾ പരിശോധിക്കുന്നതുമായി ബന്ധപ്പെട്ട ഒരു കോടതി പ്രസ്താവനയെ രാഹുൽ ഗാന്ധി ദുർവ്യാഖ്യാനം ചെയ്തിരുന്നു . കോടതി മോദിയെ കള്ളനെന്ന് വിളിച്ചെന്ന വ്യാജപ്രസ്താവന രാഹുൽ ഗാന്ധി നടത്തിയിരുന്നു .\nഈ വിഷയവുമായി ബന്ധപ്പെട്ട് ബി.ജെ.പി നേതാവ് മീനാക്ഷി ലേഖി നൽകിയ കോടതിയലക്ഷ്യ ഹർജി സുപ്രീം കോടതിയുടെ പരിഗണനയിലാണ് . സംഭവത്തിൽ സുപ്രീം കോടതി രാഹുൽ ഗാന്ധിക്ക് നോട്ടീസ് അയച്ചിരിക്കുകയാണ് .\nകോടതിയലക്ഷ്യക്കേസിന് പിന്നാലെ മാനനഷ്ടക്കേസും വരുന്നത് രാഹുൽ ഗാന്ധിയെ പ്രതിരോധത്തിലാക്കിയിരിക്കുകയാണ് .\nപൗരത്വ ഭേദഗതി നിയമം കീറിയെറിഞ്ഞ് ഉദയനിധി സ്റ്റാലിന് അറസ്റ്റിൽ; തമിഴ്‌നാട്ടിലും പ്രതിഷേധം കത്തുന്നു..\nPosted on December 13, 2019 December 13, 2019 Author Chief Editor\nചെന്നൈ:പൗരത്വ ഭേദഗതി നിയമത്തിനെതിരായ പ്രതിഷേധം തമിഴ്‌നാട്ടിലും കനക്കുന്നു. സേലത്ത് നിയമത്തിനെതിരെ പ്രതിഷേധം നടത്തിയ നൂറോളം പേരെ പൊലീസ് അറസ്റ്റ് ചെയ്തതായി വിവരം. അതിനിടെ നിയമം കീറിയെറിഞ്ഞുകൊണ്ട് പ്രതിഷേധിച്ച ഡി.എം.കെ അധ്യക്ഷന് എം.കെ സ്റ്റാലിന്റെ മകന് കൂടിയായ ഉദയനിധി സ്റ്റാലിനെ പൊലീസ് അറസ്റ്റ് ചെയ്തു. സെയ്താപേട്ടില് ഡി.എം.കെ യുവനേതാവ് ഉദയനിധി സ്റ്റാലിന്റെ നേതൃത്വത്തിലുള്ള പ്രതിഷേധം നടന്നത്. ന്യൂനപക്ഷങ്ങള്‍ക്കും ശ്രീലങ്കന് തമിഴര്‍ക്കുമെതിരാണ് നിയമമെന്ന് ആരോപിച്ചാണ് ഡി.എം.കെയുടെ പ്രതിഷേധം. DMK youth wing leader Udhayanidhi Stalin andafew […]\nവിരട്ടൽ ഇവിടെ വേണ്ട, ചുരുട്ടി ചുണ്ടിൽ വച്ചാൽ മതി…” മുഖ്യമന്ത്രിയെ വിമർശിച്ച കെ.സുരേന്ദ്രന് എ.എ. റഹീമിന്റെ തകർപ്പൻ മറുപടി .\nതിരുവനന്തപുരം : കേന്ദ്രസർക്കാർ രാജ്യസഭയിൽ പാസാക്കിയ ദേശീയ പൗരത്വ ഭേദഗതി നിയമം കേരളത്തിൽ നടപ്പാക്കില്ലെന്ന മുഖ്യമന്ത്രി പിണറായി വിജയന്റെ പ്രസ്താവനയെ പരിഹസിച്ച ബി.ജെ.പി സംസ്ഥാന ജനറൽ സെക്രട്ടറി കെ. സുരേന്ദ്രന് മറുപടിയുമായി. പാർലമെന്റ് പാസാക്കുന്ന എല്ലാ നിയമങ്ങളും കേരളത്തിലും നടപ്പാവുമെന്നായിരുന്നു സുരേന്ദ്രൻ ഫേസ്ബുക്കിൽ കുറിച്ചത്. ഇതിന് മറുപടിയായി വിരട്ടൽ ഇവിടെ വേണ്ട, ചുരുട്ടി ചുണ്ടിൽ വച്ചാൽ മതി എന്ന് റഹിം ഫേസ്ബുക്ക് പോസ്റ്റിട്ടു. ഈ ചുവന്ന കൊടിക്കു കീഴിൽ മുപ്പത്തിമൂന്നു വർഷം ബംഗാൾ ഭരിച്ചിട്ടുണ്ട് പിണറായിയുടെ പാർട്ടിക്കാർ. […]


മടങ്ങി വരവില് തകര്‍പ്പന് ശതകവുമായി ഫിഞ്ച്, ഇന്ത്യയ്ക്ക് 294 റണ്‍സ് വിജയലക്ഷ്യം | Fanport | Cricket News Malayalam\nHome Cricket മടങ്ങി വരവില് തകര്‍പ്പന് ശതകവുമായി ഫിഞ്ച്, ഇന്ത്യയ്ക്ക് 294 റണ്‍സ് വിജയലക്ഷ്യം\nSeptember 24, 2017 - 5:11 PM\nഇന്ത്യയ്ക്കെതിരെ മൂന്നാം ഏകദിനത്തില് ആദ്യം ബാറ്റ് ചെയ്ത ഓസ്ട്രേലിയ നിശ്ചിത 50 ഓവറില്6വിക്കറ്റ് നഷ്ടത്തില് 293 റണ്‍സാണ് നേടിയത്. ആദ്യ രണ്ട് മത്സരങ്ങളില് നിന്ന് പരിക്ക് കാരണം വിട്ട് നിന്ന് ആരോണ് ഫിഞ്ചിന്റെ ശതകമാണ് ഓസ്ട്രേലിയന് ഇന്നിംഗ്സിന്റെ പ്രധാന സവിശേഷത്. ഓസ്ട്രേലിയന് ടോപ് ഓര്‍ഡര് നല്‍കിയ തുടക്കം മധ്യനിരയ്ക്ക് തുടരാനാകാതെ പോയപ്പോള് ഓസ്ട്രേലിയയുടെ ഇന്നിംഗ്സ് 293 റണ്‍സില് അവസാനിച്ചു.\nകരുതലോടെയെങ്കിലും പരമ്പരയിലെതന്നെ മികച്ച തുടക്കമാണ് ഓസ്ട്രേലിയയ്ക്ക് വാര്‍ണര്-ഫിഞ്ച് സഖ്യം നല്‍കിയത്. ആദ്യ വിക്കറ്റില് 70 റണ്‍സാണ് ഇരുവരും തമ്മില് നേടിയത്. ഡേവിഡ് വാര്‍ണറെ(42) പുറത്താക്കി ഹാര്‍ദ്ദിക് പാണ്ഡ്യയാണ് കൂട്ടുകെട്ട് തകര്‍ത്തത്. ആദ്യ വിക്കറ്റിനു ശേഷം ക്രീസിലെത്തിയ സ്മിത്ത് ഫിഞ്ചിനോടൊപ്പം ചേര്‍ന്ന് ഓസ്ട്രേലിയയെ വീണ്ടും ശക്തമായ നിലയിലേക്ക് നയിച്ചു. 154 റണ്‍സ് രണ്ടാം വിക്കറ്റ് കൂട്ടുകെട്ടിനൊടുവില് ഫിഞ്ച് (124) കുല്‍ദീപ് യാദവിനു വിക്കറ്റ് നല്‍കി മടങ്ങുമ്പോള് ഓസ്ട്രേലിയ 37.5 ഓവറില് 224 എന്ന ശക്തമായ നിലയിലായിരുന്നു.\n125 പന്തില് നിന്ന് 12 ബൗണ്ടറിയും5സിക്സും അടങ്ങിയതായിരുന്നു ഫിഞ്ചിന്റെ ഇന്നിംഗ്സ്. എന്നാല് ഫിഞ്ച് പുറത്തായ ശേഷം ഇന്ത്യന് ബൗളര്‍മാര് മത്സരത്തില് പിടിമുറുക്കുകയായിരുന്നു. സ്മിത്തിനെ(63) കുല്‍ദീപ് പുറത്താക്കിയപ്പോള് മാക്സ്‍വെല്, ട്രാവിസ് ഹെഡ് എന്നിവരെ യഥാക്രമം ചഹാല്, ബുംറ എന്നിവര് പുറത്താക്കി.\nഅവസാന ഓവറുകളില് ക്രീസില് നിലയുറപ്പിച്ച മാര്‍ക്കസ് സ്റ്റോയിനിസ് (27*) ആണ് ഓസ്ട്രേലിയയുടെ സ്കോര് 293 ല് എത്തിക്കുവാന് സഹായിച്ചത്. ആഷ്ടണ് അഗര്9റണ്‍സുമായി പുറത്താകാതെ നിന്നു. കുല്‍ദീപ് യാദവ് രണ്ട് വിക്കറ്റ് നേടിയെങ്കിലും ഓസ്ട്രേലിയന് ബാറ്റ്സ്മാന്മാരുടെ പ്രഹരം ഏറ്റുവാങ്ങേണ്ടി വന്നു. 10 ഓവറില് 75 റണ്‍സാണ് കുല്‍ദീപ് വിട്ടുകൊടുത്തത്. ബുംറ(2), ചഹാല്, ഹാര്‍ദ്ദിക് പാണ്ഡ്യ എന്നിവരാണ് മറ്റു വിക്കറ്റ് വേട്ടക്കാര്.\nPrevious articleഫുട്ബോൾ ഇതിഹാസം ഐ എം വിജയന്റെ പരിശീലനത്തിൽ പന്ത് തട്ടാൻ എം എസ് പി\nNext articleഇന്ത്യയെ രക്ഷിച്ച് ഫലസ്തീൻ, ഇന്ത്യൻ കുട്ടികൾക്ക് U-16 ഏഷ്യാ കപ്പ് യോഗ്യത


ശ്രീകണ്ഠേശ്വരം മഹാദേവക്ഷേത്രം - വിക്കിപീഡിയ\n8°28′58″N 76°56′37″E / 8.48278°N 76.94361°E / 8.48278; 76.94361\nതിരുവനന്തപുരം നഗരത്തിൽ സ്ഥിതിചെയ്യുന്ന അതിപുരാതന ക്ഷേത്രമാണ് ശ്രീകണ്ഠേശ്വരം മഹാദേവക്ഷേത്രം. പരബ്രഹ്മസ്വരൂപനും പരമാത്മാവും മൃത്യുവിജയിയുമായ ഭഗവാൻ ശ്രീ പരമേശ്വരനാണ് ആണ് പ്രധാന പ്രതിഷ്ഠ. ഈ ക്ഷേത്രത്തിന്റെ മൂലസ്ഥാനമായ പഴയ ശ്രീകണ്ഠേശ്വരം ക്ഷേത്രം തിരുവനന്തപുരത്തെ എസ് എം വി സ്‌ക്കൂളിന് എതിർവശം സ്ഥിതി ചെയ്യുന്നു. പഴയ ശ്രീകണ്ഠേശ്വരത്തെ ശിവനെ പ്രതിഷ്ഠിച്ചത് വിഷ്ണുവിന്റെ അവതാരമായ പരശുരാമൻ ആണെന്ന് വിശ്വസിക്കപ്പെടുന്നു. പുരാതന കേരളത്തിലെ 108 ശിവക്ഷേത്രങ്ങളിൽ ഒന്നായ ഈ മഹാദേവക്ഷേത്രം കൈതമുക്കിലാണ് സ്ഥിതിചെയ്യുന്നത്. പാർവ്വതിയെയും ഗംഗയെയും ഇരുപാർശ്വങ്ങളിൽ ഇരുത്തി ദർശനം നൽകുന്ന അപൂർവ്വസങ്കല്പത്തിലാണ് ഇവിടേ മഹാദേവപ്രതിഷ്ഠ. കൂടാതെ ഉപദേവതകളായി ഗണപതി, അയ്യപ്പൻ, സുബ്രഹ്മണ്യൻ, ശ്രീകൃഷ്ണൻ, ഭദ്രകാളി, ഹനുമാൻ, നാഗദൈവങ്ങൾ, ഭൂതത്താൻ എന്നിവർക്കും ഇവിടെ പ്രതിഷ്ഠകളുണ്ട്. ധനുമാസത്തിൽ തിരുവാതിര ആറാട്ടായി പത്തുദിവസത്തെ കൊടിയേറ്റുത്സവമാണ് ഈ ക്ഷേത്രത്തിലുള്ളത്. കൂടാതെ കുംഭമാസത്തിൽ ശിവരാത്രിയും വിശേഷമാണ്. തിരുവിതാംകൂർ രാജകുടുംബത്തിന്റെ പ്രധാന ആരാധനാകേന്ദ്രങ്ങളിലൊന്നായ ഈ ക്ഷേത്രം, ഇപ്പോൾ തിരുവിതാംകൂർ ദേവസ്വം ബോർഡിന്റെ കീഴിലാണ്.\n6 ക്ഷേത്ര തന്ത്രി പരമ്പര\nവഞ്ചിയൂർ അത്തിയറ മഠത്തിലെ തപസ്വിയായ ഒരു പോറ്റി പഴയ ശ്രീകണ്ഠേശ്വരം ക്ഷേത്രത്തിൽ ജപിച്ചു കൊണ്ടിരിക്കുകയായിരുന്നു. ആ സമയത്ത് ക്ഷേത്രക്കുളത്തിൽ യുവാവും തേജസ്വിയുമായ ഒരു യാദവ രാജകുമാരൻ ഒരു ശൂദ്രതരുണിയുമായി ജലക്രീഡ ആരംഭിച്ചു. പിന്നീട് അവളുടെ ആഗ്രഹത്തിന് എതിരായി അവളെയും ചുമലിലേറ്റി രാജകുമാരൻ ക്ഷേത്രത്തിനുള്ളിൽ കടന്നു സംഭോഗത്തിന് മുതിർന്നു. തരുണിയുടെ ദീനരോദനം കേട്ട് അത്തിയറപ്പോറ്റി അവളുടെ സഹായത്തിന് എത്തുകയും രാജകുമാരനെ ശപിക്കുകയും ചെയ്തു. രാജകുമാരന്റെ അരയ്ക്കു കീഴ്‌പോട്ടു കുതിരയുടെ ഉടൽ ആകട്ടെ എന്നും അദ്ദേഹം അനവധി വർഷങ്ങൾ അടിമയായി പോകട്ടെ എന്നും ആയിരുന്നു പോറ്റിയുടെ ശാപം. രാജകുമാരൻ പോറ്റിയുടെ പാദങ്ങളിൽ വീണ് മാപ്പിരന്നു. രാജകുമാരൻ പുതിയ രൂപത്തിൽ പത്തു വർഷം ജീവിക്കുമെന്നും ആദ്യ ഒൻപതു വർഷം അടിമത്തം അനുഭവിച്ച ശേഷം പത്താമത്തെ വർഷം ശ്രീകണ്ഠേശ്വര കൃപയാൽ മോക്ഷം പ്രാപിക്കുമെന്നും മഹാബ്രാഹ്മണൻ അരുളിച്ചെയ്തു.\nനാലു കാലുള്ള കുതിരയുടെ ഉടലും കുതിരയുടെ കഴുത്തിന്റെ സ്ഥാനത്ത് രാജകുമാരന്റെ അരയ്ക്കു മേലോട്ടുള്ള ശരീരവും - ഇതായിരുന്നു ശാപത്തിന് ശേഷമുള്ള രൂപം. ഈ രൂപവും അതിസുന്ദരം തന്നെ ആയിരുന്നു. എങ്കിലും ഹൃദയം തകർന്ന അദ്ദേഹം കൊട്ടാരത്തിലേക്കു മടങ്ങില്ലെന്ന് ശപഥം ചെയ്തു. അദ്ദേഹത്തിന്റെ പുതിയ രൂപം കണ്ട മാത്രയിൽ തന്നെ തരുണി പ്രണയാതുരയായി.\nരാജകുമാരൻ തരുണിയുടെ സഹോദരനെക്കണ്ട് അവളെ വിവാഹം ചെയ്യാനുള്ള അനുവാദം ചോദിച്ചു. എന്നാൽ രാജകുമാരൻ തന്റെ അടിമയാകുമെങ്കിൽ മാത്രം വിവാഹം അനുവദിക്കാമെന്നായി സഹോദരൻ. രാജകുമാരൻ അതു സമ്മതിച്ചു. വിവാഹം നടന്നു. അതോടെ അവളുടെയും അവളുടെ സഹോദരന്റെയും പൂർണ്ണ നിയന്ത്രണത്തിലായി രാജകുമാരൻ. അടിമയായ രാജകുമാരനെ നിരന്തരം ദ്രോഹിക്കുന്നതിൽ ആനന്ദം കണ്ടെത്തിയിരുന്നു അദ്ദേഹത്തിന്റെ യജമാനൻ. ജീവിതത്തിൽ കൂടുതൽ കൂടുതൽ വിരക്തനായി തീർന്ന രാജകുമാരൻ ശിവ ഭക്‌തിയിൽ ദുഃഖങ്ങൾ മറന്നു. ഒടുവിൽ പത്താമാണ്ടായപ്പോൾ യജമാനന് മനംമാറ്റം ഉണ്ടാകുകയും രാജകുമാരനെ ദാസ്യത്തിൽ നിന്ന് മോചിപ്പിക്കുകയും ചെയ്തു.\nരാജകുമാരൻ അത്തിയറപ്പോറ്റിയെ കണ്ടെത്തി അനുഗ്രഹം വാങ്ങി. അത്തിയറപ്പോറ്റി രാജകുമാരനെ ശിഷ്യനായി സ്വീകരിച്ചു. രാജകുമാരൻ ശ്രീകണ്ഠേശ്വരനെ കാമേശ്വര ഭാവത്തിൽ ഉപാസിച്ചു. അദ്ദേഹത്തിന്റെ ഭക്തിയിൽ പ്രസാദിച്ച ശ്രീകാമേശ്വരൻ ലളിതാദേവിയോടൊപ്പം അദ്ദേഹത്തിന്റെ മുന്നിൽ പ്രത്യക്ഷനായി മോക്ഷം നൽകി അനുഗ്രഹിച്ചു.\nഏകദേശം 700 വർഷങ്ങൾക്കുമുൻപ് പഴയ ശ്രീകണ്ഠേശ്വരം ക്ഷേത്രത്തിലെ കഴകക്കാരിയായ ഒരു സ്ത്രീ തന്റെ കലവും ചൂലും പുതിയ ശിവക്ഷേത്രമിരിക്കുന്ന സ്ഥലത്ത് പതിവായി വയ്ക്കുമായിരുന്നു. ഒരു ദിവസം രാവിലെ ജോലി ചെയ്യാനായി കലമെടുക്കാൻ ശ്രമിച്ചപ്പോൾ അത് എടുക്കാൻ കഴിഞ്ഞില്ല. വളരെ ശക്തി ഉപയോഗിച്ച് കലം പൊക്കാൻ ശ്രമിക്കുമ്പോൾ അതിന്റെ അടിയിലുണ്ടായിരുന്ന കല്ലിൽ ചോര പുരണ്ടിരിക്കുന്നതായി കണ്ടു. ആ കല്ലിന് ശിവലിംഗരൂപമായിരുന്നു. സ്ത്രീ കണ്ട ഈശ്വരനായതിനാൽ ശ്രീകണ്ഠേശ്വരം എന്ന പേരു വന്നുവെന്നാണ് വിശ്വാസം. എന്നാലും കാളകൂടകണ്ഠസ്ഥിതനായ ശിവന്റെ കണ്ഠത്തെ സൂചിപ്പിക്കുന്നതും കൂടിയായിരിക്കാം ഈ നാമം.\nപതിനെട്ടാം നൂറ്റാണ്ടിലാണു പഴയ ശ്രീകണ്ഠേശ്വരത്തിനു പ്രാധാന്യം നഷ്ടമായത്. 1729=ൽ ശ്രീ അനിഴം തിരുനാൾ മാർത്താണ്ഡവർമ്മ സിംഹാസനാരോഹണം ചെയ്തു. ഒരിക്കൽ അദ്ദേഹം കൊല്ലത്തു പോയ തക്കം നോക്കി നാടുനീങ്ങിയ രാമവർമ്മ മഹാരാജാവിന്റെ മകൻ ശ്രീ പദ്മനാഭൻ തമ്പി വേണാടിന്റെ തലസ്ഥാനമായ കൽക്കുളത്തിന്റെ ഭരണം പിടിച്ചെടുത്തു. എന്നിട്ടു ശ്രീ പദ്മനാഭ സ്വാമി ക്ഷേത്രത്തിന്റെ സ്വത്തുക്കൾ കൈക്കലാക്കാനായി തമ്പി കുതിരപ്പടയുമായി തിരുവനന്തപുരത്തേയ്ക്കു തിരിച്ചു. തമ്പി ശ്രീവരാഹത്തു താമസിച്ചപ്പോൾ കുതിരപ്പട പഴയ ശ്രീകണ്ഠേശ്വരത്തിനു സമീപമുള്ള കുതിരവട്ടത്താണു നിലയുറപ്പിച്ചത്. ശ്രീ പദ്മനാഭസ്വാമിക്ഷേത്രത്തിനു ലഭിക്കേണ്ട പാട്ടക്കുടിശ്ശിക പിരിച്ചെടുത്ത് ക്ഷേത്രം സ്വന്തമാക്കാൻ തമ്പി ശ്രമിച്ചെങ്കിലും പള്ളിച്ചൽ പിള്ളയുടെയും നാട്ടുകാരുടെയും ശക്തമായ എതിർപ്പുമൂലം അതു നടന്നില്ല. രാജശത്രുവിന്റെ സൈന്യത്തിനു പഴയ ശ്രീകണ്ഠേശ്വരത്തിനു സമീപം നിലയുറപ്പിക്കാൻ സാധിച്ചതോടെയാണു പഴയ ശ്രീകണ്ഠേശ്വരത്തിന്റെ പ്രതാപം മങ്ങാൻ തുടങ്ങിയതത്രേ.\nകോവിലുവിള എന്ന പുരാതനമായ നായർ കുടുംബത്തിൻറെ കാരണവരായിരുന്നു പഴയ ശ്രീകണ്ഠേശ്വരം ക്ഷേത്രത്തിന്റെ ഊരാളൻ. പിന്നീടു ക്ഷേത്രഭരണം തിരുവിതാംകൂർ ദേവസ്വം ബോർഡ് ഏറ്റെടുത്തു. ശിവനും ശ്രീകൃഷ്ണനുമാണ് പഴയ ശ്രീകണ്ഠേശ്വരം ക്ഷേത്രത്തിലെ പ്രധാനമൂർത്തികൾ. ഇരുവരും അടുത്തടുത്തുള്ള ശ്രീകോവിലുകളിൽ കിഴക്കോട്ട് ദർശനം നൽകി വാഴുന്നു. ഉപദേവതകളായി ഗണപതിയും നാഗദൈവങ്ങളുമുണ്ട്.\nക്ഷേത്രം ഇന്നു കാണുന്നതു പോലെ നിർമ്മിക്കപ്പെട്ടത് തിരുവിതാംകൂർ രാജാക്കന്മാരുടെ കാലത്താണ്. കേരളീയ വാസ്തു ശൈലിയുടെ ഉത്തമ ഉദാഹരണമാണ് ശ്രീകണ്ഠേശ്വരം ക്ഷേത്രം. വിസ്താരമേറിയ ക്ഷേത്ര മതിൽക്കകം. ക്ഷേത്രമതിലിനു പുറത്തുള്ള ക്ഷേത്രക്കുളം വളരെ വിസ്താരമേറിയതാണ്. ഈ കുളം "ജാതകുണ്ഡതീർത്ഥം" എന്നപേരിൽ അറിയപ്പെടുന്നു. മതിൽക്കെട്ടിന്റെ രണ്ടുഭാഗത്തും മനോഹരങ്ങളായ ഇരുനില ഗോപുരങ്ങളുണ്ട്.\nവെട്ടുകല്ലിൽ പടുത്തുയർത്തിയ നാലമ്പലത്തിൽ തന്നെ വിളക്കുമാടം പണിതീർത്തിരിക്കുന്നു. ഇവിടുത്തെ വൃത്താകൃതിയിലുള്ള ശ്രീകോവിലിൽ കിഴക്കു ദർശനമായി ശിവലിംഗപ്രതിഷ്ഠ. ഇരുപാർശ്വങ്ങളിലും പാർവ്വതിയെയും ഗംഗയെയും ഇരുത്തിയ അപൂർവ്വസങ്കല്പത്തിലുള്ള ഭഗവാനാണ് ശ്രീകണ്ഠേശ്വരൻ. അതിനാൽ പ്രതിഷ്ഠ അമ്മയപ്പൻ എന്ന പേരിലും അറിയപ്പെടുന്നു. ഉഗ്രമൂർത്തിയായതിനാൽ കിഴക്കുവശത്തു തീർത്ഥക്കുളം നിർമ്മിച്ചിരിക്കുന്നു. രൗദ്രഭാവത്തിനു ശമനം ഉണ്ടാക്കാനാണത്രേ തിരുമുൻപിലായി തീർത്ഥക്കുളം നിർമ്മിച്ചിരിക്കുന്നത്. തമിഴ്ശൈലിയിൽ കരിങ്കല്ലിൽ പണിതുയർത്തിയതാണ് കിഴക്കേ ആനക്കൊട്ടിൽ. ആ ആനക്കൊട്ടിലിനുള്ളിലായിട്ടാണ് ഭഗവദ്വാഹനമായ നന്ദിയെ ശിരസ്സിലേറ്റുന്ന കൊടിമരം പ്രതിഷ്ഠിച്ചിരിയ്ക്കുന്നത്. പടിഞ്ഞാറുവശത്ത് മതിൽക്കെട്ടിനു പുറത്തും അകത്തുമായി രണ്ട് ആനക്കൊട്ടിലുകൾ വേറെയും പണിതീർത്തിരിക്കുന്നു. മാറി മാറി വന്ന രാജാക്കന്മാരുടെ ആശയങ്ങൾ ഇങ്ങനെ പലതും ഇവിടെ നിർമ്മിച്ചിരിക്കുന്നു. ക്ഷേത്രത്തിന്റെ കിഴക്കും പടിഞ്ഞാറുമായി വിവിധ പൂജാസ്റ്റാളുകളും കാണാം.\nപൂജാവിധികൾ മറ്റ് ക്ഷേത്രങ്ങളിലേതുപോലെയാണെങ്കിലും ഇവിടെ പൂജകളിൽ പ്രധാനം അഭിഷേകം, ജലധാര, ക്ഷീരധാര എന്നിവയ്ക്കാണ്. ശിവരാത്രിയ്ക്ക് മാത്രമാണ് ശിവലിംഗത്തിൽ നെയ്യ് കൊണ്ട് ധാര നടത്തുന്നത്. ശിവരാത്രി പുലർച്ചെ മുതൽ പിറ്റേന്ന് സൂര്യോദയം വരെയാണ് നെയ്യ് ധാര നടക്കുക. മറ്റൊരു പ്രത്യേകത എല്ലാ ക്ഷേത്രങ്ങളിലും ഉത്സവത്തിന് ആറ് ദിവസം മുൻപ് ചെയ്യാറുള്ള ക്രിയകൾ ഇവിടെ ശിവരാത്രി ദിവസമാണ് ചെയ്യാറുള്ളത് എന്നതുമൊരു പ്രത്യേകതയാണ്. 108 കുടം വെളളമോ, പാലോ, നെയ്യോ നിരന്തരം ശിവലിംഗത്തിൽ വീണുകൊണ്ടിരിക്കുന്നതാണ് ധാര.\nനിത്യേന അഞ്ചുപൂജകൾ നടത്താറുണ്ടിവിടെ;\nഎട്ടുകൂട്ടം വിഭവങ്ങളോടുകൂടിയതാണ് ഇവിടുത്തെ ഉച്ചപൂജാനേദ്യം\nഇവ കൂടാതെ മൂന്ന് ശീവേലികളും പതിവുണ്ട്.\nക്ഷേത്രത്തിൽ നിത്യേന ഭജനം നടത്താറുണ്ട്. ക്ഷേത്രത്തിലെ ഈ ശിവഭജനവും, ഹരിനാമകീർത്തനപാരായണവും സാമ്പ്രാണിത്തിരി എന്ന് പേരുള്ള ഒരു സ്വാമി തുടങ്ങിവച്ചതാണ്. ഇവിടെ 41 ദിവസം രാവിലെ കുളിച്ച് നിർമാല്യം തൊഴുത് ഭജനമിരിക്കുന്നവർക്ക് എന്ത് അഭീഷ്ടവും സാധിക്കുമെന്നാണ് വിശ്വാസം. ഇവിടെ 41 ദിവസം നിർമാല്യം തൊഴുത ടി. ശങ്കരൻ തമ്പി ആദ്യം വിശാഖം തിരുനാൾ മഹാരാജാവിന്റെ സേവകനാവുകയും പിന്നീട് ശ്രീ മൂലം തിരുനാൾ മഹാരാജാവിന്റെ കാലത്ത് തിരുവിതാംകൂർ ദിവാനെക്കാൾ ശക്തനായ കൊട്ടാരം മാനേജർ ആകുകയും ചെയ്തു. വളരെ ദൂരെ നിന്ന് പോലും അനേകം പേർ വന്ന് ഇവിടെ ഭജനമിരിക്കാറുണ്ട്.\nധനുമാസത്തിലാണ് ശ്രീകണ്ഠേശ്വരം ക്ഷേത്രത്തിൽ ഉത്സവം കൊടിയേറുന്നത്. പത്താം ദിവസമായ തിരുവാതിര ദിവസമാണ് ആറാട്ട്. ധനുവിലെ പൂത്തിരുവാതിര മഹോത്സവം ചേർന്നുള്ളതാണ് ഉത്സവം.\nകുംഭമാസത്തിലെ കറുത്ത ചതുർദ്ദശിദിവസമായ ശിവരാത്രി നാളിൽ 24 മണിക്കൂറും ക്ഷീരധാരയുണ്ട്. ഉച്ചയ്ക്ക് തോരൻ, പരിപ്പ്, മോര്, ശർക്കരപായസം, പുളിശ്ശേരി, കണ്ണിമാങ്ങ, മെഴുക്കുപുരട്ടി, എന്നിവയാണ് നിവേദ്യങ്ങൾ. ഇത് എട്ടു കുഴിയുളള കിണ്ണത്തിലാണ് നിവേദിക്കുന്നത്.\nഭൂതത്താൻ (യക്ഷിയാണെന്ന് മറ്റൊരു പക്ഷം)\nക്ഷേത്ര തന്ത്രി പരമ്പര[തിരുത്തുക]\nഅത്തിയറമഠത്തിലെ പോറ്റിമാർക്കാണ് ഇവിടെ തന്ത്രം. തുളു ബ്രാഹ്മണരാണ് ഇപ്പോൾ ഇവിടെ നിത്യ ശാന്തികർമ്മങ്ങൾ ചെയ്യുന്നത്. മലയാള തന്ത്രവിധിപ്രകാരമനുസരിച്ചാണ് അവരിത് അനുഷ്ഠിക്കുന്നതെന്ന് ഒരു പ്രത്യേകതയാണ്.\nദേവസ്വം ബോർഡ് ഏറ്റെടുക്കുന്നതിനു മുൻപ് ഈ ക്ഷേത്രം തിരുവിതാംകൂർ മഹാരാജാവിന്റെ മേൽനോട്ടത്തിലായിരുന്നു. രാജഭരണക്കാലത്ത് വൈക്കത്തഷ്ടമി, ധനു മാസത്തിലെ തിരുവാതിര, ശിവരാത്രി എന്നീ ദിവസങ്ങളിൽ തിരുവിതാംകൂർ മഹാരാജാവ് ശ്രീകണ്ഠേശ്വരം ക്ഷേത്രത്തിലേക്ക് എഴുന്നള്ളുമായിരുന്നു. വിശ്വവിശ്രുതനായ സ്വാതി തിരുനാൾ മഹാരാജാവ് ശ്രീകണ്ഠേശ്വരന്റെ മഹാഭക്തനായിരുന്നു.\n"https://ml.wikipedia.org/w/index.php?title=ശ്രീകണ്ഠേശ്വരം_മഹാദേവക്ഷേത്രം&oldid=3511085" എന്ന താളിൽനിന്ന് ശേഖരിച്ചത്\nതിരുവനന്തപുരം നഗരത്തിലെ ക്ഷേത്രങ്ങൾ\nഈ താൾ അവസാനം തിരുത്തപ്പെട്ടത്: 05:01, 11 ജനുവരി 2021.